Garmin gadeege ambassador ahyankohfi\nގާމިން ގަޑީގެ އެމްބަސިޑަރު އައްޔަން ކޮށްފި\nއަލްޝާލީ މެރިން އާއި ޕާމް ޓްރީ މެރިންގެ ފަރާތުން އެއްބަސްވުން ބަދަލު ކުރަނީ -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nގާމިން ގަޑީގެ އެމްބެސެޑަރެއް ހަމަޖައްސައި، ރާއްޖޭގައި މި ބްރޭންޑު ވިއްކާނެ ފަރާތްތައް އައްޔަން ކޮށްފި އެވެ.\nސިޓްރޮން ރެސްޓޯރެންޓުގައި މިއަދު ބޭއްވި ރަސްމިއްޔާތެއްގައި އޮތޮރައިޒް މެރިން ޑީލާއެއްގެ ގޮތުގައި ހަމަޖެއްސީ އަލްޝާލީ މެރިން މޯލްޑިވްސް (އޭސް މެރިން) އެވެ. މި އެއްބަސްވުމުގައި އަލްޝާލީގެ ފަރާތުން ސޮއި ކުރެއްވީ އެ ކުންފުނީގެ މެނޭޖަރު އިސްމާއިލް ޝަރީފު އެވެ. އަދި ގާމިންގެ ފަރާތުން ސޮއި ކުރެއްވީ ރާއްޖޭގެ އޮތޯރައިޒްޑް ޑިސްޓްރިބިއުޓަރު ޕާމްޓްރީ މެރިންގެ މެނޭޖިން ޑިރެކްޓަރު އިބްރާހިމް އާތިފް އެވެ.\nއަލްޝާލީ މެރިން މޯލްޑިވްސް އަކީ ރާއްޖޭގައި ކަންޑު އުޅަންދު ބަނނުމާއި ސާވިސް ކުރުމުގައި އެއްމެ ކުރީގައި އުޅޭ އެއް ކުންފުނި އެވެ. އަލްޝާލީ މެރިން މޯލްޑިވްސްއާއި ގާމިން އޯއީއެމް ޑިސްޓްރިބިއުޓަރ އެގްރީމެންޓް ގައި ސޮކުރުމުން އެކުންފުނި އިނިސްޓޯލް ކޮށް ވިއްކާ ގާމިން ޖީޕީއެސް އަދި ރާޑަރު ތަކަށް ވެރަންޓީ ދެވިގެން ދާނެ އެވެ. އަދި އެކުންފުނިން އޮޑީ ދޯނި ފަހަރުގައި އަޅުވާ ޖީޕީއެސް އަދި ރާޑަރު ވަރަށް ހާއްސަ ހެޔޮއަގެއްގައި އެ ކުންފުނިން ލިބިގެން ދާނެވެ.\nމި އެއްބަސްވުމުގެ އިތުރުން ގާމިން ގަޑީ ގެ ޑީލާރު ކުންފުންޏެއްގެ ގޮތުން ސޮއިކުރެއްވީ ކްލިކް މޯލްޑިވްސް އެވެ. އެ ކުންފުނީގެ ފަރާތުން ސޮއި ކުރެއްވީ ސީއީއޯ މުހައްމަދު ޒުހައިރު އެވެ.\nމީގެ އިތުރުން މި ގަޑީގެ އެމްބެސެޑަރެއްގެ ގޮތުގައި ހަމަޖެއްސީ އޭޑީކޭ ހޮސްޕިޓަލުގެ މެނޭޖިން ޑިރެކްޓަރު އަހްމަދު އައްފާލް އެވެ.\nގާމިންގެ އެމްބެސެޑަރަކަށް އަހުމަދު އައްފާލު ހަމަޖައްސައި އެއްބަސްވުން ބަދަލު ކުރަނީ -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nކްލިކް މޯލްޑިވްސްއާއެކު އެއްބަސްވުން ބަދަލު ކުރަނީ -- ފޮޓޯ: އަހުމަދު އަޝްހާދު އަބްދުﷲ (ޖެރީ) | އަވަސް\nގާމިން މެރިންއަކީ ދުނިޔޭގައި އެންމެ އިތުބާރާއެކު ބޭނުން ކުރާ މެރިން ޕްރޮޑަކްޓް ބްރޭންޑެވެ. ހާއްސަކޮށް ގާމިން ރޭޑާއަކީ ފްލައިޓް ތަކުން ފެށިގެން ދުނިޔޭގެ އެންމެ ބޮޑެތި އުޅަނދު ފަހަރުގައި ވެސް ބޭނުން ކުރާ ރާޑަރެކެވެ.\nގާމިން ގަޑިއަކީ މިހާރު ދުނިޔޭގެ ކުޅިވަރުމައިދާނުގައި އެއްމެ މަޝްހޫރުކަން ލިބިފައިވާ އެއް ގަޑިއެވެ. އަދި ޒުވާނުން ގެ މެދުގައި ވެސް "ޓްރެންޑް" ވަމުން އަންނަ އެއް ގަޑިއެވެ. ކުޅިވަރާއި ދުޅަހެޔޮ ސިއްހަތަކަށް ލޯބިކުރާ މީހުންގެ މެދުގައި ގާމިން ގަޑި އެހާ މަޝްހޫރު ވަމުން އަންނީ އެ ގަޑި އަޅައިގެން ކުޅިވަރުގެ އެކި އެކި ކުޅިވަރުގައި ހަރަކާއްތެރި ވުމުންނާއި އާއްމުދިރި އުޅުމައި ހަރަކާއްތެރި ވާއިރު ވެސް އެ ގަޑި އަޅައިގެން އުޅުމުން އޭގެއިން ލިބިދޭ މުހިއްމު މައުލޫމާތު ތަކުގެ ސަބަބުންނެވެ. އަދި އެހެން ގަޑި ތަކާއި ހިލާފަށް ގަޑި ފަރުމާ ކުރެވިފައިވާލެއް ވަރުގަދަ ކަމާއި ގަޑީގެ ބެޓެރީ ލައިފް ދިގު ކަމުންނެވެ.\nއަލް ޝާލީ މެރިން\nމެރިން އެކްސްޕޯގެ މެއިން ސްޕޮންސަރަށް އަލްޝާލީ\nބިޒްނަސް އެކްސްޕޯގައި އަލްޝާލީ\nއަލްޝާލީގެ އުފެއްދުންތަކަށް ފަހުރުވެރި އެވޯޑްތަކެއް\nހާދިސާތައް މަދު ކުރަން އަލްޝާލީން ސޮއިކޮށްފި


މިޞްރު ސަރުކާރުން ރާއްޖެއަށް ކަނޑައެޅުއްވި އައު ސަފީރު އެމަނިކުފާނުގެ ސަފީރުކަމުގެ ފަތްކޮޅު ރައީސުލްޖުމްހޫރިއްޔާއަށް އަރުވައިފި - The President's Office\nމިޞްރު ސަރުކާރުން ރާއްޖެއަށް ކަނޑައެޅުއްވި އައު ސަފީރު އެމަނިކުފާނުގެ ސަފީރުކަމުގެ ފަތްކޮޅު ރައީސުލްޖުމްހޫރިއްޔާއަށް އަރުވައިފި\n17 މޭ 2022، ރިފަރެންސް: 2022-218\nމިޞްރު ސަރުކާރުން ރާއްޖެއަށް ކަނޑައެޅުއްވި ނޮން ރެސިޑެންޓް ސަފީރު، މާގެދް މުސްލިޙް ، އެމަނިކުފާނުގެ ސަފީރުކަމުގެ ފަތްކޮޅު ރައީސުލްޖުމްހޫރިއްޔާ، އިބްރާހީމް މުޙައްމަދު ޞާލިޙަށް އަރުވައިފި.\nމިއަދު މެންދުރު ކުރިން ރައީސުލްޖުމްހޫރިއްޔާގެ އޮފީހުގައި ބޭއްވެވި ރަސްމިއްޔާތުގައި، ފަތްކޮޅު އެރުއްވުމަށްފަހު، މިޞްރުގެ އައު ސަފީރާ ރައީސުލްޖުމްހޫރިއްޔާ ބައްދަލުކުރައްވައި، ތަހުނިޔާ ވިދާޅުވިއެވެ.\nމި ބައްދަލުކުރެއްވުމުގައި ވާހަކަފުޅު ދައްކަވަމުން ރައީސުލްޖުމްހޫރިއްޔާ ވަނީ މިޞްރު ސަރުކާރުން ރާއްޖެއަށް ދެމުން އަންނަ އެހީތެރިކަމާއި އެއްބާރުލުމަށްޓަކައި މިޞްރުގެ ރައީސް ޢަބްދުލް ފައްތާޙް އަލް ސީސީއަށް ޝުކުރު އަދާކުރައްވާފައެވެ.


SunOnline: Covid gai ithuru meehaku Maruvejje, Adhadhu 32 ah\nކޮވިޑްގައި އިތުރު މީހަކު މަރުވެއްޖެ، އަދަދު 32އަށް\nކޮވިޑް ޖެހިފައިވާ މީހަކަށް ވެންޓިލޭޓަރުގައި ފަރުވާ ދެނީ.\nކޮވިޑް-19 ޖެހިގެން ހުޅުމާލޭ ކޮވިޑް މެޑިކަލް ފެސިލިޓީގައި ފަރުވާދެމުން ދިޔަ އުމުރުން ދުވަސްވީ އަންހެނަކު މިއަދު މަރުވެއްޖެ އެވެ.\nމިއީ ކޮވިޑް-19ގައި ރާއްޖެއިން މަރުވި 32 ވަނަ މީހާ އެވެ.\nހެލްތް އެމަޖެންސީ އޮޕަރޭޝަން ސެންޓަރު (އެޗްއީއޯސީ) އިން މިއަދު ބުނި ގޮތުގައި ރޭ ފަތިހު 3:55 ގައި މަރުވެފައި ވަނީ ހުޅުމާލޭ މެޑިކަލް ފެސިލިޓީ އައިސީޔޫގައި ފަރުވާދެމުން ދިޔަ އުމުރުން 58 އަހަރުގެ ދިވެހި އަންހެނެކެވެ.\nކޮވިޑް ޖެހިފައިވާ 1،966 މީހަކު މިހާރުވެސް ރާއްޖޭގައި ތިބި އިރު، އޭގެ ތެރެއިން 142 މީހަކަށް އަންނަނީ ހޮސްޕިޓަލްގައި ބާއްވައިގެން ފަރުވާދެމުންނެވެ.\nމިދިޔަ ޖުލައި މަހުން ފެށިގެން ކޮވިޑް ޖެހިގެން އައިސީޔޫގައި 66 މީހަކަށް ފަރުވާދިން އިރު، ނުވަ މީހަކު ވަނީ ވަރަށް ބޮޑަށް ހާލު ބޮޑުވެ ވެންޓިލޭޓަރަށް ލައިފަ އެވެ. އޭގެ ތެރެއިން ހަތަރު މީހަކު މަރުވި އިރު، ދެ މީހަކު ވަނީ ބަލިން ރަނގަޅުވެފަ އެވެ. އަދި ތިން މީހަކަށް އަދިވެސް އަންނަނީ، ފަރުވާދެމުންނެވެ.\nރާއްޖޭގައި މިހާތަނަށް، ޖުމްލަ 9،052 މީހަކަށް ކޮވިޑް ޖެހުނު އިރު، އިއްޔެ ވަނީ 62 މީހަކު ބައްޔަށް ޕޮޒިޓިވްވެފަ އެވެ. މިދިޔަ ދެތިން ދުވަހެއްގެ ތެރޭގައި ބަލި ޖެހޭ މީހުންގެ އަދަދު ވަނީ 100 އިން ތިރިވެފަ އެވެ.


SunOnline: Dhivehi premier league: Victory gaathun UV ah faseyha molheh\nވިކްޓަރީ ގާތުން ޔޫވީއަށް ފަސޭހަ މޮޅެއް\nޢަބްދުﷲ އައިމަން 20 Jun 2019, 10:41\nދިރާގު ދިވެހި ޕްރިމިއާ ލީގުގައި ރޭ ވިކްޓަރީއާއި ޔޫވީ ކުޅުނު މެޗުގެ ތެރެއިން --- ފޮޓޯ/ދިވެހި ޕްރިމިއާ ލީގު\nދިރާގު ދިވެހި ޕްރިމިއާ ލީގުގައި ރޭ ޔުނައިޓެޑު ވިކްޓަރީއިން ސީޒަނުގައި ކުޅުނު ދެވަނަ މެޗުން ފަސޭހަ ކަމާ އެކު ވިކްޓަރީ ބަލިކޮށް ފުރަތަމަ މޮޅު ހޯދައިފި އެވެ.\nރޭ ގަލޮޅު ދަނޑުގައި ކުޅުނު އެ މެޗުން ވިކްޓަރީގެ މައްޗަށް ޔޫވީއިން ކުރި ހޯދީ 0-4 ގެ ނަތީޖާއަކުންނެވެ. ޔޫވީއިން ސީޒަނުގެ ފުރަތަމަ މޮޅު ހޯދި އިރު ވިކްޓަރީ ވަނީ ކުޅުނު ދެ މެޗުން ވެސް ބަލިވެފަ އެވެ. އެ ޓީމުން ފުރަތަމަ މެޗުގައި ޓީސީއާ ދެކޮޅަށް ކުޅުނު މެޗުން ބަލިވީ ވެސް 0-4 ގެ ނަތީޖާއަކުންނެވެ. ޔޫވީއިން ކުޅުނު ފުރަތަމަ މެޗުން އެ ޓީމު ފޯކައިދޫ ގާތުން ބަލިވެފައި ވަނީ 1-2 ގެ ނަތީޖާއަކުންނެވެ.\nވޭތުވެ ދިޔަ ސީޒަނުގައި ދިމާވި މާލީ މައްސަލަތަކާ އެކު މިއަހަރުގެ ސީޒަނުން ވިކްޓަރީ ގެއްލުމާ ގާތްވެފައި އޮއްވާ އެކުލަބުން އެ މައްސަލަތައް ހައްލު ކުރި ނަމަވެސް މި ސީޒަނުގައި ސްކޮޑު ވަރުގަދަ ކުރުމަށް އެ ޓީމުން މާ ބޮޑު ހަރަދުތަކެއް ނުކުރެއެވެ. އޭގެ ބަދަލުގައި ވިކްޓަރީއިން މި ސީޒަނުގައި ވާދަ ކުރާނީ ޒުވާން ސްކޮޑަކާ އެކު އެވެ.\nރޭގެ މެޗު ފެށިގެން ގިނަ ވަގުތު ބޯޅަ ހިފަހައްޓައިގެން މުޅި މެޗު ޑޮމިނޭޓު ކުރަމުން ދިޔައީ ޔުނައިޓެޑު ވިކްޓަރީއިންނެވެ. ނަމަވެސް ލިބޭ ކައުންޓާ އެޓޭކުތަކުގައި ވިކްޓަރީއިން ވެސް ޔޫވީއަށް އުނދަގޫތައް ކުރިމަތި ކުރުވި އެވެ.\nޔުނައިޓެޑު ވިކްޓަރީއިން ވަނީ އެމީހުން މެޗުގައި އުފެެއްދި ފުރަތަމަ ހަމަލާއިން ގޯލު ޖަހައިފަ އެވެ. މެޗުގެ ނުވަ ވަނަ މިނަޓުގައި ލިބުނު ހިލޭ ޖެހުމަކުން ގޯލުގެ ތެރެއަށް ބޯޅަ ފޮނުވާލީ ކުރިން މާޒިޔާ އަށް ކުޅުނު ބިދޭސީ ޑިފެންޑަރު މިލޯސް ކޮވަސެވިޗް އެވެ.\nކޮވަސެވިޗްގެ ގޯލާ އެކު ވިކްޓަރީއިން ކުޅުން ރަނގަޅުކޮށް ގޭމުގެ ތެރެއަށް ވަދެވޭތޯ މަސައްކަތް ކުރި އެވެ. އަދި އެ ޓީމުން ވަނީ ލަނޑު ޖަހާނެ ރަނގަޅު ފުރުސަތުތަކެއް ވެސް އުފައްދާފަ އެވެ.\nފުރަތަމަ ހާފު އެއް ގޯލުގެ ލީޑުގައި އޮވެ ޔޫވީއިން ނިންމާލި ނަމަވެސް ދެވަނަ ހާފުގައި އެ ޓީމުން ވަނީ ޓީމު ކުރިއަށް ޖައްސައި ވިކްޓަރީ ކޮޅަށް "ގޯލު ފުންޏެއް" ޖަހައިފަ އެވެ. އެގޮތުން އެ ޓީމުން ވަނީ މެޗު ނިމުމުގެ ކުރިން ތިން ގޯލު އެ ހާފުގައި ޖަހާފަ އެވެ.\nދެވަނަ ހާފުގައި ޔުނައިޓެޑް ވިކްޓަރީއިން ޖެހި ގޯލުތައް އެ ޓީމަށް ޖަހައިދިނީ ބިދޭސީ ފޯވާޑް ޑިމިޓްރީ އަދި އިސްމާއީލް ޝަފީއު އެވެ. ޑިމިޓްރީ ވަނީ ރޭގެ މެޗުގައި ތަފާތު މޮޅު ކުޅުމެއް ދައްކައި ޔުނައިޓެޑް ވިކްޓަރީއަށް ދެ ގޯލު ޖަހައިދީފަ އެވެ. އޭނާ ވަނީ އެ މެޗުގެ މޮޅު ކުޅުންތެރިޔާގެ މަގާމު ވެސް ހޯދައިފަ އެވެ.


vnews - Fuvahmulaku gondudhoh himaayai kuran 183 million rufiyaage loan ehbasvumugai soi koffi\nފުވައްމުލަކުގެ ގޮނޑުދޮށް ހިމާޔަތްކުރަން 183 މިލިއަން ރުފިޔާގެ ލޯން އެއްބަސްވުމުގައި ސޮއިކޮށްފި\n13 ޖުލައި 2017\nފުވައްމުލަކު ސިޓީގެ ގޮނޑުދޮށް ހިމާޔަތްކުރުމުގެ މަޝްރޫއު އަށް ކުވައިތު ފަންޑުން ނަގާ 183 މިލިއަން ރުފިޔާގެ ލޯން އެއްބަސްވުމުގައި ސޮއި ކުރުމަށް ބޭއްވި ރަސްމިއްޔާތުގެ ތެރެއިން-- ފޮޓޯ: އެންވަޔަރަމަންޓް މިނިސްޓްރީ\nފުވައްމުލަކު ސިޓީގެ ގޮނޑުދޮށް ހިމާޔަތްކުރުމުގެ މަޝްރޫއަށް ކުވައިތު ފަންޑުން ނަގާ 183 މިލިއަން ރުފިޔާގެ ލޯން އެއްބަސްވުމުގައި މިއަދު ސޮއިކޮށްފި އެވެ.\nކުވައިތު ފަންޑުން ފޯރުކޮށްދިން މާލީ އެހީ އަކީ 1.5 ޕަސެންޓްގެ އިންޓެރެސްޓް ރޭޓުގައި ހަތަރު އަހަރު ދުވަހުގެ ގްރޭސް ޕީރިއަޑާ އެކު 20 އަހަރު ދުވަހުން އަނބުރާ ދައްކާ ގޮތަށް ހަމަޖެހިފައިވާ ކޮންސެޝަނަލް ލޯނެއް ކަމަށް ފިނޭންސް މިނިސްޓްރީން ބުނެ އެވެ.\nމި ލޯން އެއްބަސްވުމުގައި ސޮއި ކޮށްފައިވަނީ މިކަމަށްޓަކައި މިއަދު ސްޓެލްކޯގެ މައި އިމާރާތުގައި ބޭއްވި ހާއްސަ ހަފްލާ އެއްގައެވެ. މި އެއްބަސްވުމުގައި ސަރުކާރުގެ ފަރާތުން ސޮއިކުރެއްވީ ފިނޭން މިނިސްޓަރު އަހްމަދު މުނައްވަރެވެ. އަދި ކުވައިތް ފަންޑުގެ ފަރާތުން ސޮއި ކުރެއްވީ އެ އިންސްޓިޓިއުޓްގެ ޑެޕިއުޓީ ޑައިރެކްޓާ ޖެނެރަލް ހިޝާމް އަލް-ވާގަޔާން އެވެ.\nމި އެއްބަސްވުމުގައި ސޮއި ކުރެއްވުމަށްފަހު ފިނޭންސް މިނިސްޓްރު އަހްމަދު މުނައްވަރު ވިދާޅުވީ މި މަޝްރޫއަކީ ނެދަލޭންޑްސް އެންޓަޕްރައިސް އޭޖެންސީ (އޯރިއޯ) އަދި ކުވައިތު ފަންޑުގެ ހިލޭ އެހީ އާއި ކުވައިތު ފަންޑުން ނަގާ ލޯނަކުން ހިންގާ މަޝްރޫއެއް ކަމަށެވެ. އަދި މިމަޝްރޫއުގެ ސަބަބުން ފުވައްމުލަކު ސިޓީގެ އިގްތިސާދީ އަދި އިޖްތިމާއީ ތަރައްގީގެ އިތުރުން ތިމާވެއްޓަށް ވަރަށް ބޮޑަށް ފައިދާ ކުރާނެ ކަމަށެވެ.\n"މި މަޝްރޫއު ހިންގުމަށް ކުވައިތު ފަންޑުން ދީފައި މިވަނީ 3.6 މިލިއަން ކުވައިތީ ދީނާރުގެ ލޯނެއް. ބާކީ ފައިސާ ހަމަޖައްސައި ދެނީ އޯރިއޯ އިން. މި މަޝްރޫއަށްފަހު ފުވައްމުލަކުގެ ތިމާވެއްޓާއި އިގްތިސާދީ އަދި އިޖްތިމާއީ ތަރައްގީއަށް ވަރަށް ބޮޑު ތަރައްގީއެއް ލިބޭނެ." މިނިސްޓަރު ވިދާޅުވި އެވެ.\nސޮއި ކުރުމުގެ މި ރަސްމިއްޔާތުގައި ކުވައިތު ފަންޑުގެ ޑެޕިއުޓީ ޑިރެކްޓަރު ޖެނެރަލް ހިޝާމް އަލް- ވާގަޔާން ވިދާޅުވީ ރާއްޖެއަކީ ކުވެއިތު ފަންޑުން އަރަބި ކަރައިގެ ގައުމުތައް ފިޔަވައި އެހެނިހެން ގައުމުތަކަށް އެހީތެރިކަން ފޯރުކޮށްދޭން ފެށިފަހުން އެހީވި ފުރަތަމަ ގައުމު ކަމަށެވެ.\nމިއަދުގެ ރަސްމިއްޔާތުގައި އެންވަޔަރްމެންޓް އެންޑް އެނާޖީ މިނިސްޓަރު ތޯރިގް އިބްރާހިމް ވެސް ވަނީ ބައިވެރިވެ ވަޑައިގެންފަ އެވެ. އެމަނިކުފާނު ވިދާޅުވި ގޮތުގައި ފުވައްމުލަކުގެ ގޮނޑުދޮށް ގިރުމުގެ މައްސަލައަކީ މީގެ 10 ވަރަކަށް އަހަރު ކުރިން ފެށިގެން ދެކެވެމުން އައި ވާހަކައެއް ކަމަށެވެ.\n"ކުވައިތު ފަންޑުން އެ މަޝްރޫއު ކުރިޔަށް ގެންދިޔުމަށް ފޯރުކޮށްދިން މާލީ އެހީތެރިކަމުގެެ ސަބަބުން ވަރަށް ބޮޑު ހިތްހަމަޖެހުމެއް ލިބިގެން ގޮސްފި. ބާކީ އޮތީ އޯރިއޯ އިން ދޭ ހިލޭ ފަންޑްގެ ކަންތައްތައް ހަމަޖެއްސުމާއި އެ މަޝްރޫއުގެ ޓެންޑާ މަރުހަލާ" މިނިސްޓަރު ތޯރިގް ވިދާޅުވި އެވެ.\nމިއަދު ސޮއި ކުރެވުނު އެއްބަސްވުމާއެކު ކުރިއަށް ގެންދާ މި މަޝްރޫއުގެ ދަށުން ފުވައްމުލަކު ގޮނޑުދޮށުން 2،650 މީޓަރުގެ ސަރަހައްދުގައި ރިވެޓްމެންޓް އަޅަން ހަމަޖެހިފައިވާ ކަމަށް އެންވަޔަރަމަންޓް މިނިސްޓްރީން ބުނެ އެވެ.


ވަޒީފާގެ ފުރުޞަތު, މީރާ ވޭމަންޑޫ ކަލެކްޝަން ސެންޓަރ\nމަޤާމް :ޓެކްސް އޮފިސަރ (ޓްރޭނީ)\nމީރާ ވޭމަންޑޫ ކަލެކްޝަން ސެންޓަރ / ތ. ވޭމަންޑޫ\nމި މަގާމުތަކަށް ޝައުގުވެރިވެ ވަޑައިގަންނަވާ ފަރާތްތަކުން 19 ސެޕްޓެންބަރު 2019 ގެ ކުރިން މޯލްޑިވްސް އިންލަންޑް ރެވެނިއު އޮތޯރިޓީގެ ވަޒީފާއަށް އެދޭ ފޯމާއެކު ތިރީގައިވާ އެޑްރެހަށް އެޕްލިކޭޝަން ހުށަހެޅުއްވުން ނުވަތަ ([email protected]) އީމެއިލަށް އީމެއިލް ކޮށްދެއްވުން އެދެމެވެ. ފޯމު މި އޮތޯރިޓީގެ ކައުންޓަރުންނާއި ވެބްސައިޓުން ލިބިވަޑައިގަންނަވާނެއެވެ.\n- Iulaan 67


Russia ge askary mathindhaaboateh Syria ah vetti dhathurukuri enmenves maruvejje - Vaguthu\nރަޝިޔާގެ އަސްކަރިއްޔާގެ މަތިންދާބޯޓެއް ސީރިޔާއަށް ވެއްޓި ދަތުރުކުރި އެންމެން މަރުވެއްޖެ\nރަޝިޔާގެ އަސްކަރިއްޔާގެ މަތިންދާބޯޓެއް ސީރިޔާއަށް ވެއްޓި އެ މަތިންދާބޯޓުން ދަތުރުކުރި އެންމެން މަރުވެއްޖެއެވެ. މަތިންދާބޯޓުން މުޅިއަކު 39 މީހުން ދަތުރުކުރަމުންދިޔަކަމަށް ހަބަރުލިބިފައިވާއިރު އެ މަތިންދާބޯޓު ވެއްޓިފައިވަނީ ސީރިޔާގެ އައްސޭރިފަށުގެ ރަށެއްކަމުގައިވާ ލަޓަކިއާ ކައިރިއަށެވެ. މަތިންދާބޯޓު ވެއްޓުނު އިރު އެ މަތިންދާބޯޓު ދިޔައީ ރަޝިޔާގެ އަސްކަރިއްޔާއިން ސީރިޔާގައި ހަނގުރާމަވެރިންނާއި ދެކޮޅަށް ކުރިއަށްގެންދާ އޮޕަރޭޝަންތަކުގައި ބޭނުންކުރެވޭ މައި އަސްކަރީ ބޭސް، ހްމެއިމިމް ބޭސް އަށް ޖައްސަން މަސައްކަތްކުރަމުންނެވެ. ވެއްޓުނު މަތިންދާބޯޓަކީ އޭ.އެން 26 މަރުކާގެ އަސްކަރީ ދަތުރުތަކަށް ބޭނުންކުރެވޭ މަތިންދާބޯޓެއްކަމަށް ރަޝިޔާގެ ޑިފެންސް މިނިސްޓްރީއިން ވަނީ ހާމަކޮށްފައެވެ.\nމަތިންދާބޯޓު ވެއްޓުނު ހާދިސާގައި ބައެއް މީޑިޔާތަކުން ވަނީ އެންމެ ފުރަތަމަ އެ ހާދިސާގައި މަރުވެފައިވަނީ 32 މީހުން ކަމަށް ރިޕޯޓްކޮށްފައެވެ. އެހެންނަމަވެސް ފަހުން ރަޝިޔާގެ ޑިފެންސް މިނިސްޓްރީއިން ވަނީ މަތިންދާބޯޓުން ދަތުރުކުރި 39 މީހުންވެސް މަރުވެފައިވާކަމަށް ހާމަކޮށްފައެވެ. ރަޝިޔާގެ އޮފިޝަލުން ވަނީ މަތިންދާބޯޓު ވެއްޓެން މެދުވެރިވީ އެ މަތިންދާބޯޓަށް އަމާޒުކޮށް ދެވުނު ހަމަލާއެއްގެ ސަބަބުން ނޫންކަމަށާއި، ވެއްޓެން މެދުވެރިވި ސަބަބުގެ ގޮތުގައި އެންމެ ބޮޑަށް ބެލެވިފައިވަނީ މަތިންދާބޯޓަށް ކުރިމަތިވި ޓެކްނިކަލް މައްސަލައެއްގެ ސަބަބުންކަމަށް ބުނެފައެވެ. މަތިންދާބޯޓު ވެއްޓުނު ހާދިސާ މިހާރު ތަހުގީގުކުރެވެމުންދާއިރު ރަޝިޔާގެ ރައީސް ވްލަޑިމިއާރ ޕުޓިން ވަނީ މަތިންދާބޯޓު ވެއްޓުނު ހާދިސާގައި މަރުވި ފަރާތްތަކުގެ އާއިލާއަށް ތައުޒިޔާ އަދާކޮށްފައެވެ.\nރަޝިޔާއިން ސީރިޔާގެ ރައީސް ބައްޝާރުލް އައްސަދުގެ ސަރުކާރާއި ދެކޮޅަށް ހަނގުރާމަކުރަމުންދާ ހަނގުރާމަވެރިން ބަލިކުރުމުގައި ދަނީ ސީރިޔާގެ އަސްކަރިއްޔާއަށް އެހީތެރިވަމުންނެވެ. މިގޮތުން ސީރިޔާގެ ހަމަލާބަދަލުކުރުން އެންމެ ވަރުގަދަ އިރުމަތީ ގޯޓާ ފަދަ ސަރަހައްދުތަކަށް ހަމަލާދިނުމުގައި ރަޝިޔާއިން ދަނީ ބޮޑު ދައުރެއް އަދާކުރަމުންނެވެ. ރަޝިޔާއަކީ ސީރިޔާގެ ސަރުކާރަށް އެގައުމުގެ ދާޙިލީ ހަނގުރާމައިގައި އެހީތެރިވެދޭ މައި ފަރާތެވެ.\nމާޗް 7, 2018 14:01\nﷲ ހަމްދު ހުރި އެއުރެން ނިކަމެތި ކުރައްވާާށި.\nމާޗް 7, 2018 14:21\nމާޗް 7, 2018 15:10


ހަންނާނުގެ މާލޭ ކެމްޕޭން ޖަގަހަ ހުޅުވައިފި\nމޯލްޑިވްސް ނެޝަނަލް ޕާޓީ (އެމްއެންޕީ)ގެ ޓިކެޓްގައި ކޮމަންޑޫ ދާއިރާގެ ބައި-އިލެކްޝަންއަށް ކުރިމަތިލާފައިވާ ކެންޑިޑޭޓް އަބުދުލް ޙަންނާނު އިދުރީސްގެ މާލޭ ކެމްޕޭން ޖަގަހަ މިރޭ ހުޅުވައިފިއެވެ.\nމި ޖަގަހަ ހުޅުވައިދެއްވީ މިރޭ ބޭއްވި ހާއްސަ ހަފްލާއެއްގައި އެންއެންޕީގެ ރައީސް، ދަނގެތީ ދާއިރާގެ މެންބަރު މުޙައްމަދު ނާޒިމާއި، ކެންޑިޑޭޓް ހަންނާނެވެ.\nމި ހަފްލާގައި އެމްއެންޕީގެ ލީޑަރޝިޕާއި، ހަންނާނުގެ ސަޕޯޓަރުން ވަނީ ބައިވެރިވެފައެވެ.\nމިޖަގަހަ ހުޅުވުމުން މާލޭ ސަރަހައްދުގެ ކެމްޕޭން ހަރަކާތްތަކުގެ ދުވެލި ވަރަށް ހަލުވިކުރެވިގެންދާނެ ކަމަށް ހަންނާނުގެ ކެމްޕޭން އޮފީހުން ފާހަގަ ކުރައްވައެވެ. އަދި ހަންނާނާއި ބައްދަލުކުރަން ބޭނުންވާ ބޭފުޅުންނަށް އެއިންތިޒާމް ހަމަޖެހިގެންދާނެ ކަމަށް ވެސް އެ އޮފީހުން ވިދާޅުވެއެވެ.\nކެންޑިޑޭޓު ނަމްބަރު 3، ހަންނާނަކީ ކޮމަންޑޫއަށް ނިސްބަތްވެ ވަޑައިގަންނަވާ ބޭފުޅެކެވެ.\nތައުލީމީ ދާއިރާގައި ގިނަ އަހަރުތަކެއް ވަންދެން މަސައްކަތްކުރުމަށްފަހު މިހާރު ހަންނާނަކީ އަމިއްލަ ވިޔަފާރީގައި އުޅުއްވާ ބޭފުޅެވެ. އެމްއެންޕީ އުފެއްދުމަށް އެންމެ ފުރަތަމަ ސޮއި ކުރެއްވި ބޭފުޅުންގެ ތެރޭގައި ވެސް ހަންނާން ހިމެނެއެވެ.\nހަންނާން ވަނީ 2013 އިން 2019 އަށް ވިލާ ކޮލެޖުގެ ޝަރީއާ އެންޑް ލޯ ފެކަލްޓީގެ މެނޭޖަރެއްގެ މަގާމު އަދާކުރައްވައިފައެވެ. އަދި ހދ. ހަނިމާދޫ ސުކޫލާއި ރ. އިނގުރައިދޫ ސޫކޫލާއި ނ. މާފަރު ސުކޫލާއި ރ. ހުޅުދުއްފާރު ސުކޫލުގެ އިތުރުން ށ. އަތޮޅު ތައުލީމީ މަރުކަޒުގެ ޕްރިންސިޕަލް ކަން ކުރައްވާފައިވެއެވެ.\nހަންނާނު މާލޭ ކެމްޕެއިން ޖަގަހަ މިރޭ ހުޅުވިއިރު، އެ ދާއިރާގެ ތިން ރަށުގައި ވެސް ކުރިން ވަނީ ޖަގަހަތައް ހުޅުވާފައެވެ.\nކޮމަންޑޫ ދާއިރާގެ ގޮނޑި ހުސްވީ އެ ދާއިރާގެ މެންބަރު ހުސައިން ވަހީދު މިދިޔަ މަހުގެ 13 ވީ ހޯމަދުވަހުގެ ރޭ އަވަހާރަވުމާ ގުޅިގެންނެވެ.\nއެ ގޮނޑިއަށް މެންބަރަކު އިންތިޚާބުކުރުމަށް ބާއްވާ ރައްޔިތުންގެ ބައި-އިލެކްޝަން ބާއްވަން އީސީއިން ނިންމާފައި ވަނީ، 2022 ފެބުރުވަރީ 05 ވާ ހޮނިހިރު ދުވަހު އެވެ.\nފާހަގަ: ކޮމަންޑޫ ދާއިރާ, އެމްއެންޕީ\nދާއިރާގެ ރައްޔިތުން ފުދުންތެރި ދިރިއުޅުމެއް އުޅޭތަން ދެކެން ބޭނުން، މި ނުކުތީ އެކަންކޮށްދޭން: ހަންނާން\nއަޅުގަނޑު ވާނީ ދާއިރާގެ ރައްޔިތުންގެ ވަކީލަކަށް: ފަތުހީ\nތަރައްގީގެ އެތައް މަޝްރޫޢުއެއް މިދަނީ ހިންގަމުން، ސަރުކާރު އޮތީ އަޅުގަނޑުގެ ފަހަތުގައި: ރާޝިދު\nހަންނާނުގެ ވައުދުތައް ހިއްސާކޮށްފި، ސަޕޯޓަރުން ބުނަނީ ގޮނޑި ޔަގީންކަމަށް!\nކޮމަންޑޫ ދާއިރާ ބައި-އިލެކްޝަންގައި މާލޭގައި ވޯޓު ފޮށި ބަހައްޓަނީ އިސްކަންދަރު ސްކޫލްގައި\nއިސްލާމީ ޝަރީޢަތް ކިޔަވައިގެން ތިބޭ މީހުން މަޖިލީހަށް ބޭނުންވޭ، ފަތުހީއަކީ އެފަދަ ބޭފުޅެއް: ސައިޚް ލަޠީފް


ފުލުހުން ހިންގި އޮޕަރޭޝަނެއްގައި މަސްތުވާތަކެއްޗާއެކު މީހަކު މާލެއިން ހައްޔަރުކޮށްފި\nއާދިއްތަ ،13 ޖެނުއަރީ 2019 / 15:21\nމަސްތުވާތަކެއްޗާ ދެކޮޅަށް ފުލުހުން ކުރަމުންދާ މަސައްކަތުގެ ތެރެއިން ޑްރަގް އެންފޯސްމަންޓް ޑިޕާޓްމަންޓުން ހިންގި އޮޕަރޭޝަނެއްގައި މަސްތުވާތަކެއްޗާއެކު މާލެއިން މީހަކު ހައްޔަރުކޮށްފިއެވެ.\nމި މައްސަލައާ ގުޅިގެން ހައްޔަރުކޮށްފައިވަނީ 52 އަހަރުގެ ދިވެހި ފިރިހެނެކެވެ. މިމީހާ ހައްޔަރުކޮށްފައިވަނީ މަސްތުވާތަކެތީގެ ވިޔަފާރިކުރާކަމަށް ފުލުހުންގެ އިންޓެލިޖެންސަށް ލިބުުނު މައުލޫމާތަކާ ގުޅިގެން ހިންގި އޮޕަރޭޝަނެއްގައި މި ޖަނަވަރީ މަހުގެ9ވަނަ ދުވަހުގެ 10:45 ހާއިރު، މާލޭ ބޮޑުތަކުރުފާނުމަގު އުސްފަސްގަނޑު ކައިރިންނެވެ.\nމިމީހާ ހުއްޓުވައި، ފުލުހުންގެ ބެލުމުގެ ދަށަށް ގެނެސް ހަށިގަނޑު ބަލައިފާސްކުރިއިިރު، އޭނާ ލައިގެންހުރި ސޯޓުގެ ކަނާތްފަރާތު ކުރިމަތީ ޖީބުން މަސްތުވާތަކެތި ކަމަށް ޝައްކުކުރެވޭ އެއްޗެއްހުރި ޖޫސްޕެޓީ ކޮތަޅެއް ފެނިފައިވެއެވެ.\nމި މައްސަލައާ ގުޅިގެން ހައްޔަރުކޮށްފައިވާ މީހާގެ ބަންދާމެދު ގޮތެއް ނިންމުމަށް ކްރިމިނަލް ކޯޓަށް ޙާޟިރުކުރުމުން މިނިސްޓްރީ އޮފް ހޯމްއެފެއާޒުން ކަނޑައަޅާ ތަނެއްގައި ބަންދުގައި ބަހައްޓައިގެން ތަޙްޤީޤް ކުރިއަށް ގެންދިއުމަށް7ދުވަހުގެ މުއްދަތެއް ދީފައިވެއެވެ.\nމި މައްސަލަ ޑްރަގް އެންފޯސްމަންޓް ޑިޕާޓްމަންޓުން ދަނީ ތަޙްޤީޤް ކުރަމުންނެވެ.


Hong Kong gai million akah vure gina meehun dhekolhu bill anburaa nugennaane\nހޮންގް ކޮންގްގައި މިލިއަނަކަށްވުރެ ގިނަ މީހުން ދެކޮޅު ބިލް ނުނަގާނެ\nހޮންގް ކޮންގް ގައި އެ ބިލާ ދެކޮޅަށް މިލިއަނަކަށް ވުރެ ގިނަ މީހުން މަގުތަކަށް ނުކުމެ މުޒާހަރާކޮށްފައި. -- ފޮޓޯ: ގެޓީ އިމެޖަސް\nހޮންގް ކޮންގް (މެއި 11) - ޗައިނާއާއަށް ކުށްވެރިން ބަދަލު ކުރެވޭ ގޮތަށް އެކުލަވައިލި އެކްސްޓްރަޑިޝަން ބިލް އަނބުރާ ނުގެންނާނެ ކަމަށް ހޮންގް ކޮންގްގެ ޗީފް އެގްޒެކެޓިވް ކެރީ ލޭމް ވިދާޅުވެއްޖެ އެވެ.\nހޮންގް ކޮންގްގައި އިންސާފު ނެގެހެއްޓުމާއި ބައިނަލްއަގުވާމީ މިންގަނޑުތަކާ އެއްގޮތަށް ކުށް ކުރުން ހުއްޓުވަން މުހިންމު ގާނޫނެއްގެ ގޮތުގައި ލޭމް ސިފަ ކުރައްވާފައި ވަނީ، އެ ބިލާ ދެކޮޅަށް މިލިއަނަކަށް ވުރެ ގިނަ މީހުން މަގުތަކަށް ނުކުމެ މުޒާހަރާކޮށްފައިވަނިކޮށެވެ.\nބިލް ފާސްވެއްޖެ ނަމަ އެހެން ގައުމެއްގެ ކުށްވެރިއެއް ހޮންގްކޮންގްގައި ހުރެ އެ މީހަކު ކުށްވެރިކުރާ ސަރުކާރަކުން އޭނައާމެދު ގާނޫނީ ފިޔަވަޅު އަޅަން އެދި އެ ގައުމަކަށް ފޮނުވާދޭން އެދިއްޖެ ހާލަތެއްގައި އެމީހަކު އަނބުރާ އެ ގައުމަކަށް ފޮނުވާލުމުގެ ބާރު ހޮންގްކޮންގްއަށް ލިބިގެން ދެއެވެ.


Covid-19: MIB ge Custamarunnah lui goiy thakeh - AO News\nކޮވިޑް -19: އެމްއައިބީގެ ކަސްޓަމަރުންނަށް ލުއިގޮތްތަކެއް\nކޮވިޑް19އާ ގުޅިގެން މޯލްޑިވްސް އިސްލާމިކް ބޭންކް (އެމްއައިބީ)ގެ ކަސްޓަމަރުންނަށް ލުއި ގޮތްތަކެއް ހަމަޖައްސައިދޭން ނިންމައިފި އެވެ.\nމިކަން ހާމަ ކުރުމަށް އެމްއައިބީން ނެރެފައިވާ އިޢުލާނެއްގައި އެ ބޭންކުގެ ވިޔަފާރިއާ ގުޅޭ އެކިއެކި ފައިނޭންސިން ފެސިލިޓީތަކާއި ގެދޮރު އިމާރާތް ކުރުމަށާއި ގެދޮރު ގަތުމަށް ފައިނޭންސިން ނަގާފައިވާ ކަސްޓަމަރުންގެ ތެރެއިން\nލުޔެއް ހޯދަން ބޭނުންވާ ކަސްޓަމަރުން އެކަމަށް ޚާއްސަ އެޕްލިކޭޝަން ފޯމު ފުރުމަށްފަހު [email protected] އީމެއިލް އެޑްރެހަށް ފޮނުވުމަށް އެދިފައި ވެއެވެ.\nއެޕްލިކޭޝަން ފޯމު ފޮނުވުމުން އެމްއައިބީގެ ބިޒްނަސް ޓީމުން އެ ކަސްޓަމަރަކާ މަޝްވަރާކޮށް، އިންޓާނަލް އެސެސްމަންޓެއް ހެދުމަށްފަހު އެންމެ އެކަށީގެންވާ ލުއި ގޮތްތަކެއް ހަމަޖެއްސުމުގެ މަސައްކަތް ކުރިއަށްގެންދާނެ ކަމަށް ބުނެފައިވެއެވެ.\nމިކަމާ ގުޅޭ އެޕްލިކޭޝަން ފޯމު މި ލިންކުން ޑައުންލޯޑު ކުރެވޭނެ އެވެ.\nކޮވިޑް19އިން ރައްކާތެރިވުމުގެ ފިޔަވަޅެއްގެ ގޮތުން އެމްއައިބީ އިން ވަނީ އެ ބޭންކުގެ ބައެއް ޚިދުމަތްތައް އޮންލައިންކޮށް ފޯރުކޮށްދޭން ނިންމާފަ އެވެ.\nއެގޮތުން މިދުވަސްވަރު އެ ބޭންކަށް ފޮނުވާ ސިޓީއާއި އެހެނިހެން ލިޔުންތައް މެއިލްގެ ޒަރިއްޔާއިން ބަލައިގަންނަމުންދާއިރު، އެކައުންޓް ހުޅުވުމަށް އެދޭ ފޯމު ވެސް އެމްއައިބީގެ ވެބްސައިޓުން ލިބޭނެއެވެ.\nކޮރޯނާ ވައިރަސްކޮވިޑް-19އެމް އައިބީމޯލްޑިވްސް އިސްލާމިކް ބޭންކް


SunOnline: Ali Rameez ah faadu kiyumun Zakitte ''kaalaifi''\nއަލީ ރަމީޒަށް ފާޑުކިޔުމުން ޒަކިއްޓެ "ކާލައިފި"\nއަހުމަދު ޖައިޝަން 28 May 2020, 13:51\nލަވަކިޔުންތެރިޔާ ހަސަން އިރުފާން (ޒަކިިއްޓެ) ---\nދިވެހީން އެންމެ ގަޔާވާ ލަވަކިޔުންތެރިޔަކީ ކާކުހޭ އަހައިފި ނަމަ ގިނަ ދިވެހީން ދޭނީ އެއް ޖަވާބެވެ. އެއީ އަލީ ރަމީޒެވެ. ލަވަކިޔުން ހުއްޓާލިތާ އެތައް އަހަރެއް ފަހުންވެސް ގިނަ ބަޔަކަށް ހަމަ އެންމެ ކަމުދާ ލަވަކިޔުންތެރިޔަކީ އަލީ ރަމީޒެވެ. އަލީ ރަމީޒުގެ ހުނަރަށް މީހަކު ސުވާލު އުފައްދައިފިނަމަ ދިވެހީން ރުޅި އަންނާނެ ކަމާ މެދު ޝައްކެއް ނެތެވެ. މޯލްޑިވިއަން އައިޑަލް އިން މަގުބޫލުކަން ހޯދި ހަސަން އިރުފާން (ޒަކިއްޓެ) ހޫނު ފެނަށް ވެއްޓުނީ މި ސަބަބާ ގުޅިގެންނެވެ.\nޒަކިއްޓެ ދާދި ފަހުން ސޯޝަލް މީޑިއާގައި ފާޅުކުރި ހިޔާލަކާ ގުޅިގެން އޭނާ ވަނީ ހަމަ ރަނގަޅަށްވެސް ހޫނު ފެނަށް ވެއްޓިފައެވެ. މުޅި ސޯޝަލް މީޑިއާގައި ހުރިހާ ދިވެހީން ހެން އެއް އަޑަކުން އަލީ ރަމީޒްގެ ދިފާއުގައި ތެދުވެ، އެކަމުގެ ތެރެއިން ޒަކިއްޓެ "ކައި ހުސްކޮށްލީ"އެވެ.\nއިއްޔެ ޒަކިއްޓެ ސޯޝަލް މީޑިއާގައި ފުރަތަމަ ޕޯސްޓުކޮށްފައިވަނީ އަލީ ރަމީޒުގެ ލަވަތަކާ ގުޅޭގޮތުންނެވެ. އޭނާ ބުނީ، އަލީ ރަމީޒުގެ ލަވަތަކުގެ 80 ޕަސެންޓު ލަވަތަކަކީ ކޮންމެވެސް އާޓިސްޓެއް "ރިޕް އޮފް" ކޮށްގެން ނުވަތަ ކޮޕީކޮށްގެން އުފައްދާފައިވާ ލަވަ ކަމަށެވެ.\nއެ ޕޯސްޓު ގިނަ ބަޔަކަށް ހަޖަމެއް ނުވިއެވެ. އެތައް ބަޔަކު އަލީ ރަމީޒުގެ ދިފާއުގައި އެތައް ބަޔަކު ތެދުވެ ބުނީ އަލީ ރަމީޒަކީ އެތައް އަހަރެއް ވަންދެން ދިވެހީންގެ ހިތްތަކުގައި ރަސްކަން ކުރަމުން އައި ފަންނާނެ ކަމަށެވެ. އަލީ ރަމީޒުގެ ލަވަތަކަކީ އޮރިޖިނަލް ރާގުތަކަކަށް ނުވި ނަމަވެސް އޭނާގެ ލަވަތައް އަޑުއެހުމުން ހިތްހަމަޖެހޭކަމަށް ގިނަ ބަޔަކު ބުނެއެވެ. އެގޮތުން އަލީ ރަމީޒު އަބަދުވެސް "ރިލެވެންޓް" ވާނެ ކަމަށް ގިނަ ބަޔަކު ބުންޏެވެ.\nނަމަވެސް މައްސަލަ އިތުރަށް ހޫނުވެގެން ދިޔައީ ޕޯސްޓަށް ކޮމެންޓުކުރި މީހަކަށް ޒަކިއްޓެ ދިން ރައްދާއެކުގައެވެ.\nޒަކިއްޓެގެ މިއުޒިކް ކެރިއަރާއި އަލީ ރަމީޒުގެ މިއުޒިކް ކެރިއަރާ އަޅާ ކިޔައި އޭނާ ކުރި ކޮމެންޓާއެކު މައްސަލަގަނޑު އިތުރަށް ބޮޑުވެގެން ދިޔައެވެ. އެންމެންހެން ރަތަށް އެރި ކަހަލައެވެ.\nޒަކިއްޓެ ބުނީ އަލީ ރަމީޒަކީ ހަމައެކަނި ލަވަކިޔުންތެރިޔެއް ކަމަށާއި އެއާ ޚިލާފަށް އޭނާއަކީ އަމިއްލަ ލަވަކިޔުމުގެ އިތުރުން ލަވަ ލިޔާވެސް ފަންނާނެއް ކަމަށެވެ.\nޕީއެސްއެމްގެ މޯލްޑިވިއަން އައިޑަލްގެ ދެވަނަ ސީޒަނުން މަގުބޫލުކަން ހޯދި ޒަކިއްޓެ އިތުރަށް ބުނީ އޭނާއަކީ އެއްވެސް މީޑިއާއެއްގެ އެހީއަކާ ނުލައި އަމިއްލަ ނަމެއް ހޯދި މީހެއް ކަމަށާއި، އަދި އަލީ ރަމީޒަކީ "ޓީވީއެމްގެ ޕްރޮޑަކްޓެއް" ކަމަށެވެ.\nއެއާއެކު ފޭސްބުކްއާއި ޓްވިޓާގައި ޒަކިއްޓެއަށް ނުކިޔާކަށް އެއްޗެއް ނެތެވެ. އެތައް ބަޔަކު ވަރަށް ރުޅި ގަދަ ވިއެވެ. އެއް ބަޔަކު ގޮވަމުން ދިޔައީ ޒަކިއްޓެ ނުވެސް ދަންނަ ކަމަށެވެ. އަދި އޭނާއާއި އަލީ ރަމީޒާ އެއްވެސް ވަރަކަށް އަޅާ ނުކިޔޭނެ ކަމަށެވެ.\nފޭސްބުކްގައި ޒަކިއްޓެއާ ގުޅޭގޮތުން ތަފާތު މީމްތައްވެސް ގިނަ ބަޔަކު ވަނީ ހަދާފައެވެ. މައްސަލަ އިތުރަށް ހޫނުވެ ޒަކިއްޓެއަށް ރައްދުވަމުންދާ ފާޑުކިޔުމާ ގުޅިގެން އޭނާ ވަނީ އޭނާގެ ސޯޝަލް މީޑިއާވެސް ޑީއެކްޓިވޭޓްކޮށްފައެވެ.\nކިނބުލުން ފުރިފައިވާ ކޯރަކަށްވަން ބޮޑުމަހެއް ސަލާމަތްވެއްޖެ\nމޫދުގައި "ހިނގާފައި" އުޅޭ މަހެއް އޮސްޓްރޭލިއާއިން ފެނިއްޖެ


Hajjah dhiya baeh dhivehi Jamaathaa dhurah dhevumun hoadhanee\nހައްޖަށް ދިޔަ ބައެއް ދިވެހިން ޖަމާއަތާ ދުރަށް ދެވުމުން ހޯދަނީ\nދިވެހި ހައްޖާޖީ އިން ހައްޖުގެ އަޅުކަމުގައި- ފޮޓޯ: ހައްޖު ކޯޕަރޭޝަން\nހައްޖުގެ މަތިވެރި އަޅުކަން ފުރިހަމަ ކުރުމަށް މި އަހަރު ރާއްޖެއިން ހައްޖަށް ދިޔަ މީހުން މުޒްދަލިފާ އިން މިނާއަށް ދިޔަ މަގުމަތީގައި އޭގެ ތެރެއިން ގިނަ ބަޔަކު ޖަމާއަތާ ވަކިވެ، ދުރު ހިސާބުތަކަށް ބެހުމުގެ ސަބަބުން އެ ފަރާތްތައް ހޯދުމުގެ މަސައްކަތް ފަށައިފި އެވެ.\nއިތުބާރު ހުރި މަސްދަރަކުން "އަވަސް" އަށް މިރޭ ވިދާޅުވީ މުޒުދަލިފާ އިން މިނާއަށް އައި މަގުމަތީގައި ވަރަށް ގިނަ ދިވެހިންތަކެއް ޖަމާއަތާ ވަކިވެ އެކި ދިމާލަށް ބެހި މަގު އޮޅި، ދުރަށް ގޮސްފައިވާ ކަމަށެވެ. އެގޮތަށް ދިމާވާން މެދުވެރިވި ސަބަބަކީ ދިވެހިން ދަތުރު ކުރުމަށް ހަމަޖައްސާފައިވާ ބަސް އައުން ލަސްވުމުން ބައެއް އެހެން ބަސްތަކަށް އަރައިގެން ދިޔުން ކަމަށާއި އެހާ ހިސާބުން މަގު އޮޅިގެން ވަރަށް ގިނަ މީހުން ޖަމާައަތްތަކަށް ގުޅަމުން ގެންދާ ކަމަށެވެ.\nއޭނާ ވިދާޅުވީ ދުރުހިސާބުތަކަށް ދެވުނު ނަމަވެސް އެންމެންނާ ވެސް ގުޅޭ ކަމަށާއި އެ މީސް މީހުން ތިބި ތަންތަން ލޮކޭޓުކޮށް އެހީތެރިން މެދުވެރިކޮށްގެން އަނބުރާ ޖަމާއަތުގެ ތެރެއަށް ގެނައުމުގެ މަސައްކަތް ކުރަމުން ގެންދާ ކަމަށެވެ.\n"ރޭ 10:00 ޖެހިއްސު މި އުޅެނީ އެ މައްސަލަ ދިމާވެގެން، އިރުއޮއްސޭ ގަޑިއަށް އަރަފާތު ބިމުން އެތައް މިލިއަން މީހުން ނިކުންނާނެ، އެގަޑީގައި އެހެން ބަސްތަކުގައި ދާނަމަ އެތައް ގަޑިއިރު ކުރިން ނޫނީ އަންނާކަށް ފަސޭހައެއް ނޫން، އެއީ ޓްރެފިކްގެ ސަބަބުން، މިފަހަރު ސެކިއުރިޓީ ބަލަހައްޓަން މަގުތައް ބަންދު ކޮށްފައި ހުރުމުން ބައެއް ފަހަރަށް ބަސްތަކަށް ވެސް މަގު އޮޅި ކަންކަން ވާނެ، އެތައް ބަހެއް އުޅޭ އިރު ބަހަކުން އެންމެ މީހަކު ގެއްލުނަސް ލޮކޭޓު ކުރަން ވަރަށް އުނދަގޫ ވާނެ،" އޭނާ ވިދާޅުވި އެވެ.\nމި މައްސަލަ ދިމާވި އިރު ރާއްޖެއިން ހައްޖަށް ދިޔަ މީހަކު ގެއްލިގެން އެ އާއިލާއިން ވަނީ މިއަދު ހަވީރު އެ މައުމޫމާތު ހިއްސާކޮށްފައެވެ. ތ. އަތޮޅު މަޑިފުއްޓަށް ނިސްބަތްވާ އެމީހާ ރެއިން ފެށިގެން ގެއްލިފައިވާތީ އާއިލާއިން އެ މައުލޫމާތު ހިއްސާކޮށްފައިވެ އެވެ. އެ މީހާ ނިސްބަތްވާ ޖަމާއަތުން އޭނާ ނުގެއްލޭ ކަމަށާއި ދުރު ހިސާބަކަށް ދެއްވިފައިވާތީ ގެނައުމުގެ މަސައްކަތްކުރަމުން އަންނަ ކަމަށް ބުނެފައި ވަނިކޮށް އާއިލާއިން ވެސްވަނީ އޭނާ ފެނިއްޖެ ކަމަށް ބުނެފައެވެ.\nމިދިޔަ އަހަރުގައި ވެސް ހައްޖުގެ އަޅުކަމުގެ ތެރޭގައި ދިވެހިންނަށް މިފަދަ މަައްސަލަތަކެއް ދިމާވި އެވެ. އެ ފަހަރު ވެސް މީހުންތައް އަނބުރާ ޖަމާއަތުގެތެރެއަށް ގެންދެވުނީ ގަޑިއިރުތަކެއް ފަހުންނެވެ.


1- ހުރިހާ ދަރިވަރުންނަށް ފައިދާ ހުރި ގޮތެއްގައި ސްކޫލްގެ ކުޅިވަރުގެ އެންމެހައި ކަންތައްތައް ރާވައި ހިންގުން.\n2- ޕީއީ އަށް ބޭނުން ކުރެވޭ ސާމާނުތައް ރަނގަޅަށް ބެލެހެއްޓުމާއެކު މިތަކެތި ގެންގުޅޭނެ ގޮތާއި މެދު ޓީޗަރުންނަށް ލަފާދިނުން.\n3- ޕީއީ އަށް ބޭނުންންވާ ސާމާނުތައް ޓީޗަރުންނަށް ފަސޭހައިން ލިބޭނެ އިންތިޒާމު ހަމަޖެއްސުން.\n4- ސްކޫލް ދަރިވަރުން ބައިވެރިވާ ހުރިހާ ކުޅިވަރު މުބާރާތްތަކަށް ދަރިވަރުން ރަނގަޅަށް ތައްޔާރުކުރުން.\n5- ސްކޫލްގެ ދަރިވަރުންނަށް ހުޅުވާލެވޭ ހުރިހާ ކުޅިވަރު މުބާރާތްތަކަށް ދަރިވަރުން ރަނގަޅަށް ތައްޔާރުކުރުން.\n6- ސުކޫލް ފެންވަރުގައި ބާއްވާ ކުޅިވަރު މުބާރާތްތައް އިންތިޒާމުކުރުމާއި، ސްކޫލުން ބައިވެރިވާ އެހެނިހެން ކުޅިވަރު މުބާރާތްތަކުގައި ބައިވެރިވުމުގެ އިންތިޒާމުކުރުން.\nމަތީސާނަވީ އިމްތިހާނަކުން2މާއްދާއިން ދަށްވެގެން 'އީ' ގްރޭޑް ލިބިފައިވުމާއެކު، އޭގެ އިތުރުން ހަޔާރ ސެކެންޑަރީ ސްކޫލް ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުން. ނުވަތަ\nސާނަވީ އިމްތިހާނަކުން2މާއްދާއިން ދަށްވެގެން 'ޑީ' ގްރޭޑް ލިބިފައި، އޭގެ އިތުރުން ސެކަންޑަރީ ސްކޫލް ސެޓްފިކެޓް އިމްތިޙާނުގައި 'ދިވެހި' މި މާއްދާއިން ދަށްވެގެން 'ސީ' ގްރޭޑް ލިބިފައިވުމާއެކު، މަގާމުގެ މަސައްކަތުގެ ދާއިރާއެއްގައި2އަހަރު ދުވަހުގެ މަސައްކަތުގެ ތަޖުރިބާ ލިބިފައިވުން.\nވަޒީފާއަށް އެދޭ ފޯމު ނޮޅިވަރަމު ސްކޫލް އޮފީހުގެ ކައުންޓަރުން ލިބެން ހުންނާނެއެވެ. އަދި ސިވިލް ސަރވިސް ކޮމިޝަނުގެ ވެބްސައިޓް www.csc.gov.mv އިން މިފޯމު ޑައުންލޯޑުވެސް ކުރެވޭނެއެވެ. މަޤާމަށް އެދި ހުށައަޅަންޖެހޭ ތަކެތި ހުށައަޅާނީ 2019 މާރިޗު 17 ވާ އާދީއްތަ ދުވަހުގެ 13:30 ގެ ކުރިން ނޮޅިވަރަމު ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީމެއިލް އެޑްރެހަކީ، [email protected] އެވެ. އެޕްލިކޭޝަން ފޯމާއެކު ހުށައަޅަންޖެހޭ ހުރިހާ ލިޔުންތައް ހުށައަޅާފައި ނުވާނަމަ އެޕްލިކޭޝަން ބާތިލުކުރެވޭނެއެވެ.\nމިމަޤާމަށް މީހަކު ހޮވުމަށް ބާއްވާ އިންޓަވިއު އޮންނާނީ، 2019 މާރިޗު 24 ން27 އާ ދެމެދު ނޮޅިވަރަމު ސްކޫލްގައެވެ. ވުމާއެކު، މިވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ޙާޒިރުވުމަށް ތައްޔާރުވެގެން ތިބުން އެދެމެވެ.\nމަގާމަށް މީހުން ހޮވުމަށް ކަނޑައަޅާފައިވާ\nމިއިއުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6520555 ނަންބަރު ފޯނާއެވެ. އީމެއިލް ކުރާނީ [email protected] އަށެވެ.\n- ސްޕޯރޓްސް ސުވަވައިޒަރުގެ އިއުލާން (IUL)GS-90/GS-90/2019/2


Maraalaafai ovva fenunu kujjage postmortem hedhumuge inthizaamthah dhanee hamajahssamun: Police | Jazeera\tކުއްޖާގެ ޕޯސްޓްމޯޓަމް ހެދުމުގެ އިންތިޒާމް ދަނީ ހަމަޖައްސަމުން: ފުލުހުން - Jazeera\nއިންްތިޒާމް ހަމަޖެހުމާއެކު ޕޯސްޓްމޯޓަމް ހެދުމަށް ކުއްޖާގެ ހަށިގަނޑު ފޮނުވާލެވޭނެ: ފުލުހުން\nއަޒްލިފާ އަބްދުﷲ June 24, 2021 214 views0\nރަހީނުކޮށް، މަރާލުމަށްފަހު ފޮއްޓަކަށްލާ އެއްލާލައިފައި އޮއްވާ ފެނުނު ކުއްޖޭގެ ޕޯސްޓްމޯޓަމް ހެދުމުގެ އިންތިޒާމްތަައް އަދިވެސް ހަމަނުޖެހޭކަމަށް ފުލުހުންގެ އިދާރާއިން ބުނެފި އެވެ.\nތަހުޤީޤަށް ޕޯސްޓްމޯޓަމް ރާއްޖޭގައި ހެދޭނެ އިންތިޒާމެއް ނުހުރެ އެވެ. އެހެންކަމުން ޕޯސްޓްމޯޓަމް ހަދަން ޖެހިއްޖެނަމަ ހަށިގަނޑު ޖެހެނީ އަވަށްޓެރި ޤައުމަކަށް ފޮނުވާލާށެވެ. އާންމުކޮށް ތަހުޤީޤްގެ ބޭނުމަށް ޕޯސްޓްމޯޓަމް ހެދުމަށް ހަށިގަނޑު ފޮނުވަމީ އަވަށްޓެރި އިންޑިއާ އަށެވެ.\nޖަޒީރާ އާ ވާހަކަ ދައްކަވަމުން ފުލުހުންގެ މީޑިއާ އޮފިޝަލް ވިދާޅުވީ އެ ކުއްޖާގެ ޕޯސްޓްމޯޓަމް ހެދުމުގެ އިންތިޒާމް ހަމަޖެއްސުމަށް ކުރަން ޖެހޭ މަސައްކަތްތައް ކުރަމުންދާ ކަމަށެެވެ. ފުރުވާލެވޭނެ ސީދާ ވަކި ތާރީޚެއް ދަންނަވަން އަދި ނޭންގޭ ކަމަށް އޭނާ ވިދާޅުވި އެވެ.\nކުއްޖާގެ ޕޯސްޓްމޯޓަމް ހެދުމުގެ އިންތިޒާމް ދަނީ ހަމަޖައްސަމުން: ފުލުހުން


Ensis Ah Mas Kiruvaa Dhoani Thakuge Agu Vazan Kohffi - Vaguthu\n4 މަސް ކުރިން ( އޭޕްރީލް 1, 2021 )\nއެންމެ ގިނައިން މަސް ކިރުވާ ދޯނިތަކުގެ އަގު ވަޒަންކޮސް، އެންސިސް ފިޝަރީޒް އިން 2016 ވަނަ އަހަރުން ފެށިގެން ކުރިއަށް ގެންދާ "އެންސިސް މަސްވެރިންގެ ހަދިޔާ" ގެ 2020 ވަނަ އަހަރުގެ އިނާމުތައް ހަވާލު ކޮށްފިއެވެ.\nއެކަަމަށްޓަކައި ވަނީ ހާއްސަ ރަސްމިއްޔާތެއް ބާއްވާފައެވެ. އެ ރަސްމިއްޔާތުގައި އެންމެ ގިނައިން އެ ކުންފުންޏަށް މަސް ކިރާފައިވާ ތިން މަސް ދޯންޏަށާ، އެންމެ ރަނގަޅު ކޮލެޓީގެ މަސް ކިިރި ދޯންޏަށް އެންސިސް އިން ދޭ ފައިސާގެ އިނާމު ރަމްޒީކޮށް ވަނީ ހަވާލުކޮށްފައެވެ.\nއެގޮތުން އެންމެ ގިނައިން އެ ކުންފުންޏަށް މަސްކިރި ދޯންޏަށް 20،000 ރުފިޔާ، ދެވަނަ އަށް 10،000 ރުފިޔާ އަދި ތިންވަނައަށް 7،500 ރުފިޔާގެ ފައިސާގެ އިނާމު ދޭނެއެވެ. އަދި އެންމެ ރަނގަޅު އޭ ގްރޭޑުގެ ކޮލެޓީމަސް އެންމެ ގިނައިން ކިރާ ދޯންޏަށް ވެސް 10،000 ރުފިޔާ ދޭނެއެވެ.\nމިއަދު އޮތް ރަސްމިއްޔާތުގައި މި ފައިސާތަކުގެ ރަަމްޒީ ޗެކް އެ ދޯނިތަކުގެ ވެރިންނާއި ހަވާލުކޮށްދެއްވީ މަސްވެރިކަމުގެ ސިނާއަތުގައި ތަޖުރިބާ ކާރެއް ކަމަށްވާ އާދަމް އަލީއެވެ.\nމިދިޔަ އަހަރު އެންމެ ގިނައިން އެންޒީއަށް ބޮޑު ކަންނެލި ކިރުވި ދޯންޏަކީ ދ. ކުޑަހުވަދޫ އަލިރާސްތާ ދޯންޏެެވެ. ދެވަނަ ދޯންޏަކީ އއ. ރަސްމާދޫ ޒޫމް ފިޝާރ އެވެ.ތިން ވަނަ ދޯންޏަކީ ދ. ބަނޑިދޫ ކުރިމަގު އެވެ.\nއަދި މިދިޔަ އަހަރު އެންމެ ރަނގަޅު އޭ ގްރޭޑުގެ ކޮލެޓީގެ ކަންނެލި ކިރުވި ދޯންޏަކީ ދ. ބަނޑިދޫ ކުރިމަގު ދޯންޏެވެ.\nއެ ރަސްމިއްޔާތުގައި ވާހަކަދައްކަވަމުން އެންސިސް ކުންފުނީގެ މެނޭޖިން ޑިރެކްޓަރު އަބްދުލްވާހިދު ތައުފީގު ވިދާޅުވީ، މި އިނާމަކީ ދިވެހި މަސްވެރިންގެ އަގު ވަޒަންކޮށް މަސްވެރިންނަށް އިތުރަށް ހިތްވަރުދީ، އަދި އެ ކުންފުންޏާއި މަސްވެރިންނާ ދެމެދު އޮންނަ ގުޅުން އިތުރަށް ބަދަހިކުރުމަށް ދޭ އިނާމެއް ކަމަށެވެ.\nމަސްވެރިންގެ އަގު ވަަޒަންޮށް ކޮންމެ އަހަރަކު މި އިނާމު ދޭން އެންސިސް އިން ވަނީ ނިންމާފައެވެ.\nއެންޒީ ވަރަށް ފައްކާ ޕްރޮމޯޝަންގެ ނަސީބުވެރިންނާއި އިނާމު ހަވާލުކޮށްފި!


Anna aharun feshigen saanavee bai fesheynee grade9akun feshigen | Mihaaru\nއިސްކަންދަރުު ސްކޫލުގެ ދަރިވަރުންތަކެއް: އަންނަ އަހަރުން ފެށިގެން މަތީ ގްރޭޑްތައް އާ މަންހަޖުގެ ދަށަށް ބަދަލު ކުރާނެ\nއަންނަ އަހަރުން ފެށިގެން ސާނަވީ ބައި ފެށޭނީ ގްރޭޑް ނުވައަކުން\n06 ނޮވެމްބަރ 2017 - 14:06 40 comments\nއަންނަ އަހަރު ސްކޫލުތަކުގެ މަތީ ގްރޭޑްތައް ގައުމީ މަންހަޖުގެ ދަށަށް ބަދަލު ކުރުމުން، ސެކަންޑަރީ ބައި ދެން ފެށޭނީ ގްރޭޑް ނުވަ އަކުންނެވެ. މިއީ ރާއްޖޭގެ ތައުލީމީ ނިޒާމަށް އަންނަ ވަރަށް ބޮޑު ބަދަލެކެވެ.\nމީގެ ކުރިން ސެކަންޑަރީ ބައި ފެށެނީ ގްރޭޑް އަށަކުންނެވެ. އަދި ދަރިވަރުން ކިޔަވާނެ ސްޓްރީމެއް ވެސް ހިޔާރު ކުރަން ޖެހެނީ އެ ގްރޭޑުގަ އެވެ. އެކަމަކު އާ މަންހަޖުގެ ކީ ސްޓޭޖު ތިނެއްގައި، ގްރޭޑް އަށެއް ހިމެނުމާ އެކު ދަރިވަރުން ކިޔަވާ ބިޒްނަސް ސްްޓްރީމާއި ސައިންސް ސްޓްރީމް އަދި އާޓްސް ސްޓްރީމްގެ މާއްދާތައް ކިޔަވާނީ އެއްކޮށްލައިގެންނެވެ. އަދި ވަކި ސްޓްރީމެއް ކަނޑައަޅަން ޖެހޭނީ ގްރޭޑު ނުވައެއްގަ އެވެ.\nއާ މަންހަޖަށް 2015 ގައި ކުރަން ފެށުމާ އެކު ފަހަރަކު ގްރޭޑެއް އަންނަނީ އެ މަންހަޖުގެ ތެރެއަށް ވައްދަމުންނެވެ. ސްކޫލު ތައުލީމު ފަސް ސްޓޭޖަކަށް ބަހާލާފައިވާއިރު، ކީ ސްޓޭޖު އެކެއްގައި ހިމެނެނީ ގްރޭޑް 1-3 އަށެވެ. ކީ ސްޓޭޖު ދޭއްގައި ގްރޭޑް 4-6 ހިމެނޭއިރު މި އަހަރު އަމަލު ކުރަން ފެށި ކީ ސްޓޭޖު ތިނެއްގައި ހިމެނެނީ ގްރޭޑު 7-8 އެވެ.\nGrade 8 in feshigen mathee grade thakun aa manhajah kiyavaidhinun 2018 vana aharah fas koffi\nއެކަމަކު ކީ ސްޓޭޖު ތިނެއް މި އަހަރު ފެށި ނަމަވެސް، ގްރޭޑް އަށެއް އޭގެ ތެރޭގައި ނުހިމަނަ އެވެ. އޭގެ ސަބަބެއް ކަމަށް އެޑިއުކޭޝަން މިނިސްޓްރީން ބުނެފައިވަނީ ގްރޭޑް ހަތަކާއި އަށެއް އެއް އަހަރެއްގައި އާ މަންހަޖުގައި ހިމަނައިގެން ކިޔަވައިދޭން ފަށައިފި ނަމަ ދަރިވަރުންނަށް އުނދަގޫވާނެތީ އެވެ. އެހެންކަމުން މި އަހަރު ހަތެއްގައި ކިިޔަވާފައި އަންނަ އަހަރު އަށަކަށް ބަދަލުވާ ދަރިވަރުން ތިބޭނީ އާ މަންހަޖަށް ފަރިތަވެފައި ކަމަށް، އެޑިޔުކޭޝަންގެ ބައެއް ބޭފުޅުން ވިދާޅުވެ އެވެ.\nސްޓޭޖު ހަތަރެއްގައި ހިމެނޭ ގްރޭޑް 9-10 އަށް ވެސް އަންނަ އަހަރު އަމަލު ކުރާނެ އެވެ.\nއާ މަންހަޖުގެ ދަށުން ގްރޭޑު ހަތަކަށް މި އަހަރު އައި އެންމެ ބޮޑު ބަދަލަކީ ދަރިވަރުންގެ ފެންވަރު ވަޒަން ކުރާ ގޮތެވެ. އެގޮތުން ޓާމް ޓެސްޓުގެ ބަދަލުގައި ދަރިވަރުން ބޮޑަށް އެސެސް ކުރަނީ ފިލާވަޅު ނަގައިދޭ ގަޑީގަ އާއި ކްލާހާއި ގޭގައި ހަދަން ދޭ މަސައްކަތާއި ޕްރޮޖެކްޓުތަކުންނެވެ.\nމި ބަދަލު އަންނަ އަހަރު ގްރޭޑް އަށަކުން ވެސް ފެންނާނެ އެވެ. ގްރޭޑް ހަތަކާއި އަށެއްގައި އެއް ފޮތްތަކެއް ކިޔަވައިދޭއިރު އޭގެ ތެރެއަށް ސައިންސް ސްޓަޑީޒް އާއި ބިޒްނަސް ސްޓަޑީޒް ވަނީ އިތުރުކޮށްފަ އެވެ. މި މާއްދާތަކުގެ ސަބަބުން، ގްރޭޑް ނުވައެއްގައި ދަރިވަރުން ވަކި ސްޓްރީމެއް ހިޔާރު ކުރަން ފަސޭހަވާނެ ކަމަށް އެޑިއުކޭޝަން މިނިސްޓްރީން ދެކެ އެވެ.\n"ބިޒްނަސް އަދި ސައިންސްގެ މާއްދާތައް ކިޔަވައިދޭން މި ފަށަނީ ކުރިން ގްރޭޑް އަށެއްގައި. އެކަމަކު ސްޓްރީމެއް އިހުތިޔާރުކުރުގެ ކުރިން ދަރިވަރުންނަށް އެނގެން އެބަ ޖެހޭ އެ ސްޓްރީމްތަކުގެ ބޭސިކް. އޭރުން ކުރިއަށް ދާން ބޭނުންވާ ސްޓްރީމެއް ޗޫސް ކުރަން ފަސޭހަ ވެގެންދާނެ،" އެޑިއުކޭޝަން މިނިސްޓްރީގެ އޮފިޝަލަކު ކުރިން ވިދާޅުވެފައިވެ އެވެ.\nއިތުރު ލިޔުންތައް ސްކޫލް ތައުލީމް އެޑިއުކޭޝަން މިނިސްޓްރީ ކިޔަވާކުދިން ސްކޫލް ކަރިކިއުލަމް


REPORT: Majilis heylaifi, vazeerunnah suvaaluthakeh! | Mihaaru\nޑިފެންސް މިނިސްޓަރު މާރިޔާ އަހުމަދު ދީދީ އިއްޔެ މަޖިލިހުގައި. --- ފޮޓޯ: މަޖިލިސް\n05 މާޗް 2019 - 08:45 21 comments\nވަޒީރުންނާ ސުވާލު ކުރުމަށް ރައްޔިތުންގެ މަޖިލިހުގެ މެމްބަރުންނަށް ގާނޫނުއަސާސީން ލިބޭ ބާރުގެ ދަށުން ރައީސް އިބްރާހިމް މުހައްމަދު ސޯލިހް ސަރުކާރުގެ ވަޒީރުން ފުލުފުލުގައި މަޖިލިހަށް ހާޒިރު ކުރަން އިދިކޮޅު ފަރާތްތަކުން ބޭނުން ކުރަން ޖެހެނީ، ސަރުކާރު ކޯލިޝަންގެ މެމްބަރުން ގަބޫލުކުރައްވާ ގޮތުގައި، އެ ބޭފުޅުން ކުރިން "މުށުތެރެ" އަށް ލައިގެން ގެންގުޅުނު ދައުލަތުގެ ތިން ބާރުގެ ތެރެއިން އެއް ބާރެވެ.\nމިހާރުގެ މަޖިލިހުގެ އެންމެ ފަހު ދައުރާ އެކު މަޖިލިހަށް ފުރަތަމަ ހާޒިރުކޮށް މެމްބަރުންގެ ސުވާލުތައް އަމާޒުވީ ޑިފެންސް މިނިސްޓަރު އަދި ކުރީގެ މެމްބަރު މާރިޔާ އަހުމަދު ދީދީ އަށެވެ. އޭގެ ފަހުން މިއަދު އޮންނާނީ ހައުސިން މިނިސްޓަރު އައިމިނަތު އާތިފާ އެވެ. މިއީ ކުރީގެ ރައީސް އަބްދުﷲ ޔާމީންގެ ސަރުކާރުގެ ކުރީކޮޅު ވެސް ފެނުނު މަންޒަރެކެވެ. އެކަމަކު ފަހުން ސަރުކާރުގެ ވަޒީރުން ގެންގުޅުނީ، ސަރުކާރުގެ ކޮންޓްރޯލް އޮތް މަޖިލިހުން "ފޮރުވައިގެންނެ"ވެ.\nބައެއް ބޭފުޅުންގެ ނަޒަރުގައި އެއީ، ކުރީ ސަރުކާރުގެ އިސް ބޭފުޅުންގެ އޯޑަރަށް މަޖިލިހުގެ އޭރުގެ ރައީސް އަބްދުﷲ މަސީހް ނިންމެވި ގާނޫނުއަސާސީ އާއި ގަވައިދުތަކާ ވެސް މުޅިން ހިލާފު ނިންމެވުމެކެވެ. އޭގެ ނަތީޖާއެއްގެ ގޮތުން ސަރުކާރު ޒިންމާދާރު ކުރުވަން ރައްޔިތުންގެ މަޖިލިހުން ކުރަން ޖެހޭ މަސައްކަތް ހުއްޓުނީ އެވެ.\nމަޖިލިހުގެ އިއްޔެގެ ޖަލްސާގައި މެމްބަރުން ކުރެއްވި ބައެއް ސުވާލުތަކަށް މާރިޔާ ޖަވާބު ދެއްވަނީ. --- ފޮޓޯ: މަޖިލިސް\nއޭރުގެ އިދިކޮޅު އެމްޑީޕީގެ މެމްބަރުންގެ އެންމެ ބޮޑު އެއް ޝަކުވާއަކަށް ވީ ވެސް ވަޒީރުންނާ ސުވާލު ކުރުމުގެ ފުރުސަތު ނެތުމެވެ. ވަޒީރުން ޖަވާބުދާރީކުރުވުުގެ އެތައް މައްސަލައެއް އެމްޑީޕީގެ މެމްބަރުން ހުށައެޅުއްވި އެވެ.\nއެކަމަކު މިއަދު ފެންނަ މަންޒަރު ވަރަށް ބޮޑަށް ތަފާތެވެ؛ މިހާރު ފެންނަނީ މިނިސްޓަރުންނަށް ޕްރެޝަރު ކުރިމަތިވެފައިވާ މައްސަލަތަކުގައި މަޖިލިހުގެ މެމްބަރުން ސުވާލުކުރައްވާ ތަނެވެ. ބައެއް ބޭފުޅުންގެ ވިސްނުމުގައި މިއީ ރަނގަޅު ކަމެކެވެ.\n"މީގައި ރަނގަޅަށް ނެގޭ ކަމަކީ މަޖިލިހަކީ ތިން ބާރުގެ ތެރެއިން އެއް ބާރުކަން ސަރުކާރުން ބަލައިގަނެ، ރާއްޖޭގެ ޑިމޮކްރަޓިކް ނިޒާމު ނަގަހައްޓައި ދެމެހެއްޓުމަށް ސަރުކާރުން މަސައްކަތް ކުރާކަން. މިއީ އަޅުގަނޑު ދެކޭ ގޮތުގައި ހެޔޮ، ވަރަށް ފުރިހަމަ ބަދަލެއް،" --- އީވާ\nގާނޫނުއަސާސީގެ 98 ވަނަ މާއްދާގެ (ހ) ގައި ބުނެފައި ވަނީ ވަޒީރުންގެ މަޖިލިހުގެ މެމްބަރަކު ނުވަތަ ސަރުކާރުގެ އެހެން ވެސް މަގާމެއްގައި ހުރި މީހަކު މަޖިލިހަށް ހާޒިރުވުމަށާއި އެމީހަކު އަދާކުރަން ޖެހޭ ޒިންމާ އާއި މަސްއޫލިއްޔަތާ ގުޅޭ ގޮތުން މަޖިލިހުން ކަނޑައަޅާ ގޮތެއްގެ މަތިން އެ މީހަކާ ކުރެވޭ ސުވާލުތަކަށް ތެދު ބަހުން ޖަވާބު ދިނުމަށާއި އެ މީހަކު އަދާކުރަން ޖެހޭ ޒިންމާތަކާއި މަސްއޫލިއްޔަތުތަކާ ގުޅޭ ގޮތުން މަޖިލިހުން ބޭނުންވާ ކޮންމެ ލިޔުމެއް ހުށަހެޅުމަށް މަޖިލިހުން އެންގިދާނެ ކަމަށެވެ.\nހަމަ އެ މާއްދާގެ (ށ) ގައި ބުނެފައި ވަނީ ވަޒީރުންގެ މަޖިލިހުގެ މެމްބަރަކު ނުވަތަ ސަރުކާރުގެ އޮފީހުގެ ވެރިއަކު އަދާކުރާ ވާޖިބުތަކާ ބެހޭ ގޮތުން މަޖިލިހުން ކަނޑައަޅާ ގޮތެއްގެ މަތިން އެ މީހަކާ ލިޔުމުން، ނުވަތަ އަނގަ ބަހުން ސުވާލުކުރުމުގެ ހައްގު މަޖިލިހުގެ ކޮންމެ މެމްބަރަކަށް ލިބިގެންވާ ކަމަށެވެ.\nގަލޮޅު އުތުރު ދާއިރާގެ އެމްޑީޕީގެ މެމްބަރު އީވާ އަބްދުﷲ ވިދާޅުވީ ވަޒީރުންނާ ސުވާލު ކުރެއްވޭ ގޮތަށް މަޖިލިހުގެ ކަންކަން ހަމަޖެހުމަކީ ހެޔޮ ބަދަލެއް ކަމަށެވެ. އަދި މިހާރު ފެންނަނީ ފަސް އަހަރުގެ މެދުކެނޑުމަކަށް ފަހު، މަޖިލިހުގެ ޒިންމާ ފުރިހަމަ އަށް އަދާކުރަމުން އަންނަ ތަނާއި ސަރުކާރުން ވެސް މަޖިލިހަށް އެއްބާރުލުން ދެމުން އަންނަ މަންޒަރު ކަމަށް އީވާ ވިދާޅުވި އެވެ.\n"މީގައި ރަނގަޅަށް ނެގޭ ކަމަކީ މަޖިލިހަކީ ތިން ބާރުގެ ތެރެއިން އެއް ބާރުކަން ސަރުކާރުން ބަލައިގަނެ، ރާއްޖޭގެ ޑިމޮކްރެޓިކް ނިޒާމު ނަގަހައްޓައި ދެމެހެއްޓުމަށް ސަރުކާރުން މަސައްކަތް ކުރާކަން. މިއީ އަޅުގަނޑު ދެކޭ ގޮތުގައި ހެޔޮ، ވަރަށް ފުރިހަމަ ބަދަލެއް،" އީވާ ވިދާޅުވި އެވެ.\nރައްޔިތުންގެ މަޖިލިހުގެ ކޮމިޓީ ބައްދަލުވުމެއްގައި އީވާ --- ފޮޓޯ: މިހާރު\nޕީޕީއެމްގެ ޕާލަމެންޓްރީ ގްރޫޕްގެ ލީޑަރު އަދި ވިލިމާލެ ދާއިރާގެ މެމްބަރު އަހުމަދު ނިހާން ވިދާޅުވީ މަޖިލިހުގެ ތަޅުމުގައި ވަޒީރުންނާ ސުވާލުކުރެވޭ ގޮތަށް ފަހިވެފައި އޮތުމަކީ ވަރަށް މުހިންމު އަދި އެހާމެ ބޭނުންތެރި ކަމެއް ކަމަށެވެ.\nއެކަމަކު ނިހާން އިސްވެ ހުންނެވި މަޖިލިހުގެ މެމްބަރުންގެ ކޮންޓްރޯލް އޮތް އިރު އެކަށީގެންވާ ގޮތެއްގައި ވަޒީރުން ޖަވާބުދާރީ ކުރުވިފައި ނެތް ކަމަށް އޭނާ އެއްބަސްވެވަޑައިގަނެ އެވެ. އޭގެ ސަބަބެއްގެ ގޮތުގައި ނިހާން ދެއްކެވީ އެމްޑީޕީގެ މެމްބަރުން ޖެއްސުން ކުރުމުގެ ބޭނުމުގައި "ދެ އިރު ދެ ދަޅަ" އަށް ވަޒީރުން ހާޒިރު ކުރަން ވިސްނުމެވެ.\nއޭނާ މިހާރު ވިދާޅުވަނީ ސަރުކާރު ޖަވާބުދާރީ ކުރުވޭނެ މެމްބަރުންތަކެއް ކުރިއަށް އޮތް އިންތިހާބުގައި އިންތިހާބުކޮށްދޭން ޖެހޭ ކަމަށެވެ.\n"އެމްޑީޕީއަކީ ސަރުކާރު ކޯލިޝަންގެ މައި ޕާޓީއަށް ވެފައި، އެ ސަރުކާރަށް ވަރަށް ބޮޑަށް ފާރަވެރިވާން ޖެހޭ. އަވައްޓެރި ގައުމުތަކާ އެކު ހާރިޖީ ގުޅުންތައް ބަދަލުކުރަމުން ދާއިރު، ކުރިއަށް އޮތް އިންތިހާބުގައި ސަރުކާރު ޖަވާބުދާރީ ކުރުވަން މެމްބަރުންކޮޅެއް ބޭނުންވާނެ،" ނިހާން ވިދާޅުވި އެވެ.\n"އޭރު ސަރުކާރު ކޯލިޝަނަށް އަޣުލަބިއްޔަތު އޮއްވައި، ވަޒީރުން ގެނެސްގެން ހަމަ ސުވާލު ކުރީ. އެކަމަކު، ފަހުން އައިސް ވަޒީރުންނަށް ހަމަ ޖެއްސުން ކުރީ،" --- ނިހާން\nއޭނާ ވިދާޅުވި ގޮތުގައި ވަޒީރުންގެ މަޖިލިހުގެ މެމްބަރަކު ގޯސް ކަމެއް ކުރެއްވި ނަމަ، އެ ވަޒީރަކު ޖަވާބުދާރީ ކުރުވަން ތިއްބަވާ ހަމައެކަނި ބަޔަކީ ރައްޔިތުންގެ މަޖިލިހުގެ މެމްބަރުންނެވެ.\nއީވާ ވިދާޅުވީ ވެއިތުވެދިޔަ ފަސް އަހަރެއްހާ ދުވަހު އޭރުގެ ވަޒީރުންނަށް ރައްޔިތުންގެ މަޖިލިހުގައި ޖަވާބުދާރީވެވަޑައިގެންފައި ނުވާ ކަމަށެވެ.\nއޭގެ އެއް މިސާލެއްގެ ގޮތުގައި އީވާ ނެންގެވީ ޗައިނާގެ ސަބްމެރީނެއް ރާއްޖޭގެ ކަނޑު ސަރަހައްދަށް ވަދެގެން އުޅުނު ކަމަށް ބުނެ، އޭރުގެ ޑިފެންސް މިނިސްޓަރު އާދަމް ޝަރީފް އުމަރާ ސުވާލުކުރަައްވަން އޭނާ ހުށަހެޅުއްވި މައްސަލަ އެވެ. އޭގެ އިތުރުން ދައުލަތުގެ ދަރަންޏާ ގުޅޭ ގޮތުންނާއި ބޯހިޔާވަހިކަމާ ގުޅޭ ގޮތުން ގިނަ ސުވާލުތަކެއް ހުށަހެޅި ނަމަވެސް، އެކަންކަން ވެސް ހިނގާފައި ނުވާ ކަމަށް ވިދާޅުވި އެވެ.\nރައްޔިތުންގެ މަޖިލިހުގެ އިއްޔެގެ ޖަލްސާގައި މާރިޔާ (ވ) ޖަވާބު ދެއްވަނީ: މައާފަށް އެދިވަޑައިގެންނެވި\nވެއިތުވެދިޔަ ފަސް އަހަރުގެ ތެރޭގައި މަޖިލިހުގެ ތަޅުމަށް އެންމެ ގިނަ އިން ހާޒިރު ކުރީ ހައުސިން މިނިސްޓަރު ޑރ. މުހައްމަދު މުއިއްޒެވެ. އެކަމަކު އޭރުގެ އިދިކޮޅު ފަރާތްތަކުން "ތާކުންތާކު ނުޖެހޭ ސުވާލުތައް" ކުރާ ކަމަށް ބުނެ، ވަޒީރުން ހާޒިރުކުރަން އެންމެ ބޮޑަށް ދެކޮޅުހެއްދެވީ ވެސް ނިހާނާއި ޕީޕީއެމްގެ ލީޑަޝިޕްގެ ބޭފުޅުންނެވެ. އެމްޑީޕީ މެމްބަރުން އުޅުއްވަނީ ވަޒީރުން ކުރައްވާ މަސައްކަތަށް ހުރަސް އަޅުއްވައި، ވަގުތު ބޭކާރު ކުރައްވަން ކަމަށް ވިދާޅުވެ ފާޑު ވެސް ކިއުއްވި އެވެ.\nއެކަމަކު ނިހާން ވިދާޅުވީ 2014 އާއި 2015 ވަނަ އަހަރު ވަޒީރުން މަޖިލިހަށް ހާޒިރުކޮށް، މެމްބަރުން ކުރިމަތި ކުރެއްވި ސުވާލުތަކަށް ޖަވާބު ދެއްވާފައިވާ ކަމަށެވެ. އޭގެ ފަހުން އިދިކޮޅު މެމްބަރުން ވަޒީރުން ހާޒިރުކުރަން ފެށީ ޖެއްސުން ކުރުމުގެ ބޭނުމެއްގައި ކަމަށް އޭނާ ވިދާޅުވި އެވެ.\n"އަޅުގަނޑުމެން ބޭނުން ވަނީ [ވަޒީރުން] އުލު ބާންދާކަށް ނޫން. ވަޒީރުން ވެސް ޓެރިޓަރީ ތެރޭގައި ތިއްބަވަންވީ. ޓެރަޓަރީ ތެރެއިން ސިޔާސަތުތައް ހާސިލް ކުރަމުން ދިޔައިމަ ހުންނާނީ ރަނގަޅަށް،" -- ޓޮމް\n"އޭރު ސަރުކާރު ކޯލިޝަނަށް އަޣުލަބިއްޔަތު އޮއްވައި، ވަޒީރުން ގެނެސްގެން ހަމަ ސުވާލުކުރީ. އެކަމަކު، ފަހުން އައިސް ވަޒީރުންނަށް ހަމަ ޖެއްސުންކުރީ،" ނިހާން ވިދާޅުވި އެވެ.\nމިއަަދު ނިހާން ގަބޫލުކުރައްވަނީ ވަޒީރުން ޖަވާބުދާރީ ކުރުވަން ރައްޔިތުންގެ މަޖިލިހުގައި ގިނައިން ތިއްބަވަން ޖެހޭނީ ސަރުކާރަށް ނިސްބަތްނުވާ މެމްބަރުން ކަމަށެވެ.\nއެކަމަކު ނިހާންގެ ވާހަކަތަކަށް ރައްދު ދެއްވައި އީވާ ވިދާޅުވީ ވަޒީރުން ޖަވާބުދާރީ ކުރުވުމުގެ ނަމުގައި އިދިކޮޅު ފަރާތްތަކުން މިހާރު ހުށަހަޅަނީ އެއްވެސް އަސާސެއް އަދި މަގްސަދެއް ވެސް ހާސިލްވާނެ ސުވާލުތަކެއް ނޫން ކަމަށެވެ.\nއީވާ އެ އިޝާރާތް ކުރެއްވީ މަހިބަދޫ ދާއިރާގެ ޕީޕީއެމްގެ މެމްބަރު އަހުމަދު ތޯރިގް (ޓޮމް) އިއްޔެ މާރިޔާއާ އިއްޔެ ކުރެއްވި ސުވާލަށެވެ.\nޓޮމްގެ ސުވާލު އަމާޒު ކުރެއްވީ އިންޑިއާގެ މީޑިއާއަކަށް މާރިޔާ ދެއްވި އިންޓަވިއުގައި އިންޑިއާ އިން ބޭނުންވެއްޖެ ނަމަ ރާއްޖެ ހިފޭނެ ކަމަށް ވިދާޅުވި މައްސަލައިގަ އެވެ. މާރިޔާ ވަނީ އެ ވާހަކައާ މެދު ހިތްހަމަނުޖެހޭ ނަމަ، ރައްޔިތުންގެ ކިބައިން މާފަށް ވެސް އެދިވަޑައިގެންފަ އެވެ.\nޕީޕީއެމް ޕާލަމެންޓްރީ ގްރޫޕްގެ ލީޑަރު އަހުމަދު ނިހާން: ވަޒީރުންނާ ސުވާލުކުރުމަކީ މުހިންމު ކަމެއް ކަމަށް މިހާރު ގަބޫލުކުރައްވާ\nރައީސް އިބްރާހިމް މުހައްމަދު ސޯލިހް ސަރުކާރުގެ ވަޒީރަކު މަޖިލިހަށް ހާޒިރުކުރަން އެންމެ ފުރަތަމަ ހުށަހެޅުއްވި ޓޮމް ވިދާޅުވީ ގޯސްކޮށް، ކަމެއް ދާ ނަމަ، ކުރިއަށް އޮތް ތަނުގައި ވެސް ވަޒީރުން މަޖިލިހަށް ހާޒިރުކޮށް ޖަވާބުދާރީ ކުރުވާނެ ކަމަށެވެ. އެކަމަކު ކަންކަން ރަނގަޅަށް ދާ ނަމަ، ވަޒީރުންނާ ކުރާނެ ސުވާލެއް ނުހުންނާނެ ކަމަށާއި ވަޒީރުން މަޖިލިހަށް ހާޒިރު ކުރަން ޖެހޭ ސަބަބެއް ވެސް ނޯންނާނެ ކަމަށް ވިދާޅުވި އެވެ.\n"މަގްސަދު ހާސިލްވުމަކީ މާރިޔާ ރައްޔިތުންގެ ކިބައިން މާފަށް އެދުން. އަޅުގަނޑު މާރިޔާ އަށް މާފުކޮށްފިން. މިނިސްޓަރެއްގެ މަގާމުގައި ހުންނަވައިގެން ނުދެއްކެވޭނެ ވާހަކައެއް މާރިޔާ ދެއްކެވީ. އެހެންވެ އެންމެ ރަނގަޅު ގޮތަކީ މާރިޔާ މަގާމުން އިސްތިއުފާ ދެއްވުން،" ޓޮމް ވިދާޅުވި އެވެ.\nއޭނާ ވިދާޅުވީ މާރިޔާ މާފަށް އެދިވަޑައިގެންނެވީ ވަރަށް ބޮޑު ޕްރެޝަރެއް ކުރިމަތިވެގެން ކަމަށެވެ. އަދި އެއްވެސް ވަޒީރަކާ މެދު އޭނާ ޒާތީ ކަމެއް ނުގެންގުޅުއްވާނެ ކަމަށް ވެސް ޓޮމް ވިދާޅުވި އެވެ.\n"އަޅުގަނޑުމެން ބޭނުންވަނީ [ވަޒީރުން] އުލު ބޭންދުމަކަށް ނޫން. ވަޒީރުން ވެސް ޓެރިޓަރީ ތެރޭގައި ތިއްބަވަންވީ. ޓެރަޓަރީ ތެރެއިން ސިޔާސަތުތައް ހާސިލް ކުރަމުން ދިޔައިމަ ހުންނާނީ ރަނގަޅަށް. އަޅުގަނޑުމެން ނޫން ދެން ކޮން ބައެއްތޯ މި ވާހަކަ ދައްކާނީ،؟" ޓޮމް ވިދާޅުވި އެވެ.\nއީވާ ވިދާޅުވި ގޮތުގައި ސަރުކާރު އޮތީ މަޖިލިހަށް ޖަވާބުދާރީވާން ތައްޔާރަށެވެ.\nކޮންމެއަކަސް ޑިފެންސް މިނިސްޓަރު މާރިޔާ އިއްޔެ މަޖިލިހަށް ހާޒިރުކުރުމާއި މިއަދު ހައުސިން މިނިސްޓަރު އާތިފާއާ މަޖިލިހުގެ މެމްބަރުން ސުވާލުކުރުމަކީ، އެތައް އަހަރަކަށް ފަހު، ފެންނަން ފެށި މަންޒަރެކެވެ. ސަރުކާރަށް ފާރަވެރިވުމުގެ ޒިންމާ އޮތީ މަޖިލިހުގެ މެމްބަރުންގެ އިސްތަށިފުޅުގަ އެވެ. ރާއްޖޭގެ ގާނޫނު އަސާސީ އޮތް ގޮތުން ސަރުކާރާއި މަޖިލިހަކީ ވަކި ދެ ބާރެކެވެ. އެހެންކަމުން މަޖިލިހަށް ފިއްލަވައިގެން އެއްވެސް ވަޒީރަކަށް، މިނިވަން މުއައްސަސާތަކުގެ ވެރިންނަކަށް ނޫޅުއްވޭނެ އެވެ. ހަމަ އެގޮތަށް މަޖިލިހުގެ މެމްބަރުންނަށް ލިބިވަޑައިގެންފައިވާ ބާރު ބޭނުންކުރައްވަން ޖެހޭނީ ވެސް، ޖެއްސުން ކުރުމުގެ ބަދަލުގައި، މައްސަލައެއް އޮވެއްޖެ ނަމަ، ތެދުވެރިކަމާ އެކު، އެކަމެއްގަ އެވެ.\nއިތުރު ލިޔުންތައް ކެބިނެޓް ދިވެހި ސަރުކާރު ރައްޔިތުންގެ މަޖިލިސް ވަޒީރުން އިދިކޮޅު ފަރާތްތައް މަޖިލީހުގެ މެމްބަރުން ރައީސް އިބްރާހިމް މުހައްމަދު ސޯލިހް ކުރީގެ މެމްބަރު އަހުމަދު ނިހާން މެމްބަރު އަހުމަދު ތޯރިގް (މަހިބަދޫ) މެމްބަރު އީވާ އަބްދުﷲ މާރިޔާ އަހުމަދު ދީދީ، ޑިފެންސް މިނިސްޓަރު


Ingireysi Ameeruge Kaiveni Haflaagai Priyanka Baiverivaakan Yageen - Vaguthu\nއިނގިރޭސި އަމީރުގެ ކައިވެނި ހަފްލާގައި ޕްރިޔަންކާ ބައިވެރިވާނެކަން ޔަޤީން\nއިނގިރޭސި އަމީރު ހެރީ އާއި ފިލްމީ ތަރި މެގަން މާކަލްގެ ކައިވެނީގެ އިހުތިފާލަށް ޕްރިޔަންކާ ޗޯޕުރާ ހާޟިރުވާނެކަމަށް ބުނެ އެތައް ވާހަކަތަކެއް މީގެކުރިންވެސް މީޑިޔާއިން ދައްކާފައިވެއެވެ. ކައިވެނީގެ ދައުވަތެއް ޕްރިޔަންކާއަށް ލިބިފައިވާކަމުގެ އަޑުތަކެއްވެސް އެރިއެވެ.\nއެރި އަޑުތަކާއި ދެއްކި ވާހަކަތަކާ އެއްގޮތަށް، އިނގިރޭސި ޝާހީ އާއިލާގެ ކައިވެނީގެ ހަފްލާގައި ޕްރިޔަންކާ ބައިވެރިވާނެކަންވަނީ ކަށަވަރުވެފައެވެ. އެހެންނަމަވެސް، އޭނާ މި ހަފްލާގައި ބައިވެރިވަނީ ބްރައިޑްސްމެއިޑް އެއްގެ ގޮތުގައި ނޫންކަމަށްވެސް މައުލޫމާތު ލިބެއެވެ.\nއަންނަ މަހުގެ 19 ވަނަ ދުވަހު ސެއިންޓް ޖޯޖްސް ޗަޕެލްގައި ބޭއްވުމަށް ހަމަޖެހިފައިވާ މި ކައިވެނީގެ ހަފްލާގައި ބައިވެރިވާނެކަން ޕްރިޔަންކާގެ ފަރާތުން ކަށަވަރުކޮށްދީފައިވާއިރު އެހަފްލާގައި އޭނާ ބޭނުންކުރާނޭ ހެދުން އަދި ފާސްނުވާކަމަށްވެސް ބުނެފައިވެއެވެ. އަދި، މިހާރުވެސް އެމަސައްކަތް ކުރަމުންދާކަމަށް ބުނެފައިވެއެވެ.\nޕްރިންސް ހޭރީ އަދި މެގަން\nހަމައެހެންމެ، ބްރައިޑްސްމެއިޑް އެއްގެ ގޮތުގައިތޯ ފެންނާނީ ނުވަތަ މެހުމާނުންގެ ތެރެއިންތޯ ފެންނާނީވެސް އެނގޭނީ އަދި ފަހުންކަމަށްވެސް ޕްރިޔަންކާގެ ފަރާތުން ބުނެފައިވެއެވެ.\nމައުލޫމާތު ލިބިފައިވާ ގޮތުގައި މެގަން އަކީ ޕްރިޔަންކާގެ ގާތް އެކުވެރިއެކެވެ. ޕްރިޔަންކާއެކޭ އެއްގޮތަށް މެގަން އަކީވެސް ބައެއް ހޮލީވުޑް ޓީވީ ސީރީޒްތަކުގައިވެސް ހަރަކާތްތެރިވެފައިވާ ފަންނާނެކެވެ. ޕްރިންސް ހެރީ އަކީ އިނގިރޭސި ތަހުތާ، ހަތްވަނައަށް އެންމެ ގާތުގައި ހުރި މެންބަރެވެ.\nމޭގަން، ހެރީ އާއި ކައިވެނި ކުރީ "މިޝަންއެއް" ފުރިހަމަކޮށްގެން!\nޕްރިންސެސް ޑަޔާނާ މަރުވުން – އަދިވެސް ހަނދާނުން ފިލައިގެން ނުދާ ހިތާމައެއް\nއޭޕްރީލް 26, 2018 10:31\nއަނެއްކާ ޕްރިޔާންކާތަ އިންނަނީ.\nޢަހަރުންނަށް ހެޔޮ ޕްރިޔަންކާ ބަފާ ބައިވެރިވިޔަސް\nއޭޕްރީލް 26, 2018 11:01\nއަހަތެމެނަށް ކޮން ބެހޭކަމެއް..\nއޭޕްރީލް 26, 2018 12:49\nހާދަ އޮޅުވާލުން ބޮޑޭދޯ !


ވަޒީފާއާބެހޭ ގާނޫނާ ހިލާފަށް އެފްއެސްއެމްގެ މުވައްޒަފުންތަކެއް ތިލަފުއްޓަށް ބަދަލުކޮށްފި\nޚަބަރު + ލައްގަނޑު\nވަޒީފާއާބެހޭ ގާނޫނާ ހިލާފަށް އެފްއެސްއެމްގެ މުވައްޒަފުން ތަކެއް ތިލަފުއްޓަށް ބަދަލުކޮށްފި\n3 July 26th, 2019 - 1:35 PM\nމޯލްޑިވިސް ފިއުލް ސަޕްލައިގެ ބޯޓެއްގައި "ކުރޫ" ގެ ގޮތުގަ މަސައްކަތް ކުރަމުން ދިޔަ5މުވައްޒަފުން ޤާނޫނާ ޙިލާފަށް ފިޔަވަޅު އަޅާފައިވާ ކަން ހާމަވެއްޖެއެވެ.\nނަން ހާމަނުކުރުމަށް ޝަރުތުކޮށް ވާހަކަ ދެއްކި ފިއުލް ސަޕްލައި މޯލްޑިވްސްގެ މުވައްޒަފަކު ބުނީ، "ބޯޓު ކުރޫއިން" ގެ ގޮތުގަ މަސައްކަތް ކުރާ ފަސް ފަޅުވެރިން އިންޖިނިއަރިން ޑިޕާޓްމަންޓަށް ބަދަލުކޮށްފައިވާކަމަށެވެ. އަދި މިހާރު އެމީހުން މަސައްކަތް ކުރަމުން ގެންދަނީ ތިލަފުށީގައި ހުންނަ އެފްއެސްއެމްގެ ބޯޓުޔާޑުގައެވެ.\nއެފްއެސްއިން ބުނެފައިވަނީ އެމީހުންނާ މެދު ފިޔަވަޅު އަޅާފައިވަނީ ޤަވާއިދުތަކާއި ދިވެހިރާއްޖޭގެ ވަޒީފާގެ ޤާނޫނާއި އެއޮފީހުގެ އުސޫލުތަކާއި އެއްގޮތްވާ ގޮތުގެ މަތިން ކަމަށެވެ.\nއެހެން ނަމަވެސް ބޯޓް ފަޅުވެރިންގެ ގޮތުގައި ވަޒީފާ ދީފައި ތިބި ބަޔަކު ތިލަފުއްޓަށް ބަދަލު ނުކުރެވޭނެކަން އެފްއެސްއެމްގެ ވަޒީފާގެ ބަޔާނުންވެސް ވަރަށް ސާފްކޮށް އެނގެން އެބައޮތެވެ. އެފްއެސްއެމްގެ ބޯޓް ފަޅުވެރިންނާއެކު ކުރެވޭ ވަޒީފާގެ ބަޔާނެއް "ޓައިމްސް" އަށް ވނީ ލިބިފައެވެ.\nއެމީހުންގެ ވަޒީފާ ތިލަފުށްޓަށް ބަދަލުކުރީ ވަޒީފާއާ ބެހޭ ޤާނޫނާ ހިލާފަށް ވަޒީފާގެ ބަޔާނުގައި ނެތް މަސައްކަތްތަކެއް ކުރުވުމަށް ކަމަށް ތުހުމަތުކޮށް އެ މުވައްޒަފުން ގެންދަނީ ޓްރައިބިއުނަލްގަ މައްސަލަ ޖެއްސުމަށް ތައްޔާރުވަމުންނެވެ.\nވަޒީފާއާ ބެހޭ ޤާނޫނުގައި ބުނެފައިވާގޮތުން ވަޒީފާގެ ބަޔާނުގަ ނެތް މަސައްކަތެއް މީހެއް ލައްވައި ކުރުވުމަކީ ވަޒީފާދޭ ފަރާތް ކުށްވެރިވާނެކަމެކެވެ.\nވަޒީފާއާ ބެހޭ ގާނޫނު ދެ ވަނަ ބާބު "ކަމުގައިވާ އަސާސީ އުސޫލުތަކުގެ" ބާބުގެ އެނެމް ފުރަތަމަ ކަމެއްގެ ގޮތުގައި ހިމަނާފައިވަނީ ވެސް "މަޖުބޫރުން މަސައްކަތް ކުރުން މަނާކުރުން" އެވެ.\n"މީހަކު އަމިއްލަ އިހުތިޔާރުން ދޭ ހިދުމަތް ފިޔަވާ، އަދަބެއް ދޭނެކަމުގެ އިންޒާފު ދީގެން ނުވަތަ ނުފޫޒުގެ ބާރު ބޭނުންކޮށްގެން ބިރު ދައްކައިގެން މީހެއްގެ ފަރާތުން ހިދުމަތް ހޯދުން" ވާނީ މަޖުބޫރުން މަސައްކަތް ކުރުވިކަމަށެވެ.\nވަޒީފާގެ ބަޔާނުގަ ނެތް މަސައްކަތެއް މީހެއްލައްވާ އެމީހުންގެ ނުރުހުމުގަ ކުރާނަމަ މި ގޮޅިއަށް ވަޒީފާ ދިން ފެތޭނެކަމަށް ބުނެ އެ މުވައްޒަފުން އަންނަނީ ވަޒީފާއާ ބެހޭ ޓްރައިބިއުނަލުގައި މައްސަލަޖެއްސުމަށް ތައްޔާރުވަމުންނެވެ.\nމައުލޫމާތު ލިބޭގޮތުގަ މި ފަސް މީހުން ބަދަލުކުރީ ދެ ފަހަރެއްގެ މަތިން 14 ދުވަސް ވަންދެން ސަސްޕެންޑު ކުރުމަށްފަހުއެވެ. ފިއުލް ސަޕްލައިގެ ވަޒީފާގެ ބަޔާނުގައި ބުނާ ގޮތުން ވަޒީފާއާއި ބެހޭ ޤާނޫނާ އެޤާނޫނުގެ މަތިން ވަޒީފާ އަދާ ކުރަމުންނުދާނަމަ ނުވަތަ ތަބާވާންޖެހޭ މަސައްކަތުގެ އަޙުލާގީ މިންގަނޑުތަކަށް ތަބާނުވާނަމަ، ހާލަތާ ގުޅޭ ގޮތުން 14 ދުވަހަށް ވުރެ ގިނަ ނޫން މުއަދަތަކަށް ވަޒީފާގެ މަސައްކަތް ހުއްޓުވޭނެ އެވެ.\n"އަޅުގަނޑާއެކު މަސައްކަތް ކުރާ ފަސް މުވައްޒަފަކު 14 ދުވަސް ވަންދެން ސަސްޕެންޑު ކުރީ. ރިސޯޓަކުން ޖެއްސި މައްސަލައަކާ ގުޅިގެން ފުރަތަމަ ސަސްޕެންޑު ކުރީ ދެ ފަހަރަށް، މި މައްސަލައިގަ އެއްވެސް އިންޒާރެއްވެސް ނުދޭ. މައްސަލައެއް ސާބިތުވާނަމަ ފިޔަވަޅު އަޅާންވީ ނޫންތޯ؟،" މުވައްޒަފަކު ބުންޏެވެ.\nއެމްވީ ޓައިމްސްއާ ވާހަކަ ދެއްކި މުވައްޒަފުން ބުނީ އެމީހުން މިހާރު ކުރަމުން ގެންދަނީ ވަޒީފާގެ ބަޔާނުގަ ނެތް މަސައްކަތްތަކެއްކަމަށެވެ.\nޓައިމްސް އިން މިމައްސަލައިގައި ބެލި ބެލުމުން އެނގިފައިވަނީ މި ފަސް މީހުން ކަނޑާލަން ތަނުގެ އެމްޑީ ވެސް މަސައްކަތް ކުރެއްވި ކަމެވެ. އެގޮތުން ބައެއް މަޖިލިސް މެމްބަރުންނަށް ގުޅާ ފަސް މީހަކު ވަޒީފާ އަށް ނެގުމަށް ތައްޔާރުވަމުންދާ ކަމަށް ވިދާޅުވެ އެވަޒީފާތަކަށް އެމްޕީން ބޭނުންވާ ބަޔަކު ލުމަށް އެދިލެއްވިކަން މިނޫހަށް ވަނީ އެނގިފައެވެ.\n"ހަމަ މިކަހަލަ މިއަށްވުރެ ބޮޑު ތުހުމަތު ކުރެވުނު އެހެން ބޯޓެއްގެ ފަޅުވެރިންނަށްވެސް. އެކަމަކު މައްސަލަ ކުރިޔަށް ގެންދިއުމުގެ ބަދަލުގައި ބޯޓްގެ ކައްޕި ބުނި ބުނުމަކަށް މައްސަލައެއް ނުބަލާ. މިހުރިހާ ކަމަކީވެސް ކުންފުނީގެ ލޮޖިސްޓިކް ސްޕރިޑެންޓެންޓް ބޭނުންވާ ގޮތަށް ކަންކަން ނުކުރާ ބަޔަކު ވަޒީފާގެ ނުބޭތިއްބުމަށް ހިންގޭ ކަންކަން. ބައެއް ބޯޓުތަކުގެ ފަޅުވެރިންނާ ދިމާލަށް އެފަދަ މޭރުމުން އިންޒާރުވެސް އޭނަ އެބަހުރި ކުރިންވެސް ދީފ." އެފްއެސްއެމްގެ އެޑްމިނިސްޓްރޭޓިވް މުއައްޒަފަކު ކިޔައި ދިނެވެ.\nމި މުއައްޒަފުންނަށް ކުރިމަތިވި މައްސަލައަކީ ރިސޯޓަކަށް ތެޔޮ އެޅުމަށްފަހު އެރިސޯޓުން ކުރި ޝަކުވާއެއްގެ މައްޗަށް ހިންގި ތަހުޤީގަކަށްފަހު އެޅި ފިޔަވަޅު ތަކެއް ކަންވެސް މިނޫހަށް ވަނީ އެނގިފައެވެ.\nމިމައްސަލައިގެ ތަހުޤީގު ނިމި އެސްޓީއޯގެ ލީގަލް ޓީމުން ވަނީ މި ފަސް މީހުންގެ ބަޔާންތައް ނަގައިފައެވެ. މި ފަސް މީހުންގެ މައްޗަށް ކުރެވުނު ތުހުމަތުގައި އެއްވެސް ކަމެއް ސާބިތުނުވާ އިރު މިގޮތަށް ފިޔަވަޅެއް ނޭޅޭނެއެވެ. މި ފަސް މީހުންނަށް ކުރެވުނު ކުށް ސާބިތުވި ނަމަ އެކުށަކީ ވަޒީފާއިން ކަނޑާލަންވެސް ޖެހޭ ވަރުގެ ކަމެކެވެ. އެހެން ނަމަވެސް ވަޒީފާއިން ކަނޑާ ނުލައި އެހެން ތަން ތަނަށް މިމީހުން ބަދަލުކުރީ ކުށް ސާބިތު ނުވެ، ވަޒީފާއިން ވަކިކުރަން ދެއްކޭނެ އެއްވެސް ސާބިތު ހެއްކެއް ނެތުމުންނެވެ.\n"ބޯޓު ޔާޑަށް އިންޖިނިއަރަން ޑިޕާޓުމަންޓަށް ބަދަލުކުރުމަކީ އަޅުގަނޑުމެން ޑީމޯޓިވޭޓް ކުރަން ކުރިކަމެއް. އޭރުން އަޅުގަނޑުމެން އަމިއްލައަށް ވަޒީފާއިން ވަކިވެގެން ދާނެނުންތޯ؟ ކުރީ ސަރުކާރުންވެސް މިގޮތަށް2މުވައްޒަފަކު ޑީމޯޓުކޮށް ބަދަލުކުރި. ބޭނުމަކީ ކަނޑާނުލާ އަޅުގަނޑުމެން އަމިއްލައަށް ވަކިވުން،"\nއެފްއެސްއެމްއިން މައުލޫމާތު ފޯރުކޮށްދިނުމަށް ދަތިތަކެއް ކުރިމަތިކުރުވި:\nމި މައްސަލާގައި މައުލޫމާތު ސާފުކުރުމަށް އެފްއެސްއެމްގެ ފަރާތުން ވަނީ ދަތިތަކަކާ ކުރިމަތިވެފައެވެ.\nފިއުލް ސަޕްލައި މޯލްޑިވްސްއަށް ގުޅުމުން އެ ކުންފުނީގެ ކޮމްޕެނީ ސެކެރެޓަރީ އައިޝަތު ރިޝްފާ މައުމޫން އެންމެ ފުރަތަމަ ވިދާޅުވީ "އެޗްއާރު އިން މައުލުމާތު ސާފުކުރުމަށްފަހު މައުލޫމާތު ފޯރުކޮށްދޭނެ" ކަމަށެވެ. ނަމަވެސް އޭގެ ގަޑީރެއްހާއިރު ފަހުން ގުޅުމުން ވިދާޅުވީ މެއިލްއެއް ކުރުމަށެވެ. އަދި މެއިލްއެއް ކުރުުމުން ވިދާޅުވީ ސިޓީއެއް ފޮނުވުމަށެވެ.\nއަދި ފަހުން އެޗްއާރުން "ޝިރާޒު" ކިޔާ ބޭފުޅަކު ގުޅުމަށްފަހު ވިދާޅުވީ، އެ ކޮމްޕެނީން މުވައްޒަފުންނާމެދު އަމަލު ކުރަނީ "އުސޫލާ" އެއްގޮތަށް ކަމަށެވެ.\nއެ ވިދާޅުވާ "އުސޫލަކީ" ކޮބައިތޯ ސުވާލުކުރުމުން ވިދާޅުވީ ސިޓީއަކުން އެ މައުލޫމާތު ސާފުކުރަން އެދެމަށެވެ.\nޥަގު ބިރީ ބާރަސު\nތިހީކުރާ ގޮތަކައް ނުވާނެ. ޥަރައް ވައްކަން ކޮައްފީމެނުން\nސަރުކާރުން މިމަސަލަ ތަހުގީގު ކުރާންވީ\nތިތާއުޅޭ ކުރޫއިން ޥަރައް މުސަންދި ވާނެ ވައްކަންކޮއްގެން\nތި ބަދަލުކުރި މުއައްޒަފުން ބޯޓްތަކުން ބަދަލުކުރުމަށް މާ ލަސްވެސްވެއްޖެ. ވައްކަންނޫންކަމެއް އމީހުން ނުކުރާކަމާއި އަދި ލިބެމުންދާ މުއްސަނދިކަމީ ޖާއިޒު ކަމަކުންނޫންކަން މި އާޓިކަލް ލިޔު މީހާއަށްވެސް އެގޭނެ. ޒީރޯ ޓޮލަރެންސުގަ ހިލޭ ކޮފީ ބޯން ލިބުމަކީ މިކަހަލަ ދޮގު ހަބަރު ލިޔަންޖެހޭ ސަބަބެއްނޫން.\nކޮއްމެން ޖެހިގުއިރޯނުގައި މިފަހަރު ތިޔަޖެހުނީ ކުރާނެއެއްކަމެއްނެތް އިންސާފް ހޯދަން ދާނެ ތަނެއް ނެއް މީ ޔާމީން ސަރުކާރައްވުރެ


Brigadier Didi Ge Challenge Eh Kaanal Nazim Ah - Vaguthu\nބްރިގޭޑިއާ ޑީޑީގެ ޗެލެންޖެއް ކާނަލް ނާޒިމަށް!\nހިތަދޫ މެދު ދާއިރާގެ އެމްޑީޕީ މެމްބަރު އިބްރާހިމް މުހައްމަދު ދީދީ – ފޮޓޯ: މަޖިލިސް\nކުރީގެ ރައީސް މުހައްމަދު ނަޝީދު ވެރިކަމުން އިސްތިއުފާ ދެއްވި ދުވަހުގައި ހިނގާދިޔަ ކަންކަމާއި ގުޅުވައިގެން ވާހަކަދައްކަވަން ނަޝީދަށް ކާނަލް (ރިޓަޔާޑް) މުހައްމަދު ނާޒިމް ޗެލެންޖް ކުރެއްވުމުން މާލޭ އޭރިޔާ ކޮމާންޑަރު ބްރިގޭޑިއާ (ރިޓަޔާޑް) އިބްރާހިމް ދީދީ ރައްދު ދެއްވައިފިއެވެ.\nނާޒިމްގެ ވާހަކަތަކަށް ރައްދު ދެއްވަމުން ބްރިގޭޑިއާ ޑީޑީ ވިދާޅުވީ ނާޒިމް ވިދާޅުވި ގޮތައް އެކަން އޮތް ނަމަ އެދުވަހު ސިފައިންގެ ބޭރުގައި ހުންނަވައިގެން ތިމަންނާ މިހުރީ ސިފައިންގެއާއި ހަވާލު ވެގެން ކަމަށް އިއުލާން ކުރައްވައި ވަރަށް އަވަހަށް ސިފައިންގެއަށް މީހަކު އަންޔަން ކުރާނަމޭ ވިދާޅުވީ ކޮން ހައިސިއްޔަތަކުންތޯ ސުވާލު ކުރައްވާފައެވެ.\n"ޖަވާބު ދެއްވުން އެދެން. އަޅުގަނޑުގެވެސް ޗެލެންޖެއް" ޑީޑީ ވިދާޅުވިއެވެ.\nDhen keeve thoa @nazim7878 sifain ge beyru ga hunnavaa thimanna mihuree sifain ge aai hawaal vegen ney varah avahah sifain ge ah meehaku ayyan kuraanamey vidhaakhu vee! Kon haisiyyathakun thoa! Jawaab dhevvun edhen Alhugadu ge ves challenge eh! pic.twitter.com/X5g3jXG1F8\n— Ibrahim M Didi (@ibrahimmdidi) January 21, 2019\nނާޒިމް މިދިޔަ ހުކުރު ދުވަހު ވިދާޅުވީ ނަޝީދު އިސްތިއުފާދެއްވި ދުވަހު ސިފައިންގެ ތެރެއަށް ވެންނެވި އިރު އެއްވެސް ވަރަކަށް ރައީސް ނަޝީދާއި މުއާމަލާތް ނުކުރެވޭ ކަމަށާއި، އަދި ރައީސް ނަޝީދާއި ސިފައިންގެ ތެރެއިން ބައްދަލުވެސް ނުވާ ކަމަށެވެ.\n"އަޅުގަނޑު ރައީސް ނަޝީދެއް ނުދެކެން އެތެރެއަކުން. ރައީސް ނަޝީދާ ބައްދަލުވެސް ނުވޭ. ރައީސް ނަޝީދަށް މިކަމުގައި އިތުރުފުިޅު ހައްދަވާކަށް ކެރިވަޑައެއް ނުގަންނަވާނެ." ރައީސް ނަޝީދަށް ޗެލެންޖުކޮށް ނާޒިމް ވިދާޅުވިއެވެ.\nނަޝީދުގެ ވެރިކަން ވައްޓާލީ ބަޣާވާތަކުން ކަމަށް އަބަދުވެސް އެމްޑީޕީ އިން ތުހުމަތު ކުރެއެވެ. އެބަޣާވާތުގައި އެންމެ އިސްކޮށް ހަރަކާތްތެރިވީ ނާޒިމާއި، ކުރީގެ ސީޕީ އަބްދުﷲ ރިޔާޒް ކަމަށް ވެސް އެމްޑީޕީ އިން ތުހުމަތު ކުރެއެވެ.\nނާޒިމް ސިސްޓަމުން އެހެން މެންބަރަކު ވޯޓެއް ނުލާ، އޭނާ ވަޑައިގެންނެވީ ވޯޓު ދެއްވާފައި\nޑީޑީ އަކަސް ނާޒިމަކަސް އަންނިއަކަސް އިބޫއަކަސް ހަމަ އެކައްޗެއް! ރައްޔިތުންނަށް އޮޅުވާލަން ނިކަން މޮޅު ވާހަކަދައްކާނެ! އެކަމަު ތިމާގެ އަންބޮނޑި ބޮޑުކަންވީމާ ހައްޓަކު ހެޔެއް ނުހުންނާނެ!\nޖެނުއަރީ 22, 2019 14:18\nކަލެއަކަށް ނާޒިމަކާ ޗެލެންޖެއް ނުކުރެވޭނެ. ހަނދާން ނައްތާލާ ކަލޯ.\nޖެނުއަރީ 22, 2019 14:25\nސާބަހޭ ޑީޑީ. ތިހުންނަނީ ގަޓުހުރި މީހުން. ނާޒިމަކީ ޚިޔާނާތްތެރިއެއް މުޅި ޤައުމަށް. މިވަރުގެ ތެދުވެރިއެއްކަމަށް ހެދިގެން އޭނަ އެއުޅެނީ މަޖިލީސްތެރެއަށް ބޭނިގަންނަން. ވަނަނުދޭތި އިބްރާހީމްދީ. އެކަން ސާބިތުކޮށްދޭތި\nޖެނުއަރީ 22, 2019 15:14\nމީނަ ވެސް މޮޔަ ވެއްޖެ. ވާނީ ވެސް އެހެން ގޮނޑިގަނޑު ގެއްލުނީމަ.\nޖެނުއަރީ 22, 2019 15:54\n"ރައީސް ނަޝީދަށް މިކަމުގައި އިތުރުފުިޅު ހައްދަވާކަށް ކެރިވަޑައެއް ނުގަންނަވާނެ." މީތި ގޯސް. އޭނަ ޖެހިލުމެއް ނުވާނެ ކިތަންމެ ބޮޑު ދޮގެއް ހަދާކަށްވެސް.\nޖެނުއަރީ 22, 2019 15:58\nނަާޒިމަކީ ވެސް ބާޢީއެއް.. ﷲ އިރާދަކުރެއްވިއްޔާ މިވެރިކަމުގަވެސް ބާޢީންތައް ޖަލަށްވައްދާނަން..\nޖެނުއަރީ 22, 2019 17:16\nދީދީ ބުނަން ރަގަޅު ވާހަކައެއް؟ ކަލޯ ތިޔަހަރީ ޕްރައިމަރީ އިންވެސް ކަޓާފަ. ދެންވެސް އަނގަނުތަޅާ މަޑުން ހުރެވޭތޯބަލާ. ލައްކަ ގިނަލާރި ރައްޔިތުންގެ އަތުން ކެވިއްޖެނު ކަމެއް ނުކޮށްދެވުނަކަސް؟\nޖެނުއަރީ 22, 2019 17:51\nބްރިގާޑިއާ މަނިކްފާނު ސިޔާސީ އޮޑީގައި ގެބެމުންދާ ހިނދު އެބެއްލެވީ ފަލަސުރުހީން ޖާގަހޯދޭތޯ! ބަލަ7ފެބްރުއަރީގައި ހިނގާފައިވާ ހުރިހާކަމެއްގެ އެންމެބޮޑު ޒިންމާ އުފުލަން ޖެހޭނީ މާލޭއޭރިއާއޭ ކިޔާ ކޮމާންޑަރުގެ ހައިސިއްޔަތުން ތިމާއޭ! އެޒިންމާ ތިމާގެ ނާގާބިލްކަމުން މުޅި އޮޕަރޭޝަން އަތައްގޮވީ.\nއޭޕްރީލް 12, 2019 02:34\nތީހަމަ އައްޑޫ މީހުންގެ ވައްތަރު ހިތެއްނުފުރޭނެ ރައްތަރައްގީ ކުރާށޭ ކިޔައިގެން އަންބޮޑި ބޮޑުކުރަން ރަށުގަ މީދަލެއްވެސް ބުލަލެއްވެސް ދިރި ނޫޅޭ ހުރިހާ ވެރިން އުޅެނީ މާލޭގަ..ކިޔާނެކަމެއްނެއް ލަބީބަކަސް ސަރީފަކަސް އަސްލަމަކަސް އިބުރާހިމަކަސް ސޯދިގަކަސް ތެންކޮން ރށެކޭ ތަރައްގީ އެކޭތޯ


ސިވިލްސާވެންޓުންނަށް މުސާރަ ބޮޑުކުރުމަށް މަޖިލީހަށް ކުއްލި މައްސަލައެއް ހުށަހަޅައިފި | Sandhaanu\nސިވިލްސާވެންޓުންނަށް މުސާރަ ބޮޑުކުރުމަށް މަޖިލީހަށް ކުއްލި މައްސަލައެއް ހުށަހަޅައިފި\nސިވިލް ސާވިސް މުއައްޒަފުންގެ މުސާރަ ބޮޑުކުރުން އަވަސް ކުރުމަށް ސަރުކާރަށް ގޮވާލައި ރައްޔިތުންގެ މަޖިލީހަށް ކުއްލި މައްސަލައެއް ހުށަހަޅައިފިއެވެ.\nރައްޔިތުންގެ މަޖިލީހުގެ މިއަދުގެ ޖަލްސާގައި މި މައްސަލަ ތަޅުމަށް ހުށަހަޅާފައިވަނީ ބިލެއްދޫ ދާއިރާގެ މެންބަރު އަހުމަދު ހަލީމެވެ.\nކުއްލި މައްސަލަ ހުށަހަޅުއްވަމުން ހަލީމް ވިދާޅުވީ ދިވެހިރާއްޖެ ހިންގުމުގައި އަބަދުވެސް އެންމެ އިސް ދައުރެއް އަދާ ކުރަމުން އަންނަ އެއް ބަޔަކީ ދިވެހި ސިވިލް މުވައްޒަފުން ކަމަށާ ސިވިލްސާވިސް މުސާރައިގެ އޮނިގަނޑު އަވަހަށް ނިންމައި މުއައްޒަފުންގެ ފުސާރައަށް އެކަށީގެންވާ އުޖޫރައެއް ދޭންޖެހޭ ކަމަށެވެ.\nކުއްލި މައްސަލަ މަޖިލީހަށް ހުށަހެޅުމުން މައްސަލަ ބަލައިގަނެ ބަހުސް ކުރުމަށް ފާސްކުރީ 33 މެންބަރުންގެ އިއްތިފާގުންނެވެ.\nމުސާރަ ބޮޑުކުރުމަށް މަޖިލީހަށް ކުއްލި މައްސަލަ ހުށަހަޅުއްވާފައި މިވަނީ މުސާރަތައް ބޮޑު ކުރުމަށް ގޮވާލައި ސިވިލް ސާވިސްގެ މުވައްޒަފުން އިހްތިޖާޖު ކުރަމުންދާ ވަގުތެއްގަ އެވެ.\nސިވިލް ސާވިސްގެ މުވައްޒަފުން އިއްޔެ ވަނީ ކަޅު ހެދުން ލައިގެން އޮފީސްތަކަށް ނިކުމެ އިހްތިޖާޖުކޮށްފަ އެވެ. މި އިހްތިޖާޖުގައި މާލޭގެ އިތުރުން ރާއްޖޭގެ އެކި ސަރަހައްދުތަކުގެ ސިވިލް ސާވެންޓުން ވަނީ ބައިވެރިވެފައެވެ. ބައެއް މުވައްޒަފުން ގެންދަނީ މަސައްކަތް ހުއްޓާލައިގެން ވެސް އިހްތިޖާޖު ކުރަމުންނެވެ.\nއިހުތިޖާޖްކުރާ މުއައްޒަފުން އެދެމުން އަންނަނީ މުއައްޒަފުންނަށް އިތުރު އެލަވަންސާއި ޕްރޮމޯޝަން ތައް ދިނުމަށެވެ. އަދި މީގެ އިތުރުން މިނިމަން ވޭޖެއް ކަނޑައެޅުމަށް ވެސް އެމީހުންދަނީ އެދެމުންނެވެ.\nސިވިލް ސާވިސްގެ މުސާރަތައް ބޮޑުކުރުމާއި އެކު އަވަހަށް މިނިމަމް ވޭޖު ކަނޑައެޅުމަށްވެސް މަޖިލިސް މެންބަރުން ދަނީ ގޮވާލައްވަމުންނެވެ.


ކިރުޅިޔަ ބިބީ - ވިކިޕީޑިއާ\nކިރުޅިޔަ ބިބީ(ސައިންޓިފިކް ނަން: Chaetodon mitratus)ނުވަތަ (އިނގިރޭސި ބަހުން: Indian butterflyfish) އަކީ ރާއްޖޭގެ ފަރުފަޅުތަކުގެ ބޭރުން ފުން ހިސާބުތަކުގައި ދިރިއުޅޭ މަހެކެވެ. މިއީ ރާއްޖޭގައި މަދުމަހެއް ނޫންކަމަށް ވިޔަސް ފީނުންތެރިންނާއި މޫދަށް އެރިއުޅޭމީހުންނަށް މިމަސް ފެނިފައި ހުންނަނީ ވަރަށް މަދުންނެވެ. ސަބަބަކީ މިމަސް ދިރިއުޅޭލެން ފުންކަމެވެ. މިމަސް ފެނިފައި ހުންނަނީ 30 މީޓަރަށްވުރެ ފުނުގައެވެ. އެންމެ ފުނުގައި އުޅެނިކޮށް ފެނިފައިވަނީ 68 މީޓަރުގެ އަޑިންނެވެ. މިއީ ކުޑަ އިސްކޮޅެއްގެ މަހެކެވެ. އެންމެ ބޮޑުވަނީ5½ އިންޗި އަށެވެ. މިއީ ވަރަށް ރީތި ކުރެހުންތަކެއް ފާޅުކަން ބޮޑު ގޮތަކަށް ހުންނަ މަހެކެވެ. ދިރޭމަސް އެކްސްޕޯޓް ކުރާ ފަރާތްތަކުން މަދުމަދުން މިމަސް ހިފައި އުޅެއެވެ.\nދުނިޔޭގެ ދިރޭ މަސް މާރުކޭޓް ތަކުގައި މިއީ ތަދު މަހެކެވެ. ސަބަބަކީ މިއީ ފުނުގައި އުޅޭ މަހެއް ކަމަށް ވެފައި ހިފައި ގެންގުޅުން ދަތިކަމަކަށްވާތީ އެވެ. މިމަހަށް ކިރުޅިޔަ ބިބީ ކިޔާފައިވަނީ މަހުގެ ކުލަވަރަށް އަދި ބައްޓަމަށް ބަލާ މިނަން އެންމެ އެކަށީގެންވާ ކަމަށް ފެންނާތީ އެވެ.\nމަހުގެ މައިގަނޑު ކުލައަކީ ރީނދޫ ކުލައެވެ. މަތީ ކޮތަރިބައިގެ މަޑު ކޮތަރިތަކާއި ލޮލުގެ ތިރިން ބައެއް ހުންނަނީ އޮރެންޖް ކުލައިގައެވެ. މަހުގެ މަތީ ފަރާތަށް ވާގޮތަށް ކަޅުކުލައިގެ ވަރަށް ފުޅާ ދެ ރޮނގު މަހުގެ ދެފަރާތުގައި ހުރެއެވެ. އަދި ބޮލުގެ މަތީން ފެށިގެން ލޮލަށް ކަޅުކުލައިގެ ރޮނގެއް ހުރެއެވެ. ކަޅުކުލައިގެ ރޮނގުތަކުގެ ވަށައިގެން ބޭރުން މަޑުނޫކުލައިގެ ރޮނގެއް ވަރަށް ފާޅުކަން ބޮޑުގޮތަކަށް ހުރެއެވެ.\nLast edited on 18 އެޕްރީލް 2013, at 07:54\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ 18 އެޕްރީލް 2013، 07:54 ގައެވެ.


އިހަވަންދޫ ފުލުހުން ހިންގި އޮޕަރޭޝަނެއްގައި ތުރާކުނުން މީހަކު ހައްޔަރުކޮށްފި — Ihavandhoo.com\nއިހަވަންދޫ ފުލުހުން ހިންގި އޮޕަރޭޝަނެއްގައި ތުރާކުނުން މީހަކު ހައްޔަރުކޮށްފި\n17 ޖެނުއަރީ 2014 6\nފުލުހުން ހިންގި އޮޕަރޭޝަނެއްގައި އަތުލާގަތް ރާފުޅުތަކެއް މާލެއަށް ބާލަނީ -- ފޮޓޯ: ޕޮލިސް މީޑިއާ\nހއ. އިހަވަންދޫ ޕޮލިސް ސްޓޭޝަނުން ހިންގި ހާއްސަ އޮޕަރޭޝަނެއްގައި ހއ. ތުރާކުނަށް މަސްތުވާތަކެތި އެތެރެކުރަން އުޅުނު މީހަކު ފުލުހުންގެ ބެލުމުގެ ދަށަށް ގެނެސްފިއެވެ.\nޕޮލިސް މީޑިޔާއިން މައުލޫމާތުދިން ގޮތުގައި ތުރާކުނަށް ދިޔަ މާލެ ދަތުރުކުރާބޯޓަކުން މަސްތުވާތަކެތި އެތެރެކުރަންއުޅޭކަމުގެ މަޢުލޫމަތު ލިބުމާ ގުޅިގެން ހއ. އިހަވަންދޫ ޕޮލިސް ސްޓޭޝަނުން މިރޭ ހިންގި އޮޕަރޭޝަނުގައި ފުލުހުންގެ ބެލުމުގެ ދަށަށް ގެނެސްފައިވަނީ 24 އަހަރުގެ ފިރިހެނެކެވެ.\nއަދި އޭނާ ފުލުހުންގެ ބެލުމެގެދަށަށް ގެނެސްފައިވަނީ މަސްތުވާތަކެތި ކަމަށް ތުހުމަތު ކުރެވޭ އެއްޗެއް ހުރި ފިލްމު ހުސްކުރި ދަޅަކާއި2ބަނގުރާފުޅިއާއެކު މިރޭ 20:30 ހާއިރުކަމަށް ޕޮލިސް މީޑިޔާއިން މައުލޫމާތު ދެއެވެ.\nޕޮލިސް މީޑިޔާއިން ހާމަކޮށްފައިވާގޮތުގައި އޭނާ އަތުން ފެނުނު އެއްޗެހި ފެނިފައިވަނީ ތުރާކުނަށް ދިޔަ ބޯޓުން ގެންދިޔަ ޕާރުސަލަކާ ޙަވާލުވާން އައުމުން އެ ޕާރުސަލާއި އޭނާ ފުލުހުންގެ ބެލުމުގެ ދަށަށް ގެނެސް ބަލައި ފާސްކުރި ކުރުމުންނެވެ.\nމިނޫހަށް މައުލޫމާތު ލިބިފައިވާ ގޮތުގައި ތުރާކުނަށް ދިޔަ މާލެ ދަތުރުކުރާބޯޓަކީ އިހަވަންދޫ ބޯޓެކެވެ. އަދި އެބޯޓު މާލެއިން އިހަވަންދޫއަށް އައިސްފާވަނީ މިއަދު ހެނދުނުގެ ވަގުތެއްގަ އެވެ.\nމިރޭ ފުލުހުން އަތުލައިގަތް މި ތަކެތީގެ މަގުމަތީއަގު -/30،000 ދިވެހި ރުފިޔާއަށް އަރާނެކަމަށް ޑްރަގް އެންފޯސްމަންޓް ޑިޕާރޓްމަންޓުން މަޢުލޫމާތު ދެއެވެ.\nމި މައްސަލަ އިހަވަންދޫ ޕޮލިސް ސްޓޭޝަނުން ގެންދަނީ މިހާރު ތަޙުޤީޤު ކުރަމުންނެވެ.\n↵ މަސްތުވާތަކެތި, އިހަވަންދޫ ޕޮލިސް ސްޓޭޝަން\nއިހަވަންދޫ ޕޮލިސް ސްޓޭޝަން ނިދިން ހޭލާފި.. ކަލޯމެނޭ އޮޕަރޭޝަން ކާމިޔާބު ކުރައްޗޭ..\n– 17 ޖެނުއަރީ 201491\nޝުކުރިއްޔާ އިހަވަންދޫ ޕޮލިސް ސްޓޭޝަންގެ މުޥައްޒަފުން.\n– 18 ޖެނުއަރީ 2014 8 1\nސަފާހު ހިތްވަރު ކޮށްލާ ތިޔަމަސަކަތަށް ހަމަސާބަސް ؛؛؛؛؛؛ ފަށްލިބޭނެ ކުށްވެރިންތަކެއް އަދި ހޯދާލާ\n– 18 ޖެނުއަރީ 201433\nއިހަވަންދޫ ޕޮލިސް ސްޓޭޝަން މުވަޖަފުން ވަރަށް ރަނގަލުވާނެވެ. އެމީހު ގައުމީ ވާޖިބުތަށް ވަރަށް ރަނގަޅަށް ފުރިހަމަކުރޭއެވެ. އެމީހަންނަކީ އެއްވެސް ކުށެއް ނުކުރާ ބައެކެވެ..އަދި އެމީހުންންކީ ވަރަށް ތެދުވެރި ބައެކެވެ. ތެދުވެރި ވީވީނުން އެމީހުން ގެ މާބަފައިނަށާއި އެމީހުންގެ އަންހެނުންނަށް ދަށްކަން ނުޖެހޭ ވާހަކަ ތަށް ކިޔައިދޭ، އަދި ބުނެއެވެ. ހަބަރު ލިބުނިހުން ކިޔައިނޭނަށް. ޖިރާނު ހިއްވަރު ކޮއްލާ،، ސަފާހު އަށް ވުރެން ކުރިއަށް ޖެހިލެވޭތޯ މަސަކަތް ކޮއްލާ... ސަފާހު ހަތިޔާރަކަށް ގެންގުލެނީ އިމިއާނު. އިމިއާނު ގެ ބޭބަެައަށް ގިނަފަށްތަށް އަރުވައި ތަރިއަރުވާން. އިމިއާނު މަސަކަތް ކުރަނީ ...... އޭރަށް ސަފާހު އިހަވަންދޫ ޕޮލިސް ސްޓޭޝަން ބޮޑުމީހަކަށް ހުންނާނީ.....ހަމައެފަދައިން ސަފާހުއަށާ އިމިއާނު އަށާ އެމީހުންގެ މާބަފައިނަށް ވަރަށް ސަލާމް.........\n– 19 ޖެނުއަރީ 201405\nއިހަވަންދޫ ޕޮލިސް ސްޓޭޝަން ކުދިންނޭ.... ފާރޮއްޓަކީ މިހާރު މަސްތުވުމަށް ބޭނުންކުރާ އެއްޗެތަށް؟\n– 19 ޖެނުއަރީ 2014 1 2\nރަތްއިތުން މިހާރު ވިސްނަން ވެއްޖެ. ކުއްކުރާ މީހުންގެ ނަޒަރުގައި ދުވަހަކުވެސް ފުލުހުން ރަނގަޅެއް ނުވާނެ އެއީ އެކަން އޮންނާނެ ގޮތްވެސްމެ. އަޅުގަނޑު އެދެނީ އިހަވަންދޫގެ ހުރިހާ ފުލުހުންވެސް ފުރިހަމަ ރޫހެއްގައި މަސައްކަތް ކުރުމަށް.. އަބަދުވެސް ރައްދެކެ ލޯބިވާ ދަރިއެއްު.\n– 20 ޖެނުއަރީ 201460


Kulhudhuffushi Online - Kulhudhuffushi gai baahvaa enme agu heyo, enme bodu Trade fare miyadhu fasahifi\nޚަދީޖާ އާދަމް - 11 މަސް ކުރިން -3ޑިސެމްބަރ 2017\nޖަލާލުއްދީން ސްކޫލްގެ ޕީޓީއޭއިން އިސްނަގައިގެން ކުޅުދުއްފުށީގައި ބާއްވަމުން އަންނަ އެންމެ ބޮޑު ޓްރޭޑް ފެއާރ މިއަދު ފަށާއިފި އެވެ.\nމިއަދުން ފެށިގެން މިމަހު7ވަނަ ދުވަހުގެ ނިޔަލަށް ކުރިއަށް ގެންދިއުމަށް ހަމަޖެހިފައިވާ މި ޓްރޭޑް ފެއާރ ގައި ޖުމްލަ 17 ސްޓޯލް ހިމެނޭއިރު ކުރީ އަހަރު ތަކެކޭ އެއްފަދައިން މި އަހަރުވެސް ވިފަޔާރިވެރިންގެ ފަރާތުން ބޮޑު ތަރުހީބެއް މި ފެއާރ އަށް ވަނީ ލިބިފައެވެ.\nޓްރޭޑް ފެއާރ ގެ ޕެންޓަރގްރާމް ސްޓޯލް–\nމި އަހަރު ޖުމްލަ 16 ވިޔަފާރީއަކުން ވަނީ ފެއާރގައި ބައިވެރިވެފަ އެވެ. އެއީ ސަފާޔަރ، ޕެންޓަރގްރާމް، ވާއުފާ، ރަންނާޅި ފިހާރަ، ބުލްބުލް، އަނިރު ހޯމްކެއާރ، ޓޫ ޒީރޯ، ޓިކްމާރކް، ސީ ކިއު ޕްލަސް، ގޯލްޑްވޭ، ފެހިދޫލަ، ފެޝަން އެންޑް ޑިޒައިން، ބެސްޓް ވެލިއު، އިޓްސް ޑެލިޝިއަސް، ޓޮޕް ހައުސް އަދި ލަސްޓަންޒަރ ރެސްޓޯރެންޓެވެ.\nއެގޮތުން މި ފެއާރގެ ތެރެއިން އަންނައުނު، ސްކޫލް ދަބަސް، ހިފާގެންގުޅޭ ސާމާނު އަދި ބަނދިގެ ސާމާނު ލިބެން ހުންނާނެ އެވެ.\nމި ފެއަރ ހުޅުވިފައި ހުންނާނީ ހަވީރު 4:00 ން 6:00 އަށް އަދި ރޭގަނޑު 8:00 ން 10:30 ށެވެ.\nކުޅުދުއްފުށީގެ އާބާދީގައި ދިހަހާސް ހަމަވެ، ސިޓީއަކަށް!\nހަކުރުބަލީގެ ދުވަސް ފާހަގަކުރުމުގެ ގޮތުން ސްކްރީނިންގ ޕްރޮގުރާމެއް\nމަކުނުދޫގައި އެއާޕޯޓް އެޅުމަށް ބޭނުންވާ ދިރާސާ ހެދުމަށް ބަޖެޓްގައި ހިމަނައިފި\nޖޭއެސްސީގެ މެންބަރަކަށް ފާރިޝްގެ ނަން ފާސްކޮށްފި\nއިބޫގެ ސަރުކާރުގައި ދަރިވަރުންނަށް ހެނދުނު ނާސްތާއާއި ޑިގްރީއަށް ހިލޭ ކިޔެވުމުގެ ފުރުސަތު\nއިބޫގެ ސަރުކާރުގައި އަލަށް4މިނިސްޓްރީއެއް އުފައްދާނެ\nއާ ސަރުކާރުން އެދުނު ހުރިހާކަމެއް ބަޖެޓްގައި ހިމަނާފައިނުވާތީ ސަޕްލިމެންޓަރީ ބަޖެޓެއް ހުށަހަޅަނީ\n2019 ވަނަ އަހަރަށް ލަފާކުރާ ބަޖެޓް މަޖިލީހަށް ހުށަހަޅައިފި\nނޮޅިވަރަމް ދާއިރާގެ ސްކޫލު ދަރިވަރުންނަށް އަންނަ އަހަރުވެސް ހުސެއިންގެ އެހީތެރިކަމެއް!\nއެންމެ ފަހުގެ ވަސީލަތްތަކާއެކު ފުރަގަސްފަރާތު ބަލީގެ އޮޕަރޭޝަންތައް ކުޅުދުއްފުށީ ހޮސްޕިޓަލުގައި ފަށައިފި


SunOnline: Hubei gai thibi Pakistan ge dharivarun anburaa gendhiyumah govaalaa muzaaharaakoffi\nހޫބެއިގައި ތިބި ޕާކިސްތާނުގެ ދަރިވަރުން އަނބުރާ ގެންދިޔުމަށް ގޮވާލާ މުޒާހަރާކޮށްފި\nރުގިއްޔާ މުހައްމަދު މޫސާ 17 Feb 2020, 10:35\nހޫބެއިގައި ތިބި ޕާކިސްތާނުގެ ދަރިވަރުން އަނބުރާ ގެންދިޔުމަށް ގޮވާލާ، އެދަރިވަރުންގެ ބެލެނިވެރިން ވަނީ މުޒާހަރާކޮށްފައި -- ފޮޓޯ: ރޮއިޓާސް\nއިސްލާމްއާބާދު (ފެބްރުއަރީ 17): އާ ބާވަތެއްގެ ކޮރޯނާވައިރަހެއް އެންމެ ބޮޑަށް ފެތުރިފައިވާ ޗައިނާގެ ހޫބެއި ޕްރޮވިންސުގައި ތިބި ޕާކިސްތާނުގެ ދަރިވަރުން އަނބުރާ ގައުމަށް ގެންދިޔުމަށް ގޮވާލާ އެ ދަރިވަރުންގެ ބެލެނިވެރިން މުޒާހަރާކޮށްފި އެވެ.\nއިއްޔެ ކަރާޗީގައި ކުރިއަށްގެންދިޔަ މުޒާހަރާގައި ބައިވެރިވި މީހުން ވަނީ ހޫބެއިގައި ތިބި ދަރިވަރުން އަނބުރާ ގެންދިޔުމަށާއި އެކުދިން "މަރުވާން ދޫކޮށްނުލުމަށް" ސަރުކާރަށް ގޮވާލާފަ އެވެ. އަދި އެމީހުން ވަނީ އަވަށްޓެރި އިންޑިއާ އާއި ބަންގުލަދޭޝްއިންވެސް ވޫހާންގައި ތިބި އެ ދެ ގައުމުގެ ރައްޔިތުން އަނބުރާ ގެންގޮސްފައިވާކަން ފާހަގަކޮށްފަ އެވެ.\nޕާކިސްތާނުގެ ސަރުކާރުން ބުނާ ގޮތުގައި ހޫބެއިގައި 1،000އަށް ވުރެ ގިނަ ޕާކިސްތާނުގެ ދަރިވަރުން އެބަތިއްބެވެ. ނަމަވެސް އެމީހުން އަނބުރާ ގައުމަށް ގެންދާނެ ކަމަށް ސަރުކާރުން ނުބުނެ އެވެ.\nއޭގެ ސަބަބުން ލާހޯރުގައި ހުންނަ ޗައިނާގެ ކޮންސިއުލޭޓު ކުރިމަތީގައި ވެސް މީގެ ކުރިން ބެލެނިވެރިން މުޒާހަރާކޮށްފައިވެ އެވެ. އަދި މިދިޔަ ހުކުރު ދުވަހު ސްޓޭޓް ހެލްތު މިނިސްޓަރު ޒަފަރު މިރުޒާ ވަނީ ދަރިވަރުންގެ ބެލެނިވެރިންނާ އަންނަ ބުދަ ދުވަހު ބައްދަލު ކުރައްވާނެ ކަމަށާއި ސަރުކާރުން ދަނީ ހުރިހާ ދަރިވަރުންގެ ހާލު ބަލަމުން، ޗައިނާއާ އެކު މަސައްކަތް ކުރަމުން ކަމަށް ބުނެފަ އެވެ.\nކޮރޯނާވައިރަސް ޑިޒީސް (ކޯވިޑް-19)އަށް މިހާތަނަށް 70،548 މީހުން ވަނީ ޕޮޒިޓިވްވެފަ އެވެ. އަދި އޭގެ ސަބަބުން 1،770 މީހަކު ވަނީ މަރުވެފަ އެވެ. އޭގެ ތެރެއިން ފަސް މީހަކު ފިޔަވާ އެންމެން މަރުވީ ޗައިނާގަ އެވެ. ބާކީ ފަސް މީހުން މަރުވީ ހޮންކޮން، ފިލިޕީންސް، ޖަޕާން، ފްރާންސް އަދި ޓައިވާނުގަ އެވެ.\nމިދިޔަ ޑިސެމްބަރު މަހުގެ ތެރޭގައި ފެތުރެން ފެށި އެވައިރަސް އަލަށް ޖެހޭ މީހުންގެ އަދަދު މަދުވާން ފަށާފައިވާ ކަމަށާއި އޭގެއިން އެނގެނީ ވައިރަސް ފެތުރުން ކޮންޓްރޯލު ކުރެވޭނެކަން ކަމަށް ޗައިނާ އިން ވަނީ އިއްޔެ ބުނެފަ އެވެ.


Nigeria ge Ikorodu Bois ge video mashhooruve Hollywood ah - One Online\nވީޑީއޯ ރިމޭކް ހެދުމުގައި މަޝްހޫރު "އިކޮރޮޑު ބޯއިސް"\nނައިޖީރިއާގެ "އިކޮރޮޑު ބޯއިސް"ގެ ވީޑިއޯ މަޝްހޫރު ވެ ހޮލީވުޑަށް\nނައިޖީރިއާގެ "އިކޮރޮޑު ބޯއިސް"ގެ ވީޑިއޯ މަޝްހޫރު ވެ ހޮލީވުޑަށް ދައުވަތު ލިބިއްޖެ އެވެ.\nނެޓްފްލިކްސްގެ ފިލްމު އެކްސްޓްރެކްޝަންގެ ޓްރެއިލާ ރިމޭކް ކޮށް "އިކޮރޮޑު ބޯއިސް" އިން އުފެއްދި ވީޑިއޯ ޓްވިޓާއަށް ލުމާއެކު އެތައް ބައެއްގެ ޝައުގުވެރިކަން "އިކޮރޮޑު ބޯއިސް"ގެ ވީޑިއޯއަށް ލިބެން ފެށިއެވެ.\nނައިޖީރިއާގެ އިކޮރޮޑުގެ ނޭބަހުޑްއެއްގެ ކުޑަކުދިންތަކެއް އުފެއްދި މިރީމޭކް ވަނީ "އިކޮރޮޑު ބޯއިސް"ގެ ފޮލޯވާސްގެ އެހީގައި އެކްސްޓްރެކްޝަންގެ ޕްރޮޑަކްޝަން ޓީމާ ހަމަޔަށް ގެންގޮސްފައެވެ. އެގޮތުން ނެޓްފްލިކްސްގެ އިތުރުން އެފިލްމުގެ ލީޑް އެކްޓަރު ކްރިސް ހެމްސްވޯތު ޓެގްކޮށް ގިނަބަޔަކުވަނީ މި ވީޑިއޯ ރީޓުވީޓް ކޮށްފައެވެ.\n"އިކޮރޮޑު ބޯއިސް"ގެ މިވީޑިއޯ އިން ފެނިގެންދަނީ އެކްސްޓްރެކްޝަން ގެ ޓްރެއިލާގެ މަންޒަރުތަކުން ފެންނަ ޝޮޓްތަކެވެ. ނަމަވެސް މަންޒަރުތައް ކުޅެފައިވަނީ ކުޑަކުދިންނެވެ. އާންމުކޮށް ލިބެން ހުންނަ ސާމާނު ބޭނުންކޮށްގެން އުފައްދާފައިވާ މިވީޑިއޯ އެޑިޓްވެސް ކޮށްފައިވަނީ "އިކޮރޮޑު ބޯއިސް" އިންނެވެ.\n"އިކޮރޮޑު ބޯއިސް"ގެ ވީޑިއޯ\nވީޑިއޯ ނެރުނުތާ މާގިނައިރުތަކެއް ނުވެ ނެޓްފްލިކްސް އިން ވަނީ އެވީޑިއޯ ރީޓުވީޓް ކޮށް ކޮމެންޓު ކޮށްފައެވެ. ހެމްސްވޯތު ވެސް ވަނީ ވީޑިއޯ ރީޓުވީޓް ކޮށް މިއީ މަޖާ ވީޑިއޯ އެއްކަމަށް ބުނެފައެވެ.\nއެންމެފަހުން މިވީޑޯ މަޝްހޫރު ވެ ފިލްމުގެ ޕްރޮޑިއުސަރުންވެސް މިވީޑިއޯ އަށް ތައުރީފު ކުރިއެވެ. ޕްރޮޑިއުސަރުން ވަނީ "އިކޮރޮޑު ބޯއިސް" އެކްސްޓްރެކްޝަން2ގެ ޕްރިމިއާ އަށް ދައުވަތުވެސް ދީފައެވެ.\nފިލްމުގެ ޕްރޮޑިއުސަރު ރުސޯ ބްރަދާސް އިން ވަނީ "އިކޮރޮޑު ބޯއިސް"ގެ ވީޑިއޯ ރީޓްވީޓު ކޮށް ވީޑިއޯއަށް ތައުރީފު ކޮށްފައެވެ. އަދި ޕްރިމިއާ ޝޯއަށް ދައުވަތު ދީ ދައުވަތު ގަބޫލުކޮށް ޑައިރެކްޓް މެސެޖެއް ކުރުމަށް އެދިފައެވެ.\n"އިކޮރޮޑު ބޯއިސް" އިން ވަނީ މީގެ ކުރިންވެސް މިފަދަ ގިނަ ވީޑިއޯ ރިމޭކްތަކެއް ހަދައި އެތައް ބައެއްގެ މަގުބޫލުކަން ހޯދައިފައެވެ. 2017 ވަނަ އަހަރު އިންސްޓަގްރާމް ޕޭޖެއް ހަދައި ރިމޭކްތަކުގެ ވީޑިއޯ އުފައްދަމުން އަންނަ "އިކޮރޮޑު ބޯއިސް" ގެ އިންޓަގްރާމް ޕޭޖުގެ ފޮލޯވަރުންގެ ގޮތުގައި މިހާރު ހަލައްކަ އަށްވުރެން ގިނަ މީހުން ތިބެއެވެ.\nގުޅޭ ޓެގު ހޮލީވުޑް އެފްރިކާ ޓުވިޓާ\nޕާކިސްތާނުގެ ހެލްތު މިނިސްޓަރު ކޮވިޑަށް ޕޮޒިޓިވްވެއްޖެ\nރަޝިއާ ފަހަތަށް ޖައްސައިލުމަށްފަހު ތިންވަނަޔަށް އެންމެ ގިނައިން ކޮވިޑް ފެތުރޭ ގައުމަކަށް އިންޑިއާ\nހަޝޯގީ ކޮންސުލޭޓަށް ވަނުމުން އަވަން ދޮން ކުރުމަށް އެންގިކަމަށް ޓެކްނީޝަނު ބުނެފި\nފިރިމީހާ އެމެރިކާގެ ރައީސްކަމަށް ވާދަކުރަން ނިންމި ނިންމުމަށް ސަޕޯޓު ކުރަން: ކިމް\nކޮވިޑުން ރައްކާތެރިވުމަށް އިންޑިއާ މީހަކު ރަނުން މާސްކު ހަދައިފި


Aharuge furathama haftha: Libunee 88 million, haradhuvee 219 million – adduLIVE\nއަހަރުގެ ފުރަތަމަ ހަފްތާ: ލިބުނީ 88 މިލިއަން، ހަރަދުވީ 219 މިލިއަން\nJan 15, 2020, 16:06 މުހައްމަދު އައިމަން\nރައީސް އިބްރާހީމް މުހައްމަދު ސޯލިހާއި ފިނޭންސް މިނިސްޓަރު އިބްރާހީމް އަމީރު ސަލާމް ކުރައްވަނީ -- ސަރުކާރުގެ ސިޔާސީ މަގާމުތައް ވަނީ ވައުދުވި ވަރަށްވުރެ ބޮޑުތަނުން މައްޗަށް ގޮސްފައި: ފޮޓޯ / ރައީސް އޮފީސް\nދެހާސް ވިހިވަނަ އަހަރުގެ ފުރަތަމަ ހަފްތާގެ ތެރޭގައި ދައުލަތަށް ލިބުނު އާމްދަނީއަށްވުރެ އެތައް ގުނައެއް ހަރަދުގެ ގޮތުގައި ބޭނުންކޮށްފިއެވެ.\nމިއީ މިދިޔަ އަހަރުގެ ފުރަތަމަ ހަފްތާގެ ތެރޭގައި ދައުލަތަށް ލިބުނު އާމްދަނީއާ ބަލާނަމަ ވަރަށް ބޮޑުތަނުން ދަށް އަދަދުތަކެކެވެ. މިދިޔަ އަހަރުގެ ބަޖެޓު ބޭނުން ކުރަން ފެށި ފުރަތަމަ ހަފްތާގައި ދެލައްކަ ރުފިޔާ ހިލޭ އެހީގެ ގޮތުގައި ދައުލަތަށް ލިބިފައިވެއެވެ. ބަޖެޓުން ހަރަދު ކުރަން ފެށިތާ، ފުރަތަމަ ހަފުތާގައި ދައުލަތަށް 234.7 މިލިއަން ރުފިޔާ ލިބިފައިވެއެވެ. އެ މުއްދަތުގައި ޓެކްސްގެ ގޮތުގައި 153 މިލިއަން ރުފިޔާ ލިބިފައިވެ އެވެ. އަދި ޓެކްސް ނޫން ގޮތް ގޮތަށް 93 މިލިއަން ރުފިޔާ ލިބުނެވެ.\nމިއަހަރަށް ކަނޑައަޅާފައި ވަނީ 37.8 ބިލިއަން ރުފިޔާގެ ބަޖެޓެކެވެ.


ބަޖެޓް ސެކްޝަންގެ ޑިރެކްޓަރ މަޤާމަށް މީހަކު ހޯދުން\nއީ. އެކްސް 1\nބަޖެޓް ސެކްޝަން / މިނިސްޓްރީ އޮފް އިސްލާމިކް އެފެއާޒް / މާލެސިޓީ\nމަހަކު 8835.00 ރުފިޔާ،\nޓެކްނިލަކް ކޯ އެލަވަންސް: މަހަކު، އަސާސީ މުސާރައިގެ %28 ގެ އެލަވަންސް.\nއޮފީހުގެ މަޤްޞަދުތަކާއި، ރާވާފައިވާ ސްޓެރެޓަޖީތަކާއި އެއްގޮތަށް ބަޖެޓް ސެކްޝަންގެ މެންޑޭޓްގައިވާ މަސައްކަތްތައް ކުރުމަށް ބޭނުންވާ ފަންނީ ލަފާ ދިނުމާއި އެ މަސައްކަތްތައް ފަރުވާތެރިކަމާއި ޒިންމާދާރުކަމާއެކު ކުރުމާއި ކުރުވުން.\nބަޖެޓް ސެކްޝަންގެ މަސައްކަތްތައް ހަލުވިކަމާއެކު ހިންގާ ބެލެހެއްޓުމަށް ކުރަންޖެހޭ އެންމެހައި ފަންނީ މަސައްކަތްތައް ކުރުމާއި އެ މަސައްކަތްތައް އިންތިޒާމް ކުރުމާއި ކުރުވުން.\nބަޖެޓް ސެކްޝަނުން ދޭ ޚިދުމަތްތަކުގެ ދާއިރާތައް ކުރިއަރުވައި ތަރައްޤީ ކުރުމާއި، އެޚިދުމަތްތައް އަވަސްވާނެ ގޮތަށް ކަންތައްތައް ރާވައި ބެލެއްޓުން.\nބަޖެޓް ސެކްޝަނުން ފޯރުކޮށްދޭން ޖެހޭ ޚިދުމަތްތައް ފޯރުކޮށްދިނުމަށް ބޭނުންވާ ފަންނީ ލަފާ ދިނުމާއި އެކަންތައްތައް ރޭވުމާއި ރާވާގޮތުގެ މަތިން ކަންތައްތައް ހިނގަމުންދޭތޯ ބެލެހެއްޓުން.\nބަޖެޓް ސެކްޝަންގެ މަސައްކަތަކާ ގުޅޭގޮތުން ހަދަންޖެހޭ ޤަވާޢިދުތަކާއި ޢުޞޫލުތަކަށް ބޭނުންވާ ފަންނީ ލަފާ ފޯރުކޮށްދިނުމާއި އެކަންކަން ތަންފީޒުކުރަން ކުރަންޖެހޭ އެންމެހައި މަސައްކަތްތައް ކުރުމާއި ކުރުވުން.\nމާލިއްޔަތުގެ ޤަވާޢިދުގައިވާ ގޮތުގެ މަތިން މުދަލާއި ފައިސާ އާއި ބެހޭގޮތުން އަމަލުކުރަންޖެހޭ އުޞޫލުތަކާ އެއްގޮތަށް މަސައްކަތްތައް ރޭވުމާއި، އަދި މިނޫންވެސް ކަމާބެހޭ ޤާނޫނުތަކާއި ޤަވާޢިދުތަކާއި ޢުޞޫލުތަކާއި އެއްގޮތަށް ބަޖެޓް ސެކްޝަންގައި ކުރަންޖެހޭ އެންމެހައި ކަންތައްތައް ހިންގާ ބެލެހެއްޓުން.\n1. މަޤާމުގެ މަސައްކަތާ ގުޅޭ ތަޢުލީމީ ރޮނގަކުން (އެކައުންޓިންގ / ފައިނޭންސް) ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް7ނުވަތަ 8 ގެ ސަނަދެއް ހާސިލުކޮށްފައިވުމާއެކު، މަޤާމުގެ މަސައްކަތުގެ ދާއިރާއެއްގައި (އެކައުންޓިންގ / ފައިނޭންސް) މަދުވެގެން4އަހަރު ދުވަހުގެ ތަޖުރިބާ ލިބިފައިވުން.\n2. މަޤާމުގެ މަސައްކަތާ ގުޅޭ ތަޢުލީމީ ރޮނގަކުން (އެކައުންޓިންގ / ފައިނޭންސް) ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް9އިން ފެށިގެން މަތީގެ ސަނަދެއް ހާސިލުކޮށްފައި ވުމާއެކު، މަޤާމުގެ މަސައްކަތުގެ ދާއިރާއެއްގައި (އެކައުންޓިންގ / ފައިނޭންސް) މަދުވެގެން2އަހަރު ދުވަހުގެ ތަޖުރިބާ ލިބިފައިވުން.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އަދި ޕްރެޒެންޓޭޝަނާއި އިމްތިހާނު އޮންނާނީ، 2019 ޖުލައި 07 އާ 11 އާ ދެމެދު، މިނިސްޓްރީ އޮފް އިސްލާމިކް އެފެއާޒްގައެވެ. ވުމާއެކު، މި ވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއު އަދި ޕްރެޒެންޓޭޝަނަށާއި އަދި އިމްތިޙާނަށް ހާޒިރުވުމަށް ތައްޔާރުވެގެން ތިބުން އެދެމެވެ.


Kuru Vaahaka: Thaqdheeru - The Press\nކުރު ވާހަކަ: ތަޤްދީރު\nޢާއިޝަތު ޝާޒްލީން 16 May 2019, 09:29\nދިރިއުޅުމުގައި ހުރިހާ އެއްޗަކީ ފައިސާއާއި މުއްސަނދިކަމަށް ވީނަމަ އެހުރިހާ އުފަލެއް މިއަދު ހަނީފަށް ވަނީ ލިބިފައެވެ. އޭނާއަކީ މާލޭގެ އެންމެ މަޝްހޫރު އެއް ކުންފުނީގެ އިސްވެރިއާއަށް ވީއިރު ފައިސާއިން ނުކުރެވޭ ހަމަ އެއްކަމެވެސް ނެތެވެ. ނަމަވެސް ތަގުދީރު އޭނާގެ ދިރިއުޅުމާއި ކުޅެލީ ކިހާ ބޮޑު ޑްރާމާއެއް ހެއްޔެވެ.\nމުއްސަނދި ފައިސާވެރިއެއް ނަމަވެސް ހަނީފްގެ ލޯބިވާ އަނބިމީހާ މި ދުނިޔެއާ އަލްވަދާއު ކިޔި އިރުވެސް އޭނާއަށް އަނބިމީހާ ސަލާމަތްކުރެވޭ ގޮތެއް ނުވިއެވެ. ކިޑްނީ ފެއިލްވުމުގެ ސަބަބުން ކިޑްނީއެއް ލިބޭތޯ އެތައް ބަޔަކު ގެނެސް ޓެސްޓު ކޮށްގެންވެސް އޭނާގެ އަންހެނުންނާ ކްރޮސް މެޗް ދިމާވާ މީހަކުވަނީ ނުލިބިފައެވެ. ރާއްޖެއިން ބޭރުންވެސް އެތައް ގައުމަކަށް އޭނާ ގޮސް އަނބިމީހާގެ ފުރާނަ ސަލާމަތްކުރަން ކުރި މަސައްކަތް ދިޔައީ ފަނު ފުލުންނެވެ.\nއެ ބަލީގައި އޮވެ އޭނާގެ އަންހެނުން ދުނިޔެއާ ވަކިވެގެން ދިޔުމުން ހަނީފު އެކަމާ ވަރަށް ހިތާމަ ކުރިއެވެ. އޭނާ އެކަނިވެރި ވިއެވެ. ދަރިއަކުވެސް ލިބިފައި ނުވާ ހަނީފުގެ ދިރިއުޅުމަށް ދެން އައީ އަނދިރި ދުވަސްތަކެކެވެ. އެ ހިތާމައިގައި އޭނާ ދުވަސްތައް ހޭދަކުރަމުން ދަނިކޮށް އެއްދުވަހަކު އޭނާއަށް ފެނުނީ ކިޑްނީއެއް ބޭނުންވެގެން އުޅޭ ކުޑަ ކުއްޖެއްގެ ފޮޓޯ ފޭސްބުކްގައި ޖަހާފައިވަނިކޮށެވެ.\nއެތައް ބަޔަކު އެ ކުއްޖާއަށް އެހިވާން މަސައްކަތް ކުރަމުން ދިޔަ ނަމަވެސް އެ ކުއްޖާއަށް ކްރޮސް މެޗް ދިމާވާ މީހަކު ނުވާ ކަަމަށް ބުނެފައިވާ ލިޔުން ކިޔާލި އިރު ހަނީފްގެ ލޮލަށް ކަރުނަ ޖަމާވިއެވެ. މައުސޫމް ކަމުން ފުރިގެންވާ ހަތަރު އަހަރުގެ ކުޑަ ކުއްޖާގެ ތަސްވީރަށް ބަލަން އިން ހަނީފްގެ ހިތަށް ފުން އަސަރުތަކެއް ކުރިއެވެ. އޭނާގެ ހަޔާތުގައި ދިމާވިފަދަ ކަމެއް އެހެން މީހަކު ތަހައްމަލު ކުރާކަށް އޭނާ ބޭނުމެއް ނޫނެވެ.\nއޭނާގެ އަންހެނުން މަތިން އެދުވަހު ވަރަށް ހަނދާންވިއެވެ. ނިދަން އުޅެ އުޅެވެސް އޭނާއަށް ނިދޭގޮތެއް ނުވިއެވެ. މާޒީގެ އެ ހަނދާންތައް އޭނާއަށް އުނދަގޫކުރަމުން ދިޔައެވެ. ފިކުރުބޮޑުވެފައިވާ ހަނީފްގެ ހިތަށް ދެން ތަސައްލީއެއް ލިބޭނީ ފޭސްބުކް އިން ފެނުނު އެކުއްޖާއަށް ކޮންމެެވެސް ގޮތަކުން އެހީވެވިގެންކަން އޭނާއަށް އެނގުނެވެ. ފައިސާގެ ގޮތުން ވިޔަސް އޭނާއަށް ދެވެން އޮތް އެހީއެއް ދޭން އޭނާ ނިންމިއެވެ.\nހެނދުނުވުމާއެކީ އެކުއްޖާގެ އެހީތެރިއަކަށް ޖަހާފައިވާ މީހާގެ ނަންބަރަށް ހަނީފް ގުޅާލުމަށްފަހު އެހީވާން ބޭނުންވާ ކަމަށް ބުންޏެވެ. އެ ކުއްޖާގެ ބެލެނިވެރިޔަކަށް ވާހަކަ ދެއްކީ މިހާ ބުނީ ފައިސާގެ ތަނަވަސްކަން އެބަހުރިކަމަށެވެ. ނަމަވެސް ނުލިބިގެން އުޅެނީ އެކުއްޖާއަށް މެޗްވާ ކިޑްނީއެކެވެ. ހަނީފް ހޮސްޕިޓަލަށް ދާން އަވަސްވެގަތީ ކްރޮސް މެޗް ދިމާވޭތޯ ހަދާ ތެސްޓުތައް ހެދުމަށެވެ. އޭނާގެ ކިޑްނީ ވިޔަސް އެ ކުޑަ ކުއްޖާއަށް ހަދިޔާ ކުރަން އޭނާ ބޭނުންވިއެވެ.\nއޮފީހުގެ މަސައްކަތްތައް ބަލާލަން އޭނާ އޮފީހަށް އައިސް ވަތް ދުވަހެކެވެ. އޭނާއަށް އެދުވަހު ހޮސްޕިޓަލުން ގުޅީ އޭނާ ހެދި ޓެސްޓްތަކުގެ ނަތީޖާ ލިބުމުންނެވެ. އެ ކުޑަކުއްޖާއާ ހަނީފްގެ ކްރޮސްމެޗް ދިމާވާ ކަމުގެ ހަބަރު ލިބުމުން ހަނީފްގެ ހިތަށް ހަމަޖެހުމެއް ލިބިގެން ދިޔައެވެ.\nއޮޕަރޭޝަންގެ ކަންތައްތަކަށް ތައްޔާރުވެފައި އޮތް އިރު އެކުއްޖާގެ ބެލެނިވެރިޔާ ޝަމާއު އައިސް ހަނީފާ ބައްދަލު ކުރިއެވެ. ހިތް އުފަލުން ބަޑުން ކޮށްލަމުން ޝަމާއު ޝުކުރުއަދާ ކުރީ އުންމީދެއް ނެތް އެ ކަމުން އެމީހުންނަށް ސަލާމަތްވުމަށް ހަނީފް ކޮށްދޭ ކަންތައް ހިތުގެ އަޑިން ބަލައި ގަންނަމުންނެވެ. އެމީހުން ދުވަހަކުވެސް ހަނީފް މަތިން ހަދާން ނުނެތޭނެ ކަމަށް ޝަމާއު ބުނި އިރު އުފާވެރިކަމުގެ ކަރުނަ އޭނާގެ ލޮަލަށް ޖަމާވިއެވެ. އެ ދުވަހު ޝަމާއުގެ އަތުގައި ހިފާލަމުން ގާތް އެކުވެރިއެއް ފަދައިން ހަނީފް އޭނާއަށް ހިތްވަރު ދިނެވެ. އަދި އޭނާ މިކަން ކުރަން ގަސްތުކުރި ސަބަބު ކިޔައިދިން އިރު ޝަމާއުގެ ހިތުގައި ހަނީފަށް ހަމްދަރުދީ އުފެދުނެވެ.\nކާމިޔާބު އޮޕަރޭޝަނަކަށްފަހު ތުއްތު ޝާޝާ ވަނީ ކޮޓަރިއަށް ބަދަލުކޮށްފައެވެ. މަސް ދުވަސް ވަންދެން އޭނާ އޮބްޒަވޭޝަންގައި ބާއްވައިގެން ޑޮކްޓަރުން ބަލަމުން ދާނެކަމަށް ވަނީ ބުނެފައެވެ. އަދިވެސް މައްސަލައެއް ޖެހިދާނެ ކަމަށް ޑޮކްޓަރުން ތައްޔާރުގައި ތިބީ އެކުއްޖާގެ ހަށިގަނޑުން ހަނީފްގެ ކިޑްނީ ރިޖެކްޓް ކޮށްފާނެތީއެވެ.\nކުޑަދޮރު ކައިރީ ހުރެ ޝެރިން ބޭރު ބަލާލީ އޭނާގެ ހިތަށް ކޮންމެވެސް ވަރެއްގެ ހަމަޖެހުމެއް ލިބޭނެ ކަމަށެވެ. ހިތުގައި އުފެދިފައިވާ ރިހުމަށް ލުޔެއް ލިބޭނެ ކަމުގެ ފޮނި އުންމީދުގައެވެ. ރޭގަނޑުގެ އެ ހަމަހިމޭންކަމުގެ ތެރެއިންވެސް ޝެރިންއަށް އިވެމުން ދިޔައީ މާލޭގެ ހަލަބޮލި މަގުތަކުން ދުއްވާ އެއްޗެހީގެ އަޑެވެ. އެއިން ކޮންމެ އަޑަކުންވެސް ޝެރިންގެ ސިކުނޑިއަށް ވަމުންދިޔައީ އުނދަގުލެވެ.\nމަގުމަތީގައި ދުއްވާ އެއްޗެތީގެ ބަރުގޮނުގެ އަޑުތައް ގަދަވާން ފެށުމުން އެދިމާއަށް ޝެރިން ބަލައިލިއެވެ. އޭނާއަށް ސިފަކުރެވުނީ ހުދު އޭނާގެ ދިރުއުޅުން މިވަގުތު އޮތް ގޮތާ ދާދި ވައްތަރު މަންޒަރެކެވެ. ދެފަރާތަށް ދުއްވާ މަގެއްގެ މެދަށް ހުއްޓިފައި އޮތް ބޮޑު ވެހިކަލެއްގެ ސަބަބުން އެ މަގުގެ ދެފަރާތުން ދުއްވަމުން އައި ދުއްވާ އެއްޗެހިތައް މަޑުޖެހިފައި ތިބީ ކުރިއަށް ނުދެވި ތާށިވެފައެވެ. ކުރިއަށްވެސް ފަހަތަށް ވެސް އެއިން ދުއްވާ އެއްޗަކަށް ނުދެވެއެވެ. އެހުރިތަނުގައި ތިބެ ބަރުގޮނު އެޅުން ނޫންކަމެއް އެމީހުންނަށް ކުރެވޭކަށް ނެތެވެ.\nބަރުގޮނުގެ އަޑުފަށްގަނޑާއި މީހުންގެ ހަޅޭކުގެ އަޑުތައް އެކުވެގެން ފަޒާގެ ތެރޭ ހިއްޕާލާފައި ވަނީ ބޮލަށް ތުރާކުރުވާ ޒާތުގެ އަޑުތަކެކެވެ. ހިތްހަމަޖެހުމެއް ހޯދަން ކުޑަދޮރާ ކައިރިވެވުނު މޮޔައޭ ޝެރިންގެ ހިތަށް އެރިއެވެ. ބޮލުގައި އުފެދެން ފެށި ތަދުން ބަރީއަވާން ބޭނުންވުމުން ކުޑަދޮރު ލައްޕާލުމަށްފަހު ދޮރުފޮތިތައް ކަހާލާ ޝެރިން ކޮޓަރިތެރެއަށް އެނބުރިލިއެވެ. އުދާސްވެފައިވާ ހިތަށާއި ސިކުނޑީގައި ވަށާލާފައިވާ ހިޔާލުތަކުން އޭނާއަށް ދުރަށް ދެވުނީ ލިބުނު ކުއްލި ސިހުމަމުންނެވެ.\nއެ ކޮޓަރީގެ މެދެއްހާ ހިސާބުގައި ހުރި އެނދުމަތީ އޮތް ހަތަރު އަހަރުގެ ކުއްޖާ އެއްފަރާތަކަށް ފުރޮޅެން މަސައްކަތް ކުރަމުން ދިޔަތަން ފެނުމުން ޝެރިންގެ ފިޔަވަޅު އެދިމާއަށް އަވަސްކޮށްލިއެވެ. އޭނާގެ ދަރިފުޅުގެ އަތުގައި ހިފަހައްޓާލީ އެ ކުއްޖާގެ އަތަށް ގުޅާފައިވާ އައިވީއަށް ވާން ވެދާނެތީއެވެ. އެ ކުއްޖާގެ ހަށިގަނޑަށް ގުޅާފައިވާ މެޝިންތަކާ ދިމާއަށް ޝެރިން ބަލާލަމުން އެނދުގައި އޭނާ ބޯއަޅާލީ ޝާޝާގެ އަތުގައި ހިފާލަމުންނެވެ.\nއެ ޕްރައިވެޓް ކޮޓަރީގެ ދޮރު ހުޅުވާލިކަން ވެސް ޝެރިންއަކަށް ނޭނގުނެވެ. ހިޔާލަކަށް ގެއްލިފައި އިންދާ އެތެރެއަށް ވަދެގެން އައި އޭނާގެ ފިރިމީހާ ޝެރިންއަށް ގޮވާލީ ވިސްނުމަކަށް އޭނާ ގެއްލިފައި އިންކަން އެނގުމުންނެވެ. ޝަމާއު އެއައީ އެ ދެމައިންނަށް ބޭނުންވާނެ ބައެއް ސާމާނުތައް ހިފައިގެންނެވެ. އޮޕަރޭޝަނަށްފަހު ޝާޝާ ހޮސްޕިޓަލުގައި އޮންނަން ފޫހިވާނެކަން އެނގޭތީ އޭނާ ކުޅޭ ހިތްވާ ކަހަލަ ސާމާނުތަކާއި ޝެރިން ބުނެގެން ގެނެސްދިން ސާމާނުތައް ހުރި ކޮތަޅުތައް އޭނާ ދިއްކޮށްލިއެވެ. ފެންވަރާ ތާޒާވެލަން ބޭނުންވެފައި ހުރި ޝެރީން، ޝަމާއު އައުމުން އަވަސްވެގަތީ ފާހާނާއާ ދިމާއަށެވެ. ފޯނު ހިފައިގެން އެނދުކައިރީ ހުރި ގޮނޑީގައި އިށީންނަމުން ޝާޝާގެ ބޮލުގައި ޝަމާއު ފިރުމާލިއެވެ. އެ ކުއްޖާއަށް އަވަސް ޝިފާއެއް ދެއްވާތޯ އޭނާ ހިތާހިތުން ދުއާކޮށްލީ އެ އާއިލާއަށް އުފާވެރިކަން ލިބޭނެ ދުވަހުގެ އިންތިޒާރުގައެވެ.\nދޮރުގައި މީހަކު ޓަކި ޖަހާލި އަޑަށް ޝަމާއު ގޮނޑިން ތެދުވެ ދޮރާ ދިމާއަށް ހިނގައިގަތީ އެހާ ލަސްވަގުތެއްގައި އެ ކޮޓަރިއަށް އައި މީހަކު ދެނެގަންނާށެވެ. ދޮރުގެ ތަޅުގައި ހިފައި އަނބުރާލުމަށްފަހު ދޮރުން ތަންކޮޅެއް ހުޅުވާޅުލާ ބޭރަށް ޝަމާއު ބޯދިއްކޮށްލިއެވެ. ދުއްވާ ގޮނޑިއެއްގައި އިން މީހާ ފެނުމާއެކު ހިނިތުންވެލަމުން އެމީހާ އެތެރެއަށް ވައްދަން ދޮރު ތަންމިނަށް ހުޅުވާލިއެވެ.\nބަލި މީހުން ލާ ކަހަލަ ހެދުމެއްގައި ހުރި ހަނީފް އަތަށް ވަނީ އައިވީއެއް ގުޅާފައެވެ. ފުރޮޅުލީ ގޮނޑިއެއްގައި އޭނާ އެ ކޮޓަރިއާ ހަމައަށް ގެނެސްދިން ނަރުސް ކުއްޖާ އެތެރެއަށް އޭނާ ވެއްދުމަށްފަހު ބޭރަށް ނުކުތެވެ. އެނދުގައި ގަދައަށް ނިދާފައި އޮތް ޝާޝާގެ މޫނަށް ހަނީފް ބަލާލީ ތުންފަތް މައްޗަށް ލުއި ހިނިތުންވުމެއް ވެރިކުރުވަމުންނެވެ. އޭނާ ކުރިއަށް ޖެހިލަމުން ޝާޝާ މިހާރު ކިހިނެއްތޯ ސުވާލުކޮށްލަމުން ޝަމާއު އާ ކުރިމަތިލިއެވެ. އޮބްޒަވޭޝަންގައި ބާއްވައިގެން ތަހްލީލުތައް ކުރަން ޑޮކްޓަރުން ބުނެފައިވާ ކަމަށް ޝަމާއު ބުންޏެވެ. ހަނީފުގެ ހިތަށް ވަނީ އޭރު ހަމަޖެހުމެއް ލިބިފައެވެ. އެ ތުއްތު ކުއްޖާގެ ފުރާނަ ސަލާމަތްކުރަން އޭނާއަށް ބޮޑުކަމެއް ކޮށްދެވުނީމައެވެ. އެނދުގައި ނިދާފައި އޮތް ޝާޝާގެ ބޮލުގައި ހަނީފް ފިރުމާލީ ނުހަނު ލޯތްބާ އެކުގައެވެ.\nފާހާނާއިން ނުކުތް ޝެރިންއަށް އެ ވަގުތު އެނދާ ދިމާއަށް ބަލާލެވުނީ އެތަނުގައި އިތުރު މީހަކު އުޅޭކަން އެނގުމުންނެވެ. ޝެރިންއަށް ހަނީފް ފެނުމުން އޭނާގެ ދެލޯ ބޮޑު ވެގެންދިޔައެވެ. ހަނީފާ ދިމާއަށް ކަޅި ޖަހާނުލާ ބަލަން ހުރި ޝެރިން ކުރިއަށް ފިޔަވަޅެއްވެސް އަޅާން ނުކެރިފައި ހުރީ ފުން ވިސްނުމަކަށް ގެއްލިފައެވެ.\nހަނީފަކީ ކާކުކަން ނޭނގެނެތީ ޝެރިންއަށް އޭނާ ތައާރަފްކޮށްދިނުމަށް ޝަމާއު އަވަސްވެގަތެވެ. "ޝޭރިން އާދެބަލަ... ބުނީމެއްނު ހަނީފްގެ ވާހަކަ މީ އެ ހަނީފަކީ... ހަނީފް މީ ޝެރިން އަހަރެންގެ އަންހެނުން. ޝާޝާގެ މަންމަ... އޮޕަރޭޝަން ކުރަން އުޅުނު ދުވަހުވެސް ޝެރިންއާ ދިމާވާ ގޮތެއް ނުވި ދޯ.."\nހިނިތުންވެލަމުން ހަނީފް އެނބުރިލީ ޝެރިންއާ ސަލާމްކޮށްލާށެވެ. އަދި އެއަށްފަހު ހަނީފް ދަނީ ކަމަށްބުނެ ބޭރަށް ނުކުންނަން އޭނާ އަވަސްވެގަތެވެ. ރޭގަނޑުގެ ވަގުތެއްގައި އޭނާ އެ ކޮޓަރިއަށް އައީ ކުޑަކުއްޖާގެ ހާލު ބަލާށެވެ. އެކުއްޖާއަށް ގޮވާލަން މާދަމާވެސް އަންނާނަން ކަމަށް ވައުދުވަމުން އޭނާ އެތަނުން ނުކުންނަން އަވަސްވެގަތެވެ. ޝަމާއުގެ އެހީތެރިކަމާއެކީ ހަނީފް އެ ކޮޓަރިން ބޭރަށް ނުކުތެވެ. އެ ކޮޓަރި ކުރިމައްޗަށް ވާ ގޮތަށް ހުރި ނަރުހުންގެ ޖަހަގަ ކައިރީ ޝަމާއު ގޮވައިގެން އައި ނަރުސްކުއްޖާ ހުރުމުން ޝަމާއު އެނބުރި ކޮޓަރިއަށް ވަނެވެ.\nމޫނުގައި އަތް އަޅައިގެން ރޯން އިން ޝެރިން ފެނުމުން ޝަމާއުއަށް ހައިރާންކަމެއް ލިބުނެވެ. ޝާޝާ ބަލިވިފަހުން އަބަދުވެސް ޝެރިން ހުންނަނީ އެފަދަ ހާލެއްގައެވެ. އޭނާގެ އަންހެނުންނަށް ހިތްވަރުދޭން ޝަމާއު ކައިރިވެ އަންހެނުންގެ ގައިގާ ބައްދާލިއެވެ. އަންހެނުންނަށް ހިތްވަރު ދެމުން ހަނީފްގެ ކެތްތެރިކަމާއި ހިތްވަރުގަދަ ވާހަކަ ޝަމާއު ހިއްސާކުރިއެވެ. ހަނީފުގެ އަނބިމީހާ މިދުނިޔެއާއި ވަކިވެގެން ދިޔަ ގޮތް އޭނާ ކިޔައިދިނުމުން ޝެރިންގެ ރުއިމުގެ އަޑު އިތުރަށް ގަދަވިއެވެ.\nއޭވާހަކަތައް އަޑުއަހާފައި ޝެރިން އިތުރަށް ހިތުގައި ޖެހުނީކަމަށް ޝާމާއުއަށް ހީވި ނަމަވެސް ޝެރިން އެ ރޮނީ އެހެންވެއެއް ނޫނެވެ. ޝެރިންގެ ހިތުގައި މިއަދާ ހަމައަށް ފޮރުވައިގެން ހުރި ސިއްރު އޭނާގެ ކުރިމައްޗަށް އައިސް ހުއްޓުމުން އޭނާގެ ހިތަށް އުނދަގޫވިއެވެ.\nހަނީފް އެނދުމަތިކޮށްފައިވާ ކޮޓަރިއާ ހަމައަށް ދެވުމުން އޭނާއަށް ކުއްލިއަށް ކަމެއް ހަނދާންވިއެވެ. އޭނާގެ އަތުގައި ޝާޝާއަށް ދޭން ގެންދިޔަ ހަދިޔާ ނުދީ އާދެވުނުމަތިން ހަނދާވުމުން ނަރުސްކުއްޖާ ގާތު އަދި އެއްފަހަރު އެ ކޮޓަރިއަށް އޭނާ ގެންގޮސް ދިނުމަށް އެދުނެވެ. ޝެރިން ފެނުމުން އޭނާ އެ ހަދިޔާ ހިފައިގެން ހުރި މަތިންވެސް ހަނދާނުން ކައްސާލީއެވެ. ޝެރިން އޭނާ ދަންނަ ކަމަށް ނުހެދުމުން ހަނީފަށްވެސް އޭނާ ދަންނަ ކަމަށް ހަދާކަށް ނުކެރުނީއެވެ.\nއެ ކޮޓަރީގެ ދޮރު ހުރީ އެއްކޮށް ނުލެއްޕި ކަމުން ދުއްވާފައި އައި ފުރޮޅުލީ ގޮނޑީގެ އަތްގަނޑު ޖެހި ވަރަށް ފަސޭހައިން އެ ކޮޓަރީގެ ދޮރު ހުޅުވުނެވެ. އޭރު ޝެރިން ރޮމުން ދައްކަމުން ދިޔަ ވާހަކަ ސާފުކޮށް ހަނީފަށް އަޑުއިވުނެވެ.\n"ހަނީފަކީ... ޝާޝާގެ އަސްލު ބައްޕަ... އެއީ އަހްމަދު ހަނީފް... އަހަރެން އޭނާއަށް ކިޔަނީ އަންމަޑޭ... އަހަރެން އޭނާ ކައިރިއަށް ބަނޑުބޮޑުވި ވާހަކަ ބުނަން ދިޔަ އިރަކު ނޭނގޭ އެއީ މީހެއްގެ ފިރިއެއްކަމެއް... އަދިވެސް އޭނައަކަށް ނޭނގޭނެ.. އަހަރެން ބުނާކަށްވެސް ބޭނުމެއް ނޫން..." ޝެރިން ގެނެސް މޭގައި ލައްކޮށްލަމުން ޝާމައު އޭނާ ހުއްޓުވަން މަސައްކަތް ކުރިއެވެ.\nދުރުގައި މަންޒަރު ބަލަން އިން ހަނީފް ފަހަތަށް ގޮނޑި ދުއްވާލަމުން އޭނާ އެ ކޮޓަރިން ނުކުތެވެ. އެއަށް ފަހު އޭނާގެ ކޮޓަރިއާ ދިމާއަށް ދާން ފުރޮޅުގައި ހިފާ އަނބުރާލިއެވެ. އޭނާގެ ކިޑްނީ ދީގެން ސަލާމަތްކުރެވުނީ އަމިއްލަ ދަރިއެވެ. ޝެރިން އެވާހަކަ ހިއްސާކުރަން ބޭނުންނުވީ ހަނީފަކީ މީހެއްގެ ފިރިއެއްކަން ހާމަނުކޮށް އޭނާއަށް އޮޅުވާލީމަ ކަން މިއަދު ހަނީފަށް އެނގުނެވެ. ހަނީފްގެ ދިރިއުޅުމަށް ހިޔަނި އެޅެން ބޭނުން ނުވި ނަމަވެސް ތަގުދީރުގެ ނިޔާ ނިކަން ދެކިބަލާށެވެ. އެ ކުއްޖާއަށް ކިޑްނީއެއް ބޭނުންވެފައި އޮތް އިރު އެ ކުއްޖާއަށް މެޗްވީ ހަނީފްގެ ކިޑްނީއެވެ.


HPA ge thahuleelun dhehkee Rasfannuge fengandu saafukamah\n16 އޭޕްރީލް 2019 1 ކޮމެންޓް\nރަސްފަންނުގެ ފެންގަނޑުގެ ތަހުލީހު ހެދިއިރު ނުރައްކަލެއްނެތް، ދެވަނަ ޓެސްޓެއް ހަދަނީ\nރަސްފަންނުގެ މޫދަށް އެރޭ ސަރަހައްދުގެ ފެންގަނޑުގެ ޓެސްޓު ހެލްތު ޕްރޮޓެކްޝަން އެޖެންސީ، އެޗްޕީއޭ އިން ހެދި އިރު ފެންގަނޑުގައި ނުރައްކާތެރިކަމެއް ނެތްކަމަށާ އެ ފެންގަނޑު ދުނިޔޭގެ ސިއްހަތާ ބެހޭ ވުޒާރާ، ޑަބްލިއުއެޗްއޯ ގެ މިންގަނޑަށް ފެތޭކަމަށް ސިޓީ ކައުންސިލުން ހަމަކޮށްފިއެވެ.\nދައުލަތުގެ މީޑިއާއަށް ސިޓީކައުންސިލްގެ ޑެޕިއުޓީ މޭޔަރު ޝަމާއު ޝަރީފް ދެއްވި އިންޓަވިއުއެއްގައި ވިދާޅުވީ، "ރަސް ފަންނުގެ ފެންގަނޑުގެ ފުރަތަމަ ޓެސްޓު ހެދިއިރު، ނުރައްކަލެއް ނެތް. ޑަބްލިއު އެޗްއޯގެ މިންގަނޑުން ބަލާނަމަ އެ ސަރަޙައްދަކީ މުދަށް އެރުމަށް ރައްކާތެރި ސަރަޙައްދެއް،" ކަމަށެވެ.\nނަމަވެސް އެ ފެންގަނޑުގެ ސާފުތާހިރުކަން ޔަގީންކުރުމަށް ދެވަނަ ޓެސްޓެއް ހެދުމަށް އެޗްޕީއޭއާ ހަވާލުކޮށްފައިވާނެކަމަށް ޑެޕިއުޓީ މޭޔަރު ވަނީ ވިދާޅުވެފައެވެ. އަދި ޓެސްޓުގެ ނަތީޖާ ރަނގަޅު ނަމަ، މި ހަފްތާ ތެރޭގައި ރަސްފަނަށް މޫދަށް އެރެވޭނެއެވެ.\nރަސްފަންނުގައި މޫދަށް އެރޭ ލޮނު ފެންގަނޑު ބަންދުކޮށްފައިވަނީ އެ ސަރަޙައްދުގައި ނަޖިސް ފެތުރޭކަމަށް ސިޓީކައުންސިލަށް ލިބުނު ރިޕޯޓުތަކަކާ ގުޅިގެންނެވެ. އެ ސަރަހައްދުގެ ފެންގަނޑު ބޭނުންނުކުރުމަށް އެޗްޕީއޭއިންވެސް ވަނީ މީގެ ކުރިން އިލްތިމާސްކޮށްފައެވެ.\nދެން އެތަން ހިއްކާ ހަނަފަސް ބިމަކަށް ހަދަންވީނުން މާލެ ސާފު ތާހިރު ކޮށްދެއްވީ ރައީސް ޔާމީން


Israel ge sirru sifain palestine ge zuvaanakah hamalaadhee shaheed kollaifi | Atoll News\nއިޒްރާއީލްގެ ސިއްރު ސިފައިން ފަލަސްތީންގެ ޒުވާނަކަށް ހަމަލާދީ މަރާލައިފި\nޝާއިޢުކުރީ: ޢާއިޝަތު ވަޙީދާ މެއި 25, 2021, 20:01\nސުލްޙައިގެ ވާހަކަތައް ދެއްކުމަށް އެމެރިކާގެ ސެކެޓްރީ އޮފް ސްޓޭޓް އެންޓޮނީ ބްލިންކަން އިޒްރާއީލަށް ވަޑައިގަތުމުގެ ގަޑިއިރުތަކެއް ކުރިން، އިޒްރާއީލުން ގަދަކަމުން ހިފާފައިވާ ފަލަސްތީންގެ ރާމަﷲ ގައި މިއަދު އިޒްރާއީލްގެ ސިއްރު ސިފައިންގެ ބަޔަކު ފަލަސްތީން ޒުވާނެއްގެ ގަޔަށް ބަޑިޖަހައި ޝަހީދު ކޮށްލައިފިއެވެ.\nމަންޒަރު ދުށް ފަރާތްތަކުން ބުނެފައިވާ ގޮތުގައި، އަލް އަމާރީ ރެފިއުޖީ ކޭމްޕުގައި ދިރިއުޅޭ ފަލަސްތީންގެ ޒުވާނެއް ކަމަށްވާ އަޙްމަދު ޖަމީލް ފަޙްދްއަށް ބަޑިން ހަމަލާ ދީފައިވަނީ އުންމުލް ޝަރާޔިތުގައި ހަރަކާތްތެރިވާ މުސްތަޢްރިބީން ޔުނިޓުންނެވެ. ފަހްދް މަރުވެފައި ވަނީ އޭނާއަށް ބަޑިން ހަމަލާ ދިނުމުން، ފަރުވާ ދިނުމަށް އެސަރަހައްދަށް އެމްބިއުލަންސަށް އާދެވުމުގެ ކުރިންނެވެ.\nއިޒްރާއީލްގެ ސިއްރު ސިފައިންނަކީ ފަލަސްތީން މީހުންނާއި އެއްގޮތަށް ހެދުން އަޅައިގެން، ފަލަސްތީން މީހުންނާއި އެއްބައިވެ، މަޢުލޫމާތު ހޯދުމަށާއި ޖާސޫސް ކުރުމުގެ ބޭނުމުގައި ފަލަސްތީން މީހުންނަށް ވެގެން އެމީހުންގެ އެއްވުންތަކުގައި ވެސް ބައިވެރިވާ ބައެކެވެ. މިފަދަ އެއްވުންތަކުގައި ސިއްރު ސިފައިންގެ އެހީތެރިކަމާއެކު އިޒްރާއީލަށް ފަލަސްތީންގެ މުސްލިމުން ހައްޔަރު ކުރުމަށާއި އަދި މަރާލަންވެސް ފަސޭހަވެގެންދެއެވެ.\nފަލަސްތީން ސިއްޙީ ވުޒާރާގެ ތަރުޖަމާން މީޑީއާއަށް މައުލޫމާތު ދެއްވަމުން ބުނެފައި ވަނީ، ފަޙްދަށް ބަޑީގެ އެތައް ޙަމަލާތަކެއް ދީފައިވާ ކަމަށެވެ. އަދި މިކަމާ ގުޅޭގޮތުން އިޒްރާއީލްގެ ސެކިއުރިޓީ އޮފިޝަލެއް ބުނެފައި ވަނީ، ޓެރަރިސްޓު ހަމަލާއެއް ދޭން ރާވާކަމަށް ޝައްކު ކުރެވޭ ބަޔަކު ރާމަﷲ ގައި ހައްޔަރު ކުރުމަށް މިއަދު ކުރެވުނު މަސައްކަތުގެ ތެރެއިން ޓެރަރިސްޓުންނަށް ވާގިވެރިވާ އެކަކަށް ބޯޑަރ ބަލަހައްޓާ ފުލުހުން ހަމަލާދީ މަރާލާފައިވާ ކަމަށެވެ.\nމި ޙަމަލާ ދީފައި މިވަނީ ސުލްޙައިގެ ވާހަކަތައް ދެއްކުމަށް އަދި ފަލަސްތީނާއެކު އޮންނަ ގުޅުން ވަރުގަދަކޮށް ފަލަސްތީނަށް އެހީތެރިވުމަށް ކަމަށް ބުނެ އެމެރިކާގެ ސެކެޓްރީ އޮފް ސްޓޭޓް އެންޓޮނީ ބްލިންކަން އެޤައުމަށް ވަޑައިގަތުމަށް ހަމަޖެފައި ވަނިކޮށެވެ. ބްލިންކަންގެ މި ދަތުރުގައި ފަލަސްތީންގެ ރައީސް މަޙްމޫދް އައްބާސްއާއި ބައްދަލު ކުރުމަށް ވެސް ހަމަޖެހިފައިވެއެވެ.\nމިލިޔުމަށް ޚިޔާލު ފޮނުވާ "އިޒްރާއީލްގެ ސިއްރު ސިފައިން ފަލަސްތީންގެ ޒުވާނަކަށް ހަމަލާދީ މަރާލައިފި"


07 ވަނަ މޮންސޫން ފޯރަމް – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ 07 ވަނަ މޮންސޫން ފޯރަމް – މިނިސްޓްރީ އޮފް އެންވަޔަރަންމަންޓް، ކްލައިމެޓް ޗޭންޖް އެންޑް ޓެކްނޯލޮޖީ\n12 ޖޫން 2022 އެންވަޔަރަންމަންޓް ޙިއްސާކުރެއްވުމަށް\nމޯލްޑިވްސް މީޓިއޮރޮލޮޖިކަލް ސާރވިސް ގެ ފަރާތުން އިންތިޒާމު ކޮށްފައިވާ ” 07 މޮންސޫން ފޯރަމް” ވަނީ 12 ޖޫން ގެ ހެނދުނު، މޫކައި ހޮޓަލްގައި ފެށިފައެވެ. މި ފޯރަމް ވަނީ ޔޫ.އެން.އީ.އެސް.ކަޕް ޕްރޮޖެކްޓްގެ ދަށުން ހިންގަމުންދާ “އެންހާންސިންގް ވެދަރ އެންޑް ކްލައިމެޓް ރެސިލިއަންސް އޮފް ރައިމްސް މެމްބަރް ސްޓޭޓްސް ތްރޫ ކެޕޭސިޓީ ބިލްޑިންގް އޮން އިމްޕެކްޓް ފޯރްކާސްޓިންގ – ފޭސް 2” ގެ ސަޕޯޓާއިއެކުގައެވެ.\nމި ފޯރަމްގެ އިފްތިތާހު ކުރުމުގެ ގޮތުން ވާހަކަފުޅުދައްކަވަމުން މިނިސްޓްރީ އޮފް އެނަވަޔަރަމަންޓް، ކްލައިމެޓް ޗންޖް އެނޑް ޓެކްނޯލޮޖީ ގެ ޕަރމަނަންޓް ސެކްރަޓަރީ، އަޖުވަދު މުސްތަފާ ވިދާޅުވީ، މޫސުމަށް އަންނަ ބަދަލުތަކާއި އޭގެ ސަބަބުން ލިބޭ ގެއްލުންތަކުގެ ވާހަކަ ޑޭޓާއާއި ސައިންސްގެ އަލީގައި ދިރާސާކޮށް، ދުރާލާ އެޅޭނެ ފިޔަވަޅުތަކާގުޅޭ ގޮތުން މަޝްވަރާކޮށް ޚިޔާލު ބަދަލުކުރުމަކީ މޫސުމާބެހޭ ގައުމީ އިދާރާގެ މަސަކަތްތައް އިތުރައް ރަނގަޅުކުރުމަށް ކުރެވޭ މުހިއްމު މަސައްކަތެއްގެ ކަމުގައެވެ.\nމިނިސްޓްރީ އޮފް އެނަވަޔަރަމަންޓް، ކްލައިމެޓް ޗޭންޖް އެނޑް ޓެކްނޯލޮޖީ، މޯލްޑިވްސް މީޓިއޮރޮލޮޖިކަލް ސާރވިސް، ނެޝަނަލް ޑިޒާސްޓަރ މެނޭޖްމަންޓް އޮތޯރިޓީ، ރައިމްސް އަދި ކަމާބެހޭ އެހެން ފަރާތްތަކުން ވަނީ ބައިވެރިވަފައެވެ.


Viyafaariverinnah oiyy hurasthah nahthalaanan : Faisal\nވިޔަފާރިވެރިންނަށް އޮތް ހުރަސްތައް ނައްތާލާނަން: ފައިސަލް\nތ އަތޮޅުގައި ރިސޯޓް ތަރައްގީކޮށް ފަތުރުވެރިކަން ކުރިއަރުވާނަން\nވިލިފުށީގައި ޒަމާނީ ފެންވަރުގެ ފުޓްބޯޅަ ދަނޑެއް ގާއިމްކުރާނަން\nވިލިފުށީގައި ބޭއްވި ޖަލްސާގައި ގިނަ ބަޔަކު ބައިވެރިކަން ފާހަގަކޮށްލެވޭ\nކ. މާލެ 11 ސެޕްޓެންބަރ 2018 | އަންގާރަ 22:57 2,628\nވިލުފުށީގައި ބޭއްވި ޖަލްސާގައި ފައިސަލް ވާހަކަފުޅު ދައްކަވަނީ - ރާއްޖެ އެމްވީ\nގުޅިފައިވާ ސިޔާސީ ޕާޓީޓަކުގެ ވެރިކަމުގައި ވިޔަފާރިވެރިންނަން އޮތް ހުރަސްތައް ނައްތާލެކަމަށް ކޯލިޝަން ކެންޑިޑޭޓްގެ ރަނިންގމޭޓް ފައިސަލް ނަސީމް ވިދާޅުވެއްޖެއެވެ.\nގުޅިފައިވާ ސިޔާސީ ޕާޓީތަކުން ތ އަތޮޅު ވިލުފުށީގައި އަންގާރަ ދުވަހުގެ ރޭ ބޭއްވި ޖަލްސާގައި ވާހަކަފުޅު ދައްކަވަމުން ފައިސަލް ވިދާޅުވީ މިއަދު ގިނަ ވިޔަފާރިވެރިންގެ ކަންބޮޑުވުމަކީ ހިދުމަތް ލިބިގަތުމަށް ދަތިތަކާއި ކުރިމަތިވުން ކަމުގައި ކަމަށެވެ. ރައީސް ޔާމީންގެ ސަރުކާރުން ހިދުމަތް ހޯދުމަށް ސިޓީ ފޮނުވާ އެތަކެއް ދުވަސް ވުމުން ވެސް، ޖަވާބު ނުލިބޭކަމަށް ވިޔަފާރިވެރިން ބުނާކަން ފާހަގަކުރައްވާ ފައިސަލް ވިދާޅުވީ ގުޅިފައިވާ ސިޔާސީ ޕާޓީތަކުގެ ވެރިކަމެއްގައި ރައްޔިތުންނަށް ފަސޭހައިން ހިދުމަތް ލިބޭގޮތަށް މަގު ފަހިކުރައްވާނެ ކަމަށެވެ.\nތ އަތޮޅުގެ ގިނަ ރަށްތައް މީގެ ކުރިން ރިސޯޓު ތަރައްގީކުރުމަށް ދޫކޮށްފައިވާ ކަމަށާއި، އެހެންނަމަވެސް އެރަށްތަކުގެ ރިސޯޓް ތަރައްގީ ނުކުރާކަމަށް ފައިސަލް ވިދާޅުވިއެވެ. ގުޅިފައިވާ ސިޔާސީ ޕާޓީތަކުގެ ވެރިކަމުގައި ތ އަތޮޅުގައި ރިސޯޓް ގާއިމްކޮށް ފަތުރުވެރިކަން ކުރިއަރުވަން މަސައްކަތް ކުރާނެ ކަމަށާއި އެކަމުގެ ސަބަބުން ޒުވާނުންނަށް ގިނަ ވަޒީފާގެ ފުރުސަތު ލިބިގެންދާނެ ކަމަށް ފައިސަލް ވިދާޅުވިއެވެ.\nވިލުފުށީގެ ރައްޔިތުންނަށް ދިމާވެފައިވާ ބޯހިޔާވަހިކަމުގެ މައްސަލަކަން ފާހަގަކުރައްވާ ފައިސަލް ވިދާޅުވީ ގުޅިފައިވާ ޕާޓީތަކުގެ ވެރިކަމުގައި ވިލުފުށީ ޒުވާނުންނަށް ގޯތި ދޫކުރާނެ ކަމަށް ފައިސަލް ވިދާޅުވިއެވެ. ތ އަތޮޅުގެ ގިނަ ރަށްތަކުގެ ސުކޫލުތަކުގައި ތައުލީމީ ދިނުމަށް އެންމެ އެދެވޭ ވަސީލަތްތައް ނެތްކަމަށާއި، ވިލުފުށީ ސުކޫލްގައި ޕްރިންސިޕަލް އެއް ނެތްކަން ފައިސަލް ފާހަގަކުރެއްވިއެވެ.\nވިލުފުށީގައި ބޭއްވި ޖަލްސާގެ ތެރެއިން\nމީގެ އިތުރުން ފައިސަލް ވިދާޅުވީ ގުޅިފައިވާ ސިޔާސީ ޕާޓީތަކުގެ ވެރިކަމުގައި ވިލުފުށީގައި ޒަމާނީ ފެންވަރުގެ ބޮޑު ފުޓްބޯޅަ ދަނޑެއް ގާއިމްކޮށްދޭނެ ކަމަށެވެ. އަދި ތ އަތޮޅަށް އެމަނިކުފާން ކުރެއްވި ދަތުރުފުޅުން ރައްޔިތުން ބަދަލަކަށް ބޭނުންވެފައިވާކަން އެ ރައްޔިތުންގެ މޫނުމަތިން ހާމަވާކަމަށް ފައިސަލް ވިދާޅުވިއެވެ.\nވިލުފުށީގައި ބޭއްވި ޖަލްސާގައި ގިނަ އަދަދެއްގެ ރައްޔިތުން ބައިވެރިއިރު، އެރަށަށް ފައިސަލް ވަޑައިގަތުމުން ހޫނު މަރުޙަބާއެއް ދަންވާފަވެއެވެ.\nފައިސަލް ތ އަތޮޅަށް ކުރައްވާ ކެމްޕެއިން ދަތުރުފުޅުގައި ހޯމަ ދުވަހު އެމަނިކުފާން ވަނީ ކަނޑޫދޫއަށާއި، ހިރިލަންދޫ، ވަންދޫ، އޮމަދޫ، ވޭމަންޑޫގެ އިތުރުން ކިނބިދޫއަށް ވަޑައިގެންފައެވެ. ހޯމަ ދުވަހުގެ ރޭ ގުޅިފައިވާ ސިޔާސީ ޕާޓީތަކުން ޖަލްސާ ބާއްވާފައި ވަނީ ކިނބިދޫގައެވެ. އެއަށްފަހު އަންގާރަ ދުވަހު ފައިސަލް ވަނީ ތިމަރަފުއްޓަށާއި، ގާދިއްފުށި، ގުރައިދޫ، ދިޔަމިގިލި އަދި މަޑިފުއްޓަށާއި ބުރުނީއަށް ވަޑައިގެންފައެވެ.\nދެ ދުވަހުގެ ތެރޭގައި ފައިސަލް ޖުމްލަ 13 ރަށަކަށް ވަޑައިގެންނެވިރު، މިއީ ރިޔާސީ އިންތިހާބުގެ ކެމްޕެއިނަށް ތ. އަތޮޅަށް ގުޅިފައިވާ ސިޔާސީ ޕާޓީތަކުގެ ފަރާތުން ކުރާ ދެ ވަނަ ކެމްޕެއިން ދަތުރެވެ. ފައިސަލް ތ. އަތޮޅުގެ ހުރިހާ ރަށަކަށް މި ދަތުރުފުޅުގައި ވަޑައިގެންނެވިއިރު، އިބޫ ވަނީ ނިމިދިޔަ މަހުގެ ތެރޭގައި ތ. އަތޮޅު ރަށްތަކަށް ކެމްޕެއިން ކުރެއްވުމަށް ވަޑައިގެންފައެވެ.


Sikundin tumor negiiru meehaku heylaa selfie nagaifi\nސިކުނޑިން ޓިއުމަރެއް ނަގަން ސާޖަރީ ހަދަމުން ދިޔައިރު ސެލްފީ ނެގި މީހަކަށް ގިނަ ބަޔެއްގެ ސަމާލުކަން ލިބިއްޖެ އެވެ.\nގްލައިބްލާސްޓޯމާ މަލްޓިފޯމީ އަށް ޖިމް މާފީ ފަރުވާ ހޯދަން ފެށީ އޭގެ 18 އަހަރު ކުރިން ހަމަ މި ބައްޔަށް އޭނާގެ އަންހެނުން ވެސް ފަރުވާ ހޯދާފައި ވަނިކޮށެވެ. މިއީ އެއް މިލިއަނުން އެއް ފަހަރު ދިމާވާ އިއްތިފާގެކެވެ.\nމި ބަލީގެ ސަބަބުން ސިކުނޑީގައި އުފެދިފައިވާ ޓިއުމަރު ނަގަން ސާޖަރީ ހެދިއިރު އޭނާ އޮތީ ހޭލަ އެވެ. އަދި ސާޖަރީ ހަދަނިކޮށް ސެލްފީ ނަގާފައި އޭނާގެ އާއިލާގެ މީހުންގެ ވަޓްސްއަޕް ގްރޫޕްގައި ޝެއާ ކުރި އެވެ. މިހާރު ސޯޝަލް މީޑިއާގައި ވައިރަލް ވެގެން އުޅެނީ އެ ފޮޓޯ އެވެ.\nކްރޭނިއޯޓަމީ ނަމަކަށް ކިޔާ މި ސާޖަރީ ހަދާއިރު ބަލިމީހާ އަށް ހޭލާ އޮންނަން ބޭނުން ނަމަ އެ ފުރުސަތު ދެއެވެ. ޔޫކޭގެ ހަލް ރޯޔަލް އިންފާމަރީގައި ފަސް ގަޑިއިރަށް ދެމިގެން ދިޔަ މި ސާޖަރީ ހެދިއިރު ޖިމް ބޭނުންވީ ހޭލާ އޮންނާށެވެ. ސާޖަރީ ހެދި ޓީމުގައި ތިބި ހުރިހާ ޑޮކްޓަރުންނާއި ނަރުހުން ސާޖަރީ ނިމުމުން ޖިމްގެ ހިތްވަރަށް އޭނާއަށް ވަރަށް ހޫނު މަރުހަބާއެއް ކިޔެވެ. އަދި މިކަމާ އޭނާ ވަރަށް ހައިރާންވި އެވެ.\nއިނގިރޭސި ވިލާތުގެ ނޫހަކަށް ޖިމް ދިން އިންޓަވިއު އެއްގައި ބުނީ ސާޖަރީ ހެދިއިރު އޭނާއަށް އިހްސާސް ކުރެވުނީ އޮފީހުގައި މީޓިންގް އެއްގައި އިނދެވުނު ހެންނެވެ. އަދި އެތަނުގައި ތިބި މީހުންނަށް އެހީތެރިވާ އަދި އެންމެ ފަހު ބަސް ބުނާ މީހާ އަކީ އޭނާ ހެންނެވެ.\n"ސާޖަރީ ހަދާއިރު އިންސްޓްރުމަންޓްތަކުން ކިޔާ އަޑުތައް ނޭހުމަށް އަހަރެން އޮތީ މިއުޒިކް ޖަހައިގެން އަޑުއަހަން. ތިއޭޓަރުގައި އޮވެގެން އާއިލާގެ މީހުންނަށް ސެލްފީ ވެސް ފޮނުވިން. އެންމެ ކުރިން އެމީހުންނަށް ގަބޫލެއް ވެސް ނުކުރެވުނު އަހަރެން ފޮޓޯ ފޮނުވީ ސާޖަރީ ހަދަމުން ދަނިކޮށް ކަމެއް. ދެން ޔަގީންވުމުން އެންމެން ހިތްވަރު ދިނުމުގެ ގޮތުން ތަފާތު މެސެޖުތައް ކުރަން ފެށި،" ޖިމް ބުންޏެވެ.\nޖިމް ބުނި ގޮތުގައި ސިކުނޑީގައި ޓިއުމަރު އުފެދިފައި އިން ތަނުގެ ގޮތުން ސާޖަރީގެ ކުރިން ޑޮކްޓަރުން ބުނި އެންމެ ގިނަވެގެން ވެސް ނެގޭނީ ޓިއުމަރުގެ 85-90 ޕަސެންޓް ވަރު ހެނޭ ހީވަނީ. އަހަރެން ހޭލާ އޮވެ މި ސާޖަރީ އަށް ޑޮކްޓަރުންގެ ޓީމަށް ވަރަށް ބޮޑު އެހީތެރިކަމެއް ފޯރުކޮށްދެވުނު ކަމަށް އަހަރެންނަށް ވަރަށް ބޮޑަށް ގަބޫލު ކުރެވޭ. އެހެންވެ ޓިއުމަރުގެ އެހާ ބޮޑު ބައެއް ޑޮކްޓަރުންނަށް ނެގުނީ،" ޖިމް ބުންޏެވެ.\nއަށާރަ އަހަރު ކުރިން ޖިމްގެ އަންހެނުންގެ ސިކުނޑީގައި އިން ޓިއުމަރު ނަގަން ތިން ފަހަރެއްގެ މަތިން ސާޖަރީ ހަދަން ޖެހުނެވެ. ނަމަވެސް އެންމެ ފަހަރަކުން ވަރަށް ކާމިޔާބު ކަމާއެކު ޖިމްގެ ސާޖަރީ ވަނީ ނިންމާލެވިފަ އެވެ.


Gonjehun - 1 | Vaahaka ގޮންޖެހުން – 1 – Vaahaka\n93400\tApril 15, 2021\nޙެނދުނުގެ ވަގުތެވެ.ދޫނިތަށް އެސޮރުމެންގެ މިއުޒިކީ އަދުން ލަވަ ކިޔަމުން ދެއެވެ.މަދު ވައި ރޯޅިތަކުން ގަސްތަކުގެ ފަތްތައް ނަށަމުން ދެއެވެ.އަންހެންވެރިން ނުކުމެ ކުނި ކެހުމުގައި އުޅެއެވެ.މަސްވެރިން މަހައް ދާން ފުރަނީއެވެ.މަސްވެރިން މަހަށް ފުރާ ތަން ބަލަން އަތިރިމަތީގެ ހިމުން ފަސްގަނޑު މަތީގައި އިށީންދެގެން 21 އަހަރުގެ ނާޔާ އިނެވެ.އޭނާގެ ސިކުނޑީގައި އެނބުރެމުން ދިޔައީ މީގެ9އަހަރު ކުރިން އޭނާއަށް ދިމާވި ކަމުގެ ހަނދާނެވެ.\n***9 އަހަރުގެ ކުރި***\nނާޔާއަށް ހޭލެވުނީ އޭނާގެ ދޮން މަންމަ ފާތުމަ އޭނާ ސުކޫލަށް ދާން ގޮވުމުންނެވެ.މޯޅިއަކަށް ދެމިލާފައި ކުނި މޫނު ހަދައިގެން ފެންވެރުމަށް ފާޙާނައަށް ވަނެވެ.ދަތް އުނގުޅާ ފެންވަރައިގެން ނުކުމެ ޔުނީފޯމު ލައިގެން ދިޔައީ ކާ ގެއަށެވެ.ކާގެއަށް ވަދެ ކާ މޭޒު ކައިރީ އިން ގޮނޑިއެއްގައި އިށީނެވެ.ފާތުމަ ނާޔާއަށް ސައި ތަށްޓެއް ގިރާދިނެވެ.ނާޔާއަށް އޭނާގެ ދޮން މަންމަ ދެކެ ވަރަށް ރުޅި އާދެއެވެ.ނާޔާދެކެ ނާޔާގެ ދޮން މަންމަ ރުޅިއަންނާނެކަން އެނގެއެވެ.\nވާނީވެސް އެހެންތާއެވެ.ނާޔާގެ މަންމަ ނާޔާއަށް އެންމެ4އަހަރުގައި ވަނީ ދުނިޔެއަށް އަލްވަދާއު ކިޔާފައެވެ. ނާޔާއަށް މަންމައެއްގެ ލޯބި ނުލިބި ބޮޑު ވާކަށް ނާޔާގެ ބައްޕަ ބޭނުމެއް ނުވިއެވެ.އެހެންކަމުން ނާޔާގެ ބައްޕަ ފާތުމައަށް ކައިވެނި ކުރިއެވެ.ކައިވެނި ކުރިތާ 1 އަހަރު ނުވަނިސް ނާޔާ ބައްޕަ ނިޔާވިއެވެ.އޭގެފަހުން ފާތުމައެށް ނާޔާ ބަލަން ޖެހުނީ އެކަނި މައި އެކަންޏެވެ.އޭނާ ވަރަށް ބުރަކޮށް މަސައްކަތް ކޮށްފައި ގެޔަށް އައިސް ނާޔާ ބަލާފަ ބިލުތައްވެސް ދައްކަން ޖެހެއެވެ.މިކަމާ މީހަކު ރުޅިނައިސް ހުރެވޭނެ ހެއްޔެވެ؟\nނާޔާ ސައި ބޯން އިންދާ ކުއްލިއަކަށް މީހަކު ސަލާން ގޮވާ އަޑު އިވުނެވެ.ނާޔާއަށް އެ މީހާ ފެނިފައި މޫނު މައްޗަށް ހިނިތުންވުމެއް ފާޅުވިއެވެ.\n2 ވަނަ ބަޔަށް އިންތިޒާރު ކޮށްލައްވާ😊


އެލެކްސް، އިބްރާއަށް: މުސްކުޅިވުމުގެ ކުރިން ޢުމަރުގެ ދިވެހި ނާޗަރަންގީ އެސޯސިއޭޝަނާއި ގުޅިވަޑައިގަންނަވާ! - DhiDaily\nމުސްކުޅިވުމުގެ ކުރިން ވީހާވެސް އަވަހަކަށް ޢުމަރު ނަޞީރުގެ ދިވެހި ނާޗަރަންގީ އެސޯސިއޭޝަނާއި ގުޅިވަޑައިގެންނެވުމަށް ރައްޔިތުންގެ މަޖިލީހުގެ ރައީސް އަދި ކުރީގެ ރައީސް މުޙައްމަދު ނަޝީދުގެ ނުރަސްމީ ޓްވީޓާރ އެކައުންޓުކަމަށް ބުނާ ”އެލެކްސް އަހްމަދު“ އިން, އިބްރާހިމް އިސްމާޢީލް(އިބްރާ) އަށް ގޮވާލައްވައިފިއެވެ.\nލައްކަ ދުވަހު އަރިމަތީގައި ބައްލަވަން ހުންނަވައިފިން ކަމަށާއި، ރައީސް ނަޝީދަކަށް ވެސް، ރައީސް އިބްރާހިމް މުޙައްމަދު ޞާލިޙަކަށް ވެސް ރައްޔިތުން އަޅުވެތިކަމުން މިންޖެއް ނުކުރެެއްވުނު ކަމަށެވެ.\n”މުސްކުޅި ވާންވީ ދުވަހު މި ޖެހުނީ އަނެއްކާ ނުކުންނަން.“ އިބްރާ ވިދާޅުވިއެވެ.\nއިބްރާގެ ވާހަކައާއި ގުޅިގެން އެލެކްސްއިން ކުރެއްވި ޓްވީޓުގައި ވަނީ މުސްކުޅިވުމުގެ ކުރިން ވީހާވެސް އަވަހަކަށް ކުރީގެ ހޯމް މިނިސްޓަރު ޢުމަރު ނަޞީރުގެ ދިވެހި ނާޗަރަންގީ އެސޯސިއޭޝަނާއި ގުޅިވަޑައިގެންނެވުމަށް އެދިވަޑައިގަންނަވާފައެވެ.\nއެލެކްސްއިން ކުރެއްވި ޓްވީޓުގައި އެ ޢިޝާރާތްކުރައްވަނީ ސިޔާސީ މައިދާނުގައި، ސިޔާސީ އިސްލާހީ ހަރަކާތްތައް ހިންގެވުމަށް، ސިޔާސީ ބައެއް ބޭފުޅުން ގުޅިވަޑައިގެން ވުޖޫދުކުރައްވާފައިވާ ދިވެހި ނެޝަނަލް އެކްޝަން (ޑީއެންއޭ)ގެ ނަމުގައި އަލަށް ފެށި ސިޔާސީ ހަރަކާތަށެވެ.\nމި ހަރަކާތުގައި ޢުމަރު ނަޞީރުގެ އިތުރުން ރައީސް އަލްއުސްތާޛު މައުމޫން ޢަބްދުލްޤައްޔޫމްގެ ދަރިކަނބަލުން ދުންޔާ މައުމޫން ވެސް ހިމެނިވަޑައިގަންނަވައެވެ.


Bruruge thajuribaakaaraku himeney gothah Kudakudhinge massalathah belumah riyaasee commission eh | Mihaaru\nބޭރުގެ ތަޖުރިބާކާރަކު ހިމެނޭ ގޮތަށް ކުޑަކުދިންގެ މައްސަލަތައް ބެލުމަށް ރިޔާސީ ކޮމިޝަނެއް\n20 ފެބުރުއަރީ 2020 - 23:09 24 comments\nކުޑަކުދީންނަށް ކުރާ އަނިޔާތަކުގެ މައްސަލަތައް ބެލުމަށް ބޭރުގެ ތަޖުރިބާކާރަކު ހިމެނޭ ގޮތަށް ރައީސް އިބްރާހިމް މުހައްމަދު ސޯލިހް ރިޔާސީ ކޮމިޝަނެއް މިއަދު އުފައްދަވައިފި އެވެ.\nރައީސް އޮފީހުން ބުނީ ފަސް މެމްބަރުންގެ ރިޔާސީ ކޮމިޝަނެއް އުފައްދަވަން ރައީސް ނިންމެވީ ކުޑަކުދިންގެ ހައްގުތައް ރައްކާތެރިކޮށްދީ، ކަށަވަރު ކޮށްދިނުމަށް އަވަސް އަދި ހަރުދަނާ މަސައްކަތްތަކެއް ކުރުމަށްޓަކައި ކަމަށެވެ.\nކޮމިޝަންގައި ހިމެނޭ ބޭފުޅުން\nޑރ އާފިޔާ އަލީ، ވާރުގެ، ސ. ހުޅުދޫ.\nޑރ އަބްދުލް މަލިކް، މއ. ކޮށީގެ،\nއަލްއުސްތާޒް އަބްދުﷲ ރާބިއު، ގަލްގާސްގެ، ކ. ދިއްފުށި،\nއަލްއުސްތާޒާ މާޒިޔާ އަބްދުއްސައްތާރު، ގ. ސާޔާ\nނިކޮލަސް ރިޗާޑް ޗައުދަރީ، އޮސްޓްރޭލިއާ\nއެ ކޮމިޝަންގެ ރައީސްއަކަށް އައްޔަން ކުރައްވާފައިވަނީ އާފިޔާ އެވެ.\nކޮމިޝަނުގެ މައިގަނޑު މަސްއޫލިއްޔަތަކީ، ކުޑަކުދިންނަށް ކުރާ އަނިޔާތަކާ ގުޅޭ މައްސަލަތަކުގައި، ދައުލަތުގެ އިދާރާތަކާއި ދައުލަތުގެ ފަރާތުން އެކަމާއި މަތިކޮށްފައިވާ އެންމެހައި ފަރާތްތަކުން އަމަލުކޮށްފައިވާ ގޮތާއި މިހާރުގެ ހާލަތު ދެނެގަތުމެވެ. އަދި ކުޑަ ކުދިންނަށް ގޯނާކޮށް، އިހުމާލުވާ ފަރާތްތަކާއި އެ ކުދީންގެ ކިބައިން ނާޖާއިޒު ފައިދާ ހޯދާ ފަރާތްތަކާމެދު ފިޔަވަޅުއެޅުމެވެ.\nރައީސް އޮފީހުން ބުނީ ރިޔާސީ ކޮމިޝަނުން، ކުޑަކުދީންނަށް ކުރާ އަނިޔާތަކުގެ މައްސަލަތައް ދިރާސާކޮށް، އެ ހޯދުންތަކުން ވަޒަންކުރެވޭ ކަންކަމާއިމެދު ކަމާއިބެހޭ މުއައްސަސާތަކުން އަޅާންޖެހޭ ފިޔަވަޅުތައް ބަޔާންކޮށް، ރިޕޯޓެއް ތައްޔާރުކޮށް، ރައީސަށް ހުށަހަޅާނެ ކަމަށެވެ.\nކޮމިޝަންގައި ހިމެނޭ ނިކޮލަސް ރިޗާޑަކީ އިންސާނީ ހައްގުތަކާއި ޝަރުއީ ދާއިރާގެ މާހިރެކެވެ. އޮސްޓްރޭލިއާގެ ޕަބްލިކް ޕްރޮސެކިއުޝަންސް ފޯ ނިއު ސައުތް ވޭލްސްގެ ޑިރެކްޓަރުކަން 1994 އިން 2011 ވަނަ އަހަރާއި ހަމަށް ފުރުއްވާފައިވެ އެވެ. އޭނާ އަކީ އިންޓަ ނޭޝަނަލް ބާ އެސޯސިއޭޝަންގެ މެންބަރެއްގެ އިތުރުން އިންޓަނޭޝަނަލް އެސޯސިއޭޝަން އޮފް ޕްރޮސެކިއުޓަސްގެ ރައީސެވެ. އަދި މިހާރު އޮސްޓްރޭލިއާގެ ލޯ ކައުންސިލުގެ އިންސާނީ ހައްގުތަކާ ބެހޭ މުޝީރެވެ.\nކުޑަކުދިންގެ ކަންކަން ބެލުމަށް މިއަދު ރިޔާސީ ކޮމިޝަނެއް އުފައްދަވާފައިވާއިރު ކުޑަކުދީންގެ ހައްގުތައް ރައްކާތެރިކުރުމުގެ ގާނޫނަށް މިއަދު ވަނީ އަމަލުކުރަން ފަށައިފަ އެވެ. އެ ގާނޫނުން އުމުރުން 18 ނުފުރޭ ކުދިންނާ ކައިވެނިކުރުން ކުށަކަށް ހަދައި ވެކްސިން މަޖުބޫރުކޮށް، ތައުލީމުން މަހްރޫމްކުރުމުގެ އުޒުރުތަކަށް ގާނޫނީ ހައްލަކާއި ޖިންސީ ގޯނާ އާއި އަނިޔާތަކުން ކުދިން ހިމާޔަތްކޮށް ދެ އެވެ.\nއިތުރު ލިޔުންތައް ކުޑަކުދިން ސަރުކާރު ރައީސް އިބްރާހިމް މުހައްމަދު ސޯލިހް ކުޑަކުދިންގެ ހައްގުތައް ރިޔާސީ ކޮމިޝަން\nކުޑަކުދިންގެ މައްސަލަތަކުގައި ރައީސް ދެއްވީ ޔަގީންކަން